Emalayalee.com - യൂറോപ്പില് നിയന്ത്രണങ്ങള്‍ക്കെതിരേ പ്രതിഷേധം കനക്കുന്നു\nബ്രസല്‍സ്: കൊറോണവൈറസ് വ്യാപനത്തിന്റെ രണ്ടാം തരംഗത്തെ പ്രതിരോധിക്കുന്നതിന് വിവിധ സര്‍ക്കാരുകള് പ്രഖ്യാപിച്ചിരിക്കുന്ന നിയന്ത്രണങ്ങള്‍ക്കെതിരേ യൂറോപ്പില് പ്രതിഷേധം ശക്തമാകുന്നു.\nമാസ്‌ക് ധരിക്കുന്നത് നിര്‍ബന്ധമാക്കിയ നടപടിയാണ് ഏറെപ്പേരെയും പ്രകോപിപ്പിക്കുന്നത്. ബ്രിട്ടനിലും ജര്‍മനിയിലും ഇതിനെതിരേ പ്രതിഷേധ പ്രകടനങ്ങളും നടത്തി. ജര്‍മന് തലസ്ഥാനമായ ബര്‍ലിനില് ആയിരങ്ങളാണ് കോവിഡ് പ്രതിരോധ നടപടികള്‍ക്കെതിരെ തെരുവില് ഇറങ്ങി പ്രതിഷേധിച്ചത്. മാസ്‌ക് നിബന്ധന ജനങ്ങളുടെ സ്വാതന്ത്ര്യവും അവകാശവും നിഷേധിക്കുന്നതാണെന്ന് പ്രതിഷേധക്കാര് ആരോപിക്കുന്നു.\n'സ്വാതന്ത്ര്യം വേണം' മഹാമാരിയുടെ പേരിലുള്ള നിയന്ത്രണം അവസാനിപ്പിച്ച് സ്വാതന്ത്ര്യം തിരിച്ചു തരണം എന്നാവശ്യപ്പെട്ടായിരുന്നു പ്രതിഷേധം. നമ്മുടെ സ്വാതന്ത്ര്യം നഷ്ടപ്പെടുത്തുന്നതിനാലാണ് ഒച്ചവയ്ക്കുന്നതെന്നും.. ചിന്തിക്കണമെന്നും... മാസ്‌ക് ധരിക്കരുതെന്നും എഴുതിയ പ്ലക്കാര്‍ഡുകളും പ്രതിഷേധക്കാര് ഉയര്‍ത്തിപ്പിടിച്ചിരുന്നു.\nസ്വേച്ഛാധിപത്യത്തിന്റെ പുതിയ മുഖമാണ് മാസ്‌ക് എന്നാണ് ബ്രിട്ടനിലെ പ്രതിഷേധക്കാര് പറഞ്ഞത്. സ്വാതന്ത്ര്യത്തിന്മേലുള്ള കടന്നുകയറ്റമാണിത്. മാസ്‌ക് ഞങ്ങളെ അടിമകളാക്കുകയാണ്, മാസ്‌ക് മുഖമില്ലാതാക്കുന്നു തുടങ്ങിയ മുദ്രാവാക്യങ്ങളായിരുന്നു തെരുവിലിറങ്ങിയ പ്രതിഷേധക്കാര് മുഴക്കിയത്.\nജൂലൈ അവസാനമായിരുന്നു ബ്രിട്ടനില് പൊതുസ്ഥലങ്ങളില് മാസ്‌ക് നിര്‍ബന്ധമാക്കിയത്.


യാത്രവിലക്ക് ഒഴിവാക്കണമെന്ന ഷരീഫിന്റെ ആവശ്യം തള്ളി | Nawaz Sharif\nയാത്രവിലക്ക് ഒഴിവാക്കണമെന്ന ഷരീഫിന്റെ ആവശ്യം തള്ളി\nഇസ്‌ലാമാബാദ്: വിദേശയാത്രയ്ക്ക് വിലക്കേർപ്പെടുത്തിയവരുടെ പട്ടികയിൽനിന്ന് പേര് നീക്കംചെയ്യണമെന്ന മുൻ പാകിസ്താൻ പ്രധാനമന്ത്രി നവാസ് ഷരീഫിന്റെ അഭ്യർഥന ആഭ്യന്തരമന്ത്രാലയം തള്ളി. ഷരീഫിനെക്കൂടാതെ മകൾ മറിയം റഷീദ്, ഭർത്താവ് മുഹമ്മദ് സഫ്ദർ എന്നിവരുടെ ആവശ്യവും നിരസിച്ചിട്ടുണ്ട്.\nകഴിഞ്ഞവർഷം ഒക്ടോബറിലാണ് ഇവർ ഈയാവശ്യമുന്നയിച്ച് മന്ത്രാലയത്തിന് കത്തെഴുതിയത്. അഴിമതി, അധികാരദുർവിനിയോഗം, ഭീകരത തുടങ്ങിയ കുറ്റങ്ങളിൽ തങ്ങൾ ഉൾപ്പെട്ടിട്ടില്ലെന്നും അതിനാൽ പട്ടികയിൽനിന്ന് ഒഴിവാക്കണമെന്നുമാണ് കത്തിൽ ആവശ്യപ്പെട്ടിരുന്നത്. പാക് പ്രധാനമന്ത്രിയായി ഇമ്രാൻഖാൻ സ്ഥാനമേറ്റെടുത്തതിന് തൊട്ടുപിന്നാലെ ഓഗസ്റ്റിൽനടന്ന ആദ്യ മന്ത്രിസഭായോഗത്തിലാണ് മൂവർക്കും യാത്രവിലക്കേർപ്പെടുത്തിയത്. ജൂലായിലാണ് അവൻഫീൽഡ് അഴിമതിക്കേസിൽ ഷരീഫിനെയും മകളെയും ഇസ്‌ലാമാബാദ് ഭീകരവിരുദ്ധകോടതി 10 വർഷം തടവിന് ശിക്ഷിച്ചത്. പക്ഷേ, ഇസ്‍ലാമാബാദ് ഹൈക്കോടതി സെപ്റ്റംബർ 19-ന് ഇരുവരുടെയും ശിക്ഷ റദ്ദാക്കി. എന്നാൽ, അൽ അസീസ് സ്റ്റീൽ മിൽസ് അഴിമതിക്കേസിൽ ഡിസംബറിൽ ഏഴുവർഷം തടവിന് ശിക്ഷിക്കപ്പെട്ട ഷരീഫ് ഇപ്പോൾ ജയിലിലാണ്.\nഷരീഫിനെ ശിക്ഷിച്ചത് സമ്മർദം കാരണം; ജഡ്‌ജിയുടെ വെളിപ്പെടുത്തൽ പുറത്ത്\nനവാസ് ഷരീഫിന് ജാമ്യം\nനവാസ് ഷരീഫിന്റെ നില ഗുരതരമെന്ന് മകൾ\nഅഴിമതിക്കേസ്: നവാസ് ഷെരീഫിന് ഏഴുവർഷം തടവ്


‘സംഘ്പരിവാര് നുണപ്രചരണം ഗുജറാത്ത് വംശഹത്യാകാലത്തേതിന് സമാനം’; ജാഗ്രത പുലര്‍ത്തണമെന്ന് സിപിഐഎം - The Newsrupt\n‘സംഘ്പരിവാര് നുണപ്രചരണം ഗുജറാത്ത് വംശഹത്യാകാലത്തേതിന് സമാനം’; ജാഗ്രത പുലര്‍ത്തണമെന്ന് സിപിഐഎം\nPosted2Nov 2018 at 2:48 PM\nകേരളത്തിലുടനീളം കള്ളക്കഥകള് പ്രചരിപ്പിച്ച് കലാപം സൃഷ്ടിക്കാനുള്ള സംഘപരിവാര് ഗൂഢാലോചനയെ ജനങ്ങള് തിരിച്ചറിയണമെന്ന് സിപിഐ(എം). ഒരു നുണ പലതവണ ആവര്‍ത്തിച്ചാല് കുറച്ചുപേരെങ്കിലും വിശ്വസിക്കുമെന്ന ഗീബല്‍സിയന് പ്രയോഗമാണ് ബിജെപി നടത്തുന്നതെന്ന് സിപിഐഎം സംസ്ഥാന സെക്രട്ടറിയേറ്റ് പ്രസ്താവനയില് പറഞ്ഞു.പന്തളത്തെ ശിവദാസന്റെ മരണം പോലീസ് ലാത്തിച്ചാര്‍ജിന്റെ ഫലമായി ഉണ്ടായതാണെന്ന പ്രചരണമാണ് ഇപ്പോള് സംഘപരിവാര് നടത്തിക്കൊണ്ടിരിക്കുന്നത്. അതിന്റെ പേരില് പത്തനംതിട്ട ജില്ലയില് ഹര്‍ത്താല് നടത്തി കുഴപ്പങ്ങള് സൃഷ്ടിക്കാനും ശ്രമിച്ചിരിക്കുകയാണ്. ബിജെപിയുടെ സംസ്ഥാന നേതാക്കള് തന്നെയാണ് ഈ നുണ പ്രചാരവേലയ്ക്ക് നേതൃത്വം നല്‍കുന്നതെന്നും സിപിഐ(എം) ചൂണ്ടിക്കാട്ടി.\nഗുജറാത്ത് വംശഹത്യയ്ക്ക് മുമ്പ് സമാനമായ പ്രചാരവേലകള് അവിടെ നടത്തിയതായി കമ്മീഷന് റിപ്പോര്‍ട്ടില് വ്യക്തമാക്കിയിട്ടുണ്ട്. സമാനരീതിയാണ് ഇപ്പോള് കേരളത്തിലും നടപ്പിലാക്കാന് ശ്രമിയ്ക്കുന്നത്.\nഒക്ടോബര് 18ന് രാവിലെ 8.30നാണ് ശിവദാസന് ശബരിമല ദര്‍ശനത്തിനായി വീട്ടില് നിന്ന് യാത്രയായത്. തൊട്ടടുത്ത ദിവസം രാവിലെ 8 മണിയോടുകൂടി താന് സന്നിധാനത്ത് തൊഴുത് നില്‍ക്കുകയാണെന്ന് വീട്ടില് വിളിച്ച് അറിയിച്ചിട്ടുള്ളതുമാണ്. ഇക്കാര്യം കുടുംബാംഗങ്ങള് തന്നെ വ്യക്തമാക്കിയിട്ടുണ്ട്. മാത്രമല്ല, അവര് ശിവദാസന് വീട്ടില് എത്തിയില്ല എന്ന പരാതി പന്തളം പോലീസില് നല്‍കിയതിന്റെ അടിസ്ഥാനത്തില് കേസെടുത്ത് അന്വേഷണം നടത്തിവരികയായിരുന്നു. അതിനിടയിലാണ് മൃതദേഹം കണ്ടെടുത്തത്. അതിനടുത്തുതന്നെ അദ്ദേഹത്തിന്റെ ഇരുചക്രവാഹനവും ഉണ്ടായിരുന്നു. ശബരിമലയില് സംഘപരിവാറിന്റെ അക്രമണവുമായി ബന്ധപ്പെട്ട സംഭവങ്ങള് അരങ്ങേറിയതും അയ്യപ്പഭക്തന്‍മാരെ സംരക്ഷിക്കുന്നതിനുള്ള പോലീസ് ഇടപെടല് ഉണ്ടായതും ഒക്ടോബര് 16, 17 തീയ്യതികളിലാണ്. എന്നിട്ടും 19-ാം തീയ്യതി സന്നിധാനത്ത് ഉണ്ടായിരുന്നയാള് പോലീസ് നടപടിയിലാണ് മരണപ്പെട്ടത് എന്ന കള്ളപ്രചാരവേല നടത്തി കലാപമുണ്ടാക്കാനാണ് ഇപ്പോള് പരിശ്രമിക്കുന്നതെന്നും സിപിഐഎം കൂട്ടിച്ചേര്‍ത്തു.\nശബരിമലയെ കലാപഭൂമിയാക്കാനും രക്തം വീഴ്ത്തി അശുദ്ധമാക്കി നടയടപ്പിക്കാനും പദ്ധതിയിട്ട സംഘപരിവാറിന്റെ അജണ്ടയുടെ ഭാഗമായി സംസ്ഥാനത്ത് അക്രമസംഭവങ്ങള് അരങ്ങേറുകയാണ്. ഇരുട്ടിന്റെ മറവില് തിരുവനന്തപുരത്ത് എന്‍എസ്എസ് കരയോഗത്തിന് നേരെ നടന്ന അക്രമം അപലപനീയമാണ്. ഈ സംഭവത്തിലുള്‍പ്പെട്ട അക്രമികളെ കണ്ടെത്തി ശക്തമായ നടപടി സ്വീകരിക്കണം. ഓഫീസുകള് ആക്രമിച്ച് അതിന്റെ ഭാഗമായുണ്ടാകുന്ന പ്രതിഷേധം സര്‍ക്കാരിനെതിരെ തിരിച്ചുവിടാനുള്ള ഗൂഢപദ്ധതിയാണ് ഇതിനുപിന്നിലുള്ളത്. സംസ്ഥാന സര്‍ക്കാരിനെ വലിച്ച് താഴെയിടുമെന്ന അമിത്ഷായുടെ പ്രസ്താവനയെ ഈ അക്രമസംഭവങ്ങളുടെ പശ്ചാത്തലത്തിലാണ് കാണേണ്ടത്. സംസ്ഥാനത്ത് കലാപം സൃഷ്ടിക്കാനുള്ള സംഘപരിവാര് ഗൂഢാലോചനയുടെ ഭാഗമായുള്ള ഈ അക്രമങ്ങളില് ശക്തമായപ്രതിഷേധം രേഖപ്പെടുത്തുകയാണെന്നും സിപിഐ(എം) വ്യക്തമാക്കി.\nശബരിമലയുടെ പേരില് കേരളത്തിലെ മതസൗഹാര്‍ദ്ദം തകര്‍ക്കാനും നാട്ടിലാകമാനം കലാപമഴിച്ചുവിടാനും സംഘപരിവാര് നടത്തിക്കൊണ്ടിരിക്കുന്ന പരിശ്രമങ്ങള്‍ക്കെതിരെ ജാഗ്രത പുലര്‍ത്തണമെന്നും സിപിഐ(എം) സംസ്ഥാന സെക്രട്ടറിയേറ്റ് പ്രസ്താവനയില് പറഞ്ഞു.\nCPIMSangh ParivarSabarimala ProtestSangh Parivar Fake Campaign


അങ്ങനെയുള്ള പടത്തില് വരെ അഭിനയിക്കേണ്ടി തന്നത് ഈ കാരണത്താല്.. താരം പറയുന്നു… | സിനിമയിൽ നിന്ന് ലഭിച്ചത് മോശം ഇമേജ് മാത്രമാണെന്നും.. ജീവിതം അതുപോലെ ദുരിതമായി തുടങ്ങി.. – The INstant REcords\nഅങ്ങനെയുള്ള പടത്തില് വരെ അഭിനയിക്കേണ്ടി തന്നത് ഈ കാരണത്താല്.. താരം പറയുന്നു… | സിനിമയിൽ നിന്ന് ലഭിച്ചത് മോശം ഇമേജ് മാത്രമാണെന്നും.. ജീവിതം അതുപോലെ ദുരിതമായി തുടങ്ങി..\nഒരുകാലത്ത് മലയാള നടിയായിരുന്ന നടി ചാർമില യാതൊരു സഹായവുമില്ലാതെ സർക്കാർ ആശുപത്രിയിൽ ചികിത്സ തേടുന്നതായി റിപ്പോർട്ട്. ഓസ്റ്റിയോപൊറോസിസ് മൂലം ചെന്നൈ സർക്കാർ ആശുപത്രിയിൽ പ്രവേശിപ്പിച്ചു. എന്നാൽ തങ്ങൾക്ക് പണമില്ലെന്നും അവരെ സഹായിക്കാൻ ആരുമില്ലെന്നും തമിഴ് മാധ്യമങ്ങൾ റിപ്പോർട്ട് ചെയ്യുന്നു. 45 കാരിയായ നടി ചെന്നൈയിലാണ് താമസിക്കുന്നത്. താരം സാമ്പത്തികമായി ബുദ്ധിമുട്ടുന്നതായി നേരത്തെ റിപ്പോർട്ട് ചെയ്തിരുന്നു.\nമകനും വൃദ്ധയായ അമ്മയ്‌ക്കുമൊപ്പം ഒറ്റമുറി വീട്ടിൽ താമസിക്കുന്നയാളാണ് 10 കാരൻ. ചിത്രത്തിൽ സഹായിക്കാൻ അവസരം നൽകണമെന്ന് ചാർമില അഭ്യർത്ഥിച്ചപ്പോൾ നടിയെ കുറച്ച് ചിത്രങ്ങളിലേക്ക് വിളിപ്പിച്ചു. ദുൽക്വാർ നായകനായി അഭിനയിച്ച വിക്രമാദിത്യയിലൂടെ ചാർമില മലയാളത്തിലേക്ക് മടങ്ങി. എന്നാൽ കൂടുതൽ അവസരങ്ങളില്ലായിരുന്നു. തമിഴിൽ ഇവാൻ വേര മദിരി, ജീനിയസ് എന്നീ തമിഴ് ചിത്രങ്ങളിലും അഭിനയിച്ചു.\nമോഹൻലാൽ ഉൾപ്പെടെ നിരവധി മുൻനിര അഭിനേതാക്കൾക്കൊപ്പം അഭിനയിച്ച നടിയാണ് ചാർമില. 2006 ൽ ചാർമില സോഫ്റ്റ്വെയർ എഞ്ചിനീയർ രാജേഷിനെ വിവാഹം കഴിച്ചു. എന്നാൽ 2014 ൽ അവർക്ക് വിവാഹമോചനം ലഭിച്ചു. പിന്നീട് താരം രണ്ടാം തവണ കിഷോർ സത്യയുമായി വിവാഹിതനായെങ്കിലും ഈ ബന്ധം അധികനാൾ നീണ്ടുനിന്നില്ല. ചാർമിളയുടെ മകന്റെ വിദ്യാഭ്യാസത്തിന് തമിഴ് നടൻ വിശാൽ പണം നൽകുന്നു.\n2017 ൽ ഷൂട്ടിംഗിനിടെ അസുഖം അനുഭവപ്പെട്ടതിനെ തുടർന്ന് നടിയെ ആശുപത്രിയിൽ പ്രവേശിപ്പിച്ചതായി റിപ്പോർട്ടുണ്ട്. നിതിൻ കെ നായർ സംവിധാനം ചെയ്ത ‘പ്രണയം’ എന്ന ചിത്രത്തിന്റെ ഷൂട്ടിംഗിനിടെയാണ് നടിയെ ആശുപത്രിയിൽ പ്രവേശിപ്പിച്ചത്. തമിഴ്‌നാട്ടിലെ ഒരു ചെറിയ തെരുവിൽ രണ്ട് മുറികളുള്ള ബേബി ഹ house സിൽ ചെറിയ കളപ്പുരകളും റൺ-ഡ houses ൺ വീടുകളുമായാണ് താരം താമസിച്ചിരുന്നത്. ഒരു ചെറിയ വീടിന്റെ ഹാളിൽ തറയിൽ ഒരു പായയിൽ കിടക്കുകയാണെന്ന് ചാർമില വെളിപ്പെടുത്തുന്നു.\nകഴിഞ്ഞ വർഷം മലയാള വനിതാ പ്രസിദ്ധീകരണത്തിന് നൽകിയ അഭിമുഖത്തിലാണ് നടി ഇക്കാര്യം വെളിപ്പെടുത്തിയത്. തന്റെ ജീവിതത്തിന്റെ വിവിധ ഘട്ടങ്ങളിലുള്ള മൂന്ന് പ്രണയങ്ങളാണെന്നും അവർ വരുത്തിയ പരാജയങ്ങൾ തന്നെയാണ് ഇന്നത്തെ സ്ഥലത്തേക്ക് കൊണ്ടുവന്നതെന്നും നടി പറഞ്ഞു. സഹോദരിയുടെ സുഹൃത്തും സോഫ്റ്റ്വെയർ എഞ്ചിനീയറുമായ രാജേഷിനെ വിവാഹമോചനം ചെയ്ത ശേഷം ചാർമില മകനോടൊപ്പം ഒരു പുതിയ ജീവിതം ആരംഭിച്ചു.\nരോഗിയായ അമ്മയും ചാർമിലയ്‌ക്കൊപ്പം താമസിക്കുന്നു. മകൻ ജൂഡ് അഡോണിസ് ഇതുപോലെ ജീവിക്കരുത്. എന്റെ ഭൂവുടമകളാൽ അവന്റെ ജീവിതം നശിപ്പിക്കപ്പെട്ടു. മോണിന് ഒൻപത് വയസ്സ്. അച്ഛൻ ഇടയ്ക്കിടെ ഓൺലൈനിൽ ഓർഡർ ചെയ്യുന്ന പിസ്സയാണ് ഏക സന്തോഷം. തമിഴ് നടൻ വിശാലിന്റെ ദയ അദ്ദേഹത്തിന്റെ സ്കൂൾ ഫീസ് നിർത്തുന്നില്ല – നടിയുടെ ദയനീയ അവസ്ഥ പുറം ലോകത്തിന് അറിയാമെന്ന് ചാർമില നേരത്തെ മാധ്യമങ്ങളോട് വെളിപ്പെടുത്തി.\nമലയാളത്തിലും തമിഴിലും 65 ഓളം ചിത്രങ്ങളിൽ അഭിനയിച്ചിട്ടുണ്ട്. അമ്പതോളം ചിത്രങ്ങളിൽ നായികയായിരുന്നു. കയ്യിൽ ധാരാളം പണം ലഭിച്ചു. എന്നാൽ അതേപോലെ സൂക്ഷിക്കാൻ കഴിഞ്ഞില്ല. അതുകൊണ്ടാണ് ചാർമില ഇപ്പോഴും പണത്തിനായി കഷ്ടപ്പെടുന്നത്, ഒരു അഭിമുഖത്തിൽ അവർ പറഞ്ഞു. 1991 ൽ ഒലിയട്ടം എന്ന തമിഴ് ചിത്രത്തിലൂടെയാണ് ചാർമില ചലച്ചിത്ര രംഗത്തെത്തിയത്. മലയാളം, തമിഴ്, തെലുങ്ക്, കന്നഡ എന്നിവിടങ്ങളിൽ 38 ലധികം ചിത്രങ്ങൾ അഭിനയിച്ചിട്ടുണ്ട്. അക്കാലത്തെ ഗോസിപ്പ് നിരകളിലെ വർണ്ണ സാന്നിധ്യമായിരുന്നു ബാബു ആന്റണി ചാർമില.\nഎന്നാൽ ഒരു ഘട്ടത്തിൽ തകർന്നടിഞ്ഞ ബാബു ആന്റണിയുമായുള്ള പ്രണയബന്ധത്തിൽ ചാർമിലയെ ആശ്വസിപ്പിച്ചതാണ് കിഷോർ സത്യയുടെ മുഖം. അക്കാലത്ത് അസിസ്റ്റന്റ് ഡയറക്ടറായിരുന്ന കിഷോർ സത്യ, ആദിവാരാമിന്റെ സെറ്റിൽ സത്യയെയും ചാർമിലയെയും കണ്ടുമുട്ടി, പിന്നീട് 1995 ൽ വിവാഹിതരായി. ചാർമിലയുടെ അഭിപ്രായത്തിൽ, വിവാഹത്തിന് തൊട്ടുപിന്നാലെ കിഷോർ രാജ്യംവിട്ടു, പക്ഷേ ദമ്പതികൾ 1999 ൽ വിവാഹം അവസാനിപ്പിച്ചു, നടൻ കിഷോർ സത്യയെ താൻ ഏറ്റവും വെറുക്കുന്നുവെന്നും തന്റെ ജീവിതം നശിപ്പിച്ചതും അവനാണെന്നും നടി ചാർമില പിന്നീട് വെളിപ്പെടുത്തിയപ്പോൾ.\nഒരുകാലത്ത് അദ്ദേഹം വെള്ളിത്തിരയിൽ തിളങ്ങി, പക്ഷേ ജീവിതത്തിൽ അദ്ദേഹം നിരവധി പരാജയങ്ങൾ നേരിട്ടു. സാമ്പത്തിക ബുദ്ധിമുട്ടുകൾ കാരണം മുതിർന്ന സിനിമകളിൽ അഭിനയിക്കേണ്ടി വന്നതായി താരം പറയുന്നു. തനിക്ക് സിനിമയിൽ നിന്ന് മോശം ഇമേജ് മാത്രമേ ലഭിച്ചുള്ളൂവെന്നും സിനിമയിൽ നിന്ന് ഒന്നും നേടാനായില്ലെന്നും ചാർമില പറയുന്നു. താനും മകനും ഇപ്പോഴും കോളനിയിലെ ഒരു വാടക വീട്ടിലാണ് താമസിക്കുന്നതെന്ന് താരം പറയുന്നു.\nതിളക്കത്തിലെ ഹരിശ്രീ അശോകനെ അനുകരിച്ച് അനാര്‍ക്കലിയിലെ നായിക.. മലയാളം പോലും അറിയാത്ത നടിക്ക് ഇതൊക്കെ എങ്ങനെ സാധിക്കുന്നു എന്ന് ആരാധകര്… രമണന്റെ കട്ട ആരാധിക\nചിലര് വലുപ്പം എത്ര ആയി എന്ന് അന്വേഷിക്കും , മറ്റുചിലര് ആകട്ടെ ചിലർ വൃത്തികേട് പറയാന് താല്പര്യം കാണിക്കുന്നത്. പക്ഷെ ഇതിനൊക്കെ പ്രതികരിച്ച് മറുപടി പറയാത്തത് ശരീരത്തിന് ഞാന് അത്രെക്ക് പ്രാധാന്യം കൊടുക്കുന്നില്ല അത്കൊണ്ടാണ്..


അബോധാവസ്ഥയിൽ കിടക്കുന്ന അയാൾക്ക് ഓക്സിജൻ മാസ്ക് ശരിക്ക് വെച്ചുകൊടുക്കാൻ പോലും അവർ തയ്യാറായില്ല | Covid19 Corona Virus survived Malayalee writes about pathetic Covid treatment experience in Delhi\nMay 18, 2021, 01:58 PM IST\nമനുഷ്യജീവനുകൾക്ക് ഒരു വിലയും കല്പിക്കാത്ത ആരോഗ്യസംവിധാനവും ആരോഗ്യപ്രവർത്തകരുമാണ് ഡൽഹിയുടെ ശാപം\n# രാഹുൽ ചൂരൽ\nRepresentative Image| Photo: P.G. Unnikrishnan\nഏപ്രിൽ 16-ന് രാത്രിമുതലാണ് കൊറോണ വൈറസ് എന്റെ ശരീരത്തിലും കടന്നുകൂടിയതിന്റെ ലക്ഷണങ്ങൾ കണ്ടുതുടങ്ങിയത്. ശരീരമാസകലം വേദനയും വിറയലും. തലവേദനകൊണ്ട് ഉറങ്ങാൻ പറ്റുന്നില്ല. കൈയിലുണ്ടായിരുന്ന ഗുളിക കഴിച്ചെങ്കിലും പ്രത്യേകിച്ച് പ്രയോജനമൊന്നും ഉണ്ടായില്ല. അങ്ങനെ ഞാനും വീണു.\nചില്ലറക്കാരനായിരുന്നില്ല എന്റെ ഉള്ളിൽ കയറിയ വൈറസ് എന്ന് പതിയെ മനസ്സിലായി. 17-ന് ഒരുദിവസം കൊണ്ടുതന്നെ എന്റെ ശരീരം ആകെ തളർന്നു. ഭക്ഷണം കഴിക്കാനോ നേരാംവണ്ണം കിടന്നുറങ്ങാനോ പോലും പറ്റുന്നില്ല. എല്ലാവരും വിളിച്ചു ധൈര്യം തരുന്നുണ്ടെങ്കിലും ശരീരം തളരുന്നത് എന്നെ പേടിപ്പിച്ചിരുന്നു. 18-ന് കോവിഡ് ടെസ്റ്റ് ചെയ്തു. വീട്ടിൽ വന്ന് സാംപിൾ എടുത്ത ലാബുകാരൻ റിസൾട്ട് വരാൻ രണ്ടുദിവസം എടുക്കുമെന്ന് അറിയിച്ചു. അത്ര കൂടുതലാണ് ഇപ്പോൾ അവർക്ക് ചെയ്യേണ്ടിവരുന്ന ടെസ്റ്റുകളുടെ എണ്ണം. ഇവരുടെ ലാബിൽമാത്രം ദിവസേന അമ്പതിനായിരത്തോളം സാംപിളാണ് വരുന്നത്. അതിൽ മഹാഭൂരിപക്ഷവും പോസിറ്റീവും.\n18-ന് രാത്രി കാര്യങ്ങൾ ആകെ മാറി. രാത്രി പെട്ടെന്ന് ശ്വാസമെടുക്കാൻ പറ്റാത്ത അവസ്ഥ വന്നു. തിരിഞ്ഞും മറിഞ്ഞും കിടന്നിട്ടും പൂർണമായി ശ്വാസമെടുക്കാൻ പറ്റുന്നില്ല. വിജുവേട്ടൻ (വിജു കൃഷ്ണൻ) പോയി ഒരു പോർട്ടബിൾ ഓക്സിജൻ സിലിൻഡർ വാങ്ങിക്കൊണ്ടുവന്നു. അത് ഉപയോഗിച്ചപ്പോൾ ചെറിയ ആശ്വാസം വന്നു. സഹോദരനും ഡോക്ടറുമായ ഗോകുലിനെ വിളിച്ചപ്പോൾ നെബുലൈസേഷൻ ചെയ്യാൻ പറഞ്ഞു. നെബുലൈസറും വാങ്ങി ഉപയോഗിച്ചു. വീണ്ടും കുറച്ച് ആശ്വാസം കിട്ടി. പിറ്റേ ദിവസം സ്കാനിങ്, എക്സ് റേ, ബ്ലഡ് ടെസ്റ്റ് എല്ലാം ചെയ്തു. സ്കാനിങ്ങിൽ ന്യൂമോണിയയുടെ ചെറിയ തുടക്കം കണ്ടെത്തി. എങ്കിലും പേടിക്കേണ്ട അവസ്ഥയിൽ എത്തിയിട്ടില്ല. മരുന്ന് കഴിച്ച് വീട്ടിൽത്തന്നെ വിശ്രമിച്ചാൽ ശരിയാകാവുന്നതേയുള്ളൂ എന്നുതോന്നി. അങ്ങനെ ഒന്നുരണ്ട് ദിവസംകൂടി തള്ളിനീക്കി. 20-ന് കോവിഡ് റിസൾട്ട് വന്നു. പോസിറ്റീവ് തന്നെ. സി.ടി. വാല്യൂ 17 (വെരി ഹൈ വൈറൽ ലോഡ്). പനിയിൽനിന്നും തലവേദനയിൽനിന്നും ചെറിയ ആശ്വാസം വന്നപ്പോൾ ഇനി പേടിക്കാനില്ലെന്നോർത്ത് കിടന്നു. പക്ഷേ, കാര്യങ്ങൾ വീണ്ടും മോശമാകാൻ തുടങ്ങി.\nരണ്ടുദിവസത്തിനുള്ളിൽ ശ്വാസതടസ്സം കൂടിവന്നു. പോർട്ടബിൾ ഓക്സിജൻകൊണ്ട് കാര്യമുണ്ടായില്ല. അവസ്ഥ മോശമാണ് എന്നറിഞ്ഞപ്പോൾ ഗോകുൽ ഡൽഹിയിലേക്ക് വന്നു. വന്നപാടേ ഒന്നുരണ്ട് ഇഞ്ചക്‌ഷൻ തന്നു. തലവേദനയും പ്രശ്നങ്ങളും താത്‌കാലികമായി മാറി. പക്ഷേ, ഇഞ്ചക്‌ഷൻ ഫലം കഴിഞ്ഞപ്പോൾ എല്ലാം പൂർവാധികം ശക്തിയോടെ തിരിച്ചുവന്നു. ഓക്സിജൻ സാച്ചുറേഷൻ വല്ലാതെ കുറഞ്ഞുവന്നു. ഇനി വീട്ടിൽ കിടത്തുന്നത് അപകടമാണെന്നും എത്രയും പെട്ടെന്ന് ഐ.സി.യു.വിലേക്കു മാറ്റണമെന്നും ഡോക്ടറനിയൻ വിധിയെഴുതി. പിന്നെ അതിനുവേണ്ടി മറ്റുള്ളവരുടെ ഭഗീരഥപ്രയത്നം. അപ്പോഴേക്കും ഞാൻ ഒന്നും ചെയ്യാൻപറ്റാത്ത അവസ്ഥയിലേക്കെത്തിയിരുന്നു.\nഡൽഹിയിലെ കോവിഡ് വ്യാപനത്തിന്റെ ഭീകരാവസ്ഥ ശരിക്കും മനസ്സിലാക്കിയ ദിവസങ്ങളായിരുന്നു പിന്നീട്. എത്ര വലിയ ഇടപെടൽ നടത്തിയിട്ടും ഒരു ഓക്സിജൻ ബെഡ് പോലും കിട്ടാത്ത സാഹചര്യം. മുഖ്യമന്ത്രിയുടെയും കേന്ദ്രമന്ത്രിമാരുടെയും എം.പി.മാരുടെയും ഉന്നത ഉദ്യോഗസ്ഥരുടെയും ഓഫീസിൽനിന്നു നിരന്തരം ശ്രമിച്ചിട്ടും ഒരു ആശുപത്രിയിലും ബെഡ് ഇല്ല എന്ന മറുപടിമാത്രം. ഓക്സിജൻ സപ്പോർട്ട് ഇല്ലാതെ ഒരുനിമിഷംപോലും ജീവൻ നിലനിർത്താൻ പറ്റില്ല എന്ന സാഹചര്യം വന്നു. ആശുപത്രിയിൽ ബെഡ് കിട്ടാനും അത്യാവശ്യമായ റെംഡിസിവർ മരുന്ന് ഏർപ്പാടാക്കാനും എല്ലാവരും ശ്രമിച്ചുകൊണ്ടിരുന്നു. അന്ന് രാത്രിയാണ് ശിവദാസേട്ടൻ (ഡോ. ശിവദാസൻ എം.പി.) വിളിച്ച് നാട്ടിലേക്ക് വരാൻ പറയുന്നത്. എയർആംബുലൻസ് നോക്കാമെന്നും ഡൽഹിയിൽ നിൽക്കേണ്ടെന്നും അദ്ദേഹം പറഞ്ഞു. എയർ ആംബുലൻസിന് ഏകദേശം 27 ലക്ഷം രൂപയാകും. അത്രയും പൈസ മുടക്കി നാട്ടിലേക്ക് ഓടണോ എന്ന കൺഫ്യൂഷൻ എനിക്കും. ഏതായാലും ഒന്നുരണ്ടുദിവസം നോക്കിയിട്ടു തീരുമാനിക്കാം എന്നുവെച്ചു. പിറ്റേദിവസം ഡോ. റാം മനോഹർ ലോഹ്യ ആശുപത്രിയിലെ കോവിഡ് വാർഡിൽ ഒരു ബെഡ് റെഡിയായി. അവിടത്തെ ചികിത്സയുടെ മഹത്ത്വത്തെപ്പറ്റി അറിയുന്നതുകൊണ്ടുതന്നെ എനിക്ക് വലിയ താത്‌പര്യം ഉണ്ടായില്ല. പക്ഷേ, മുന്നിൽ വേറെ വഴികളുമില്ല. ഓക്സിജൻ സഹായമില്ലാതെ ഒരു മിനിറ്റുപോലും പിടിച്ചുനിൽക്കാൻ പറ്റാത്ത അവസ്ഥയിലേക്ക് ഞാൻ എത്തിയിരുന്നു. അങ്ങനെ 24-ന് ആർ.എം.എൽ. ആശുപത്രിയിലെ കോവിഡ് വാർഡിൽ അഡ്മിറ്റ് ആയി.\n‘യെ മെരാ കാം നഹി’\nഒന്നാം ദിവസംതന്നെ ഇവിടെ കിടന്നാൽ അധികനാൾ ആയുസ്സുണ്ടാകില്ല എന്ന് ഉറപ്പായി. ഒരു വലിയ ഹാളിൽ നൂറുകണക്കിന് രോഗികൾ. തീരെ ആവതില്ലാത്തവർമുതൽ ചെറിയ ശ്വാസതടസ്സവും പ്രശ്നങ്ങളുംമാത്രം ഉള്ളവർവരെ അതിലുണ്ട്. പുറത്തുനിന്ന് ആർക്കും പ്രവേശനമില്ല. ഡോക്ടർ, നഴ്‌സ്, അറ്റൻഡർ അങ്ങനെ ആരും സ്ഥിരമായി അതിനകത്തില്ലതാനും. രാവിലെയും ഉച്ചയ്ക്കും രാത്രിയിലും വന്ന് ഇഞ്ചക്‌ഷനും മരുന്നുകളും തന്ന് അവർ പോകും. അതിനിടയിൽ ആർക്ക് എന്തുപറ്റിയാലും ആരും അറിയില്ല. നടക്കാൻ ആവതുള്ളവർ പുറത്തു വാതിലിനടുത്തു പോയി കാര്യം പറഞ്ഞാൽ അരമണിക്കൂർ കഴിയുമ്പോൾ ആരെങ്കിലും വന്നു നോക്കും. ഒന്നിനും പറ്റാത്ത ഒരാളാണെങ്കിൽ അവിടെ കിടന്നു ചക്രശ്വാസം വലിക്കും. ഇതാണ് അവസ്ഥ. ഞങ്ങൾക്ക് കഴിക്കാനുള്ള ഭക്ഷണം കട്ടിലിന്റെ മുകളിൽ സമയമാകുമ്പോൾ കൊണ്ടുവെക്കും. കഴിച്ചാലും കഴിച്ചില്ലെങ്കിലും അവർക്ക് പ്രശ്നമല്ല. അവർ തങ്ങളെ ഏൽപ്പിച്ച ജോലിചെയ്യുന്നു, അത്രമാത്രം. എന്റെ കട്ടിലിന്റെ തൊട്ട് മുകളിലാണ് എ.സി. വെന്റ്. നല്ല തണുപ്പോടെ അതിൽ നിന്നും ശക്തിയായി കാറ്റ് വരുന്നു. രോഗികൾക്ക് പുതയ്ക്കാൻ പുതപ്പ് ഇല്ല. തണുത്തുവിറയ്ക്കാൻ തുടങ്ങി. കട്ടിൽ അവിടെനിന്ന് നീക്കാൻ ആരെങ്കിലും വരുന്നതും നോക്കി നിന്നു. ആരും വന്നില്ല. തീരെ അവശനായിരുന്നെങ്കിലും ആദ്യ ദിവസംതന്നെ തണുത്തു മരവിച്ചു ജീവൻ വിടാതിരിക്കാൻ കട്ടിലിൽ നിന്ന് ഇറങ്ങി അത് തള്ളിനീക്കാൻ ഞാൻതന്നെ ശ്രമം നടത്തി. ശരീരം തളർന്നു തലകറങ്ങി കട്ടിലിലേക്കുതന്നെ വീണു. ആ ശ്രമം വിഫലമായി. ഗോകുലിനു മെസ്സേജ് അയച്ചു. എത്രയും വേഗം ഒരു പുതപ്പ് എത്തിക്കണം. അവനും വിജുവേട്ടനും വീട്ടിൽനിന്നു പുതപ്പുമായി വന്ന് അത് താഴെ ഏൽപ്പിച്ചു. അത് നാലാം നിലയിൽ ഞാൻ കിടക്കുന്ന വാർഡിൽ എത്തിയപ്പോഴേക്കും തണുത്തു മരവിച്ചു ബോധം മായുന്ന അവസ്ഥയിൽ എത്തിയിരുന്നു ഞാൻ. പുതപ്പുമായി വന്ന അറ്റൻഡറോട് എ.സി. ഓഫ് ചെയ്യാൻ കരഞ്ഞുപറഞ്ഞു. ഒപ്പം എന്റെ കട്ടിൽ കുറച്ചു നീക്കാനും. അതിനു അയാൾ പറഞ്ഞ മറുപടി, ‘യെ സബ് മേരാ കാം നഹി ഹേ’ (ഇതൊന്നും എന്റെ ജോലിയല്ല) എന്നാണ്. ഈ മറുപടി ആദ്യം കേട്ടപ്പോൾ ഒന്ന് ഞെട്ടിയെങ്കിലും ആർ.എം.എല്ലിൽ കിടന്ന ഒരാഴ്ചയിൽ എല്ലാ ദിവസവും കേട്ടുകേട്ട് അതിന് പുതുമ നഷ്ടപ്പെടുകയും പിന്നീടങ്ങോട്ട് ഈ വാചകം കേൾക്കുമ്പോൾ ഒരു നിർവികാരത മാത്രം അനുഭവപ്പെടുകയും ചെയ്തു.\nതണുത്തു വിറച്ചു ബോധം പോകുന്നതിനുമുൻപ് എന്തോ ഭാഗ്യത്തിന് ഒരു മാലാഖയെപ്പോലെ നഴ്‌സ് വന്നു. അവരോട് കാര്യം പറഞ്ഞു. പെട്ടെന്നുതന്നെ പനിക്കുള്ള ഒരു ഇഞ്ചക്‌ഷൻ തന്നു. അവർതന്നെ ഓടിപ്പോയി എ.സി. ഓഫ് ചെയ്യിച്ചു. ഞാൻ തളർന്നുറങ്ങിപ്പോയി. രാത്രി ഏറെ വൈകി എഴുന്നേറ്റ് സ്വയം തന്നെ കട്ടിൽ നീക്കിവെച്ചു. വീണ്ടും ഉറങ്ങാൻ ശ്രമിച്ചു. പറ്റിയില്ല. ആ ആശുപത്രിയിൽ കിടന്ന ഏഴുദിവസവും എനിക്ക് ഉറങ്ങാൻ സാധിച്ചിരുന്നില്ല. കണ്ണുതുറന്നു ചുറ്റും നോക്കി കിടക്കും. തിരിയാനോ മറിയാനോ പറ്റുന്നില്ല. അത്ര ഭീകരമാണ് ശ്വാസതടസ്സം. ഓക്സിജൻ മാസ്ക് മുഴുവൻസമയവും മുഖത്തുണ്ട്. അതുകൊണ്ടുമാത്രം ശരീരത്തിൽ ജീവനും.\nഞാൻ ആ കോവിഡ് വാർഡിലേക്ക് കയറിയപ്പോൾ എതിർവശത്തെ കട്ടിലുകളിലുള്ള രണ്ടുപേരെ ശ്രദ്ധിച്ചിരുന്നു. ഒരാൾക്ക് 45 വയസ്സുവരും. മറ്റെയാൾ കുറച്ച് കൂടുതൽ പ്രായമുള്ള ആളാണ്. രണ്ടുപേരും കാഴ്ചയിൽ അത്ര വലിയ പ്രശ്നങ്ങൾ ഉള്ളവരല്ല. എന്നെക്കാൾ നന്നായി സംസാരിക്കാനൊക്കെ പറ്റുന്നുണ്ട്. ഒരാൾ സ്വയം നടന്ന് ബാത്ത്റൂമിലേക്കെല്ലാം പോകുന്നുണ്ട്. പ്രായമുള്ളയാൾക്ക് നടക്കാൻ ബുദ്ധിമുട്ടുള്ളതുകൊണ്ട് ഡയപ്പർ കെട്ടിക്കൊടുത്തിട്ടുണ്ട്. ഈ രണ്ടുപേരുടെയും പിന്നെ എന്റെ ഇടതുവശത്തു കിടന്നിരുന്ന ആളുടെയും മരണം നേരിൽ കാണേണ്ടിവന്നതാണ് ഇപ്പോഴും മനസ്സിനെ ഉലയ്ക്കുന്ന സംഭവം.\nകാര്യമായ പ്രശ്നങ്ങൾ ഇല്ലാതിരുന്ന ആ യുവാവിന് ഒരു ദിവസം ചെറിയ തളർച്ചപോലെ കാണപ്പെട്ടു. ഡോക്ടർ വന്നപ്പോൾ ആയാൾ തന്റെ ബുദ്ധിമുട്ടുകൾ പറയുന്നത് കേൾക്കാമായിരുന്നു. പക്ഷേ, ജോലിതീർക്കാൻ മാത്രമായി രോഗികളെ സന്ദർശിക്കുന്ന അവിടെയുള്ള ആരോഗ്യപ്രവർത്തർക്ക് അതൊന്നും വലിയ കാര്യമായി തോന്നിയിട്ടുണ്ടാകില്ല. രണ്ടുദിവസത്തിനുള്ളിൽ ആ മനുഷ്യൻ അന്ത്യശ്വാസം വലിച്ചു. എന്റെ കണ്മുന്നിൽ. ശ്വാസംകിട്ടാതെ പിടഞ്ഞ് ഒരു മനുഷ്യജീവൻ ഇല്ലാതാവുന്നത് നിസ്സഹായനായി നോക്കി ഞാൻ കട്ടിലിൽ കിടന്നു.\nഅന്ന് ഉച്ചയ്ക്ക് രണ്ടുമണിയോടെ അയാൾ മരിച്ചിരുന്നു. അഞ്ചുമണിക്കു ശേഷമേ വാർഡിലേക്ക് ആരെങ്കിലും വരൂ. അഞ്ചുമണിക്ക് വന്ന നഴ്‌സ് ഇഞ്ചക്‌ഷൻ നൽകാൻ ഒരുങ്ങുമ്പോഴാണ് ഇയാൾ മരിച്ചതായി കാണുന്നത്. ഒരു ഭാവവ്യത്യാസവും ഇല്ലാതെ അയാളുടെ ഓക്സിജൻ മാസ്‌കും കൈയിലെ കാനുലയും മാറ്റി ബാക്കി രോഗികൾക്ക് ഇൻജക്‌ഷനും നൽകി തന്റെ പണിതീർത്ത് അവർ പോയി. വൈകുന്നേരം ഏകദേശം ഏഴുമണിവരെ ആ മൃതദേഹം അവിടെ അതുപോലെ കിടന്നു. ഏഴുമണിക്ക് ശേഷമാണ് ചിലർ വന്ന് അത് പൊതിഞ്ഞുകെട്ടുന്നത്. പൊതിഞ്ഞുകെട്ടുന്ന പണിയുള്ളവർ അത് തീർത്തുപോയി. പിന്നെ മൃതദേഹം കൊണ്ടുപോകാൻ ചുമതലപ്പെട്ടവർ വന്ന് അത് അവിടന്ന് മാറ്റിയപ്പോൾ രാത്രി എട്ടുമണി. അഞ്ചു മണിക്കൂറിൽ കൂടുതലാണ് ഒരു മനുഷ്യശരീരം അവിടെ കിടന്നത്. അതായിരുന്നു എനിക്ക് കിട്ടിയ ആദ്യത്തെ ഷോക്ക്.\nരണ്ടാമത് മരിച്ചത് എന്റെ ഇടതുവശം കിടന്നയാളാണ്. അയാളുടെ ദേഹമാസകലം പൊള്ളി ബാൻഡേജ് ഇട്ടിരിക്കുകയായിരുന്നു. അതിനോടൊപ്പം കോവിഡ് കൂടി ഉള്ളതുകൊണ്ട് അയാൾ കൂടുതൽ ബുദ്ധിമുട്ടുകൾ പ്രകടിപ്പിച്ചു. ഇടയ്ക്ക് ഉച്ചത്തിൽ കരയും. ആ കരച്ചിൽ ആരും കേൾക്കില്ല. ‘ജോലിസമയം’ ആകുമ്പോൾ വരുന്നവരോട് അയാൾ ബുദ്ധിമുട്ടുകൾ പറയും. ചിലർ അതു കേൾക്കും. ചിലർ കേട്ട് തഴമ്പിച്ച മറുപടി പറയും: ‘‘യെ മേരാ കാം നഹി ഹേ’’. അയാളുടെ വേദനയ്ക്കോ ദുരിതത്തിനോ ഒരു പരിഹാരവും ആരും കണ്ടെത്തിയില്ല. ഒരുദിവസം രാത്രി ഏറെ വൈകി, ഞാൻ പതിവുപോലെ ഉറക്കമില്ലാതെ മുകളിലോട്ട് നോക്കി കിടക്കുന്നു. ഇടതുവശത്തുനിന്ന് ഒരു ശബ്ദംകേട്ട് നോക്കിയപ്പോൾ ആ മനുഷ്യൻ ഉരുണ്ട് താഴെ വീണിരിക്കുന്നു. എന്നിട്ട് ഉറക്കെ കരയുകയാണ്. ആരു കേൾക്കാൻ? കുറച്ചുകഴിഞ്ഞപ്പോൾ കരച്ചിൽ നിന്നു. അങ്ങനെ അതും കഴിഞ്ഞു. രാവിലെ ‘ജോലി’തീർക്കാൻ വന്നവർ അത് കണ്ടു. മരണം ഉറപ്പിച്ചു. കട്ടിലിൽ എടുത്തുകിടത്തി. ഇപ്രാവശ്യം ആരെങ്കിലും കണ്ടുകഴിഞ്ഞു രണ്ടുമണിക്കൂർ നേരമേ ആ മൃതദേഹത്തിന് അനാഥമായി കട്ടിലിൽ കിടക്കേണ്ടിവന്നുള്ളൂ. രണ്ടുമണിക്കൂർകൊണ്ട് അവർ ബോഡി മാറ്റി.\nഏറ്റവും ഭീകര അനുഭവം മൂന്നാമത്തെ മരണമാണ്. എന്റെ എതിർവശത്തു കിടന്നിരുന്ന കുറച്ചു പ്രായമുള്ള മനുഷ്യന്റെ മരണം. തുടക്കംതൊട്ടേ അദ്ദേഹം അവശനായിരുന്നു എങ്കിലും നന്നായി ഭക്ഷണം കഴിക്കുകയും വീട്ടിലേക്ക് എല്ലാ ദിവസവും വിളിച്ചു സംസാരിക്കുകയും ചെയ്യുമായിരുന്നു. ഒരുദിവസം രാത്രി ഉറക്കത്തിനിടയിൽ അദ്ദേഹത്തിന്റെ ഓക്സിജൻ മാസ്ക് മുഖത്തുനിന്നു മാറി. ഒരു രാത്രിമുഴുവൻ ഓക്സിജൻ ഇല്ലാതെ കിടന്നതുകൊണ്ടാവണം പിറ്റേ ദിവസംമുതൽ അദ്ദേഹം അബോധാവസ്ഥയിലായി. അപ്പോഴും പതിവുപോലെ മൂന്നുനേരം ഭക്ഷണം കൊടുക്കുന്ന ജോലിയുള്ളവർ ഭക്ഷണവും (കട്ടിലിനു മുകളിൽ) കൊണ്ടുവെച്ച് പോകും. കഴിച്ചാലും കഴിച്ചില്ലെങ്കിലും ക്ളീനിങ്ങിന് വരുന്നവർ അവരുടെ സമയം ആവുമ്പോൾ കൃത്യമായി അത് അവിടന്ന് മാറ്റും) ഇഞ്ചക്‌ഷൻ കൊടുക്കുന്ന ജോലിയുള്ളവർ അതു നൽകിക്കൊണ്ടിരുന്നു. ഒരുദിവസം രണ്ടു ഡോക്ടർമാർ വന്ന് അദ്ദേഹത്തെ പരിശോധിച്ചു. എന്തൊക്കെയോ ചെയ്തു. ബോധം വന്നില്ല. കുറേകഴിഞ്ഞ് അവർ അവരുടെ പാട്ടിനു പോയി. അബോധാവസ്ഥയിൽ കിടക്കുന്ന ആ മനുഷ്യന് ഓക്സിജൻ മാസ്ക് ശരിയായി വെച്ചുകൊടുക്കാൻപോലും ആരും മനസ്സുകാണിച്ചില്ല. അങ്ങനെ മൂന്നുദിവസത്തോളം അബോധാവസ്ഥയിൽ കിടന്ന് ആയുസ്സിനുവേണ്ടി പോരാടിയ ആ മനുഷ്യനെയും ഒരു ദിവസം വൈകുന്നേരം അവർ പൊതിഞ്ഞുകെട്ടി. ശവങ്ങൾ മാറ്റി അരമണിക്കൂറിനുള്ളിൽത്തന്നെ പുതിയ രോഗികൾ ഓരോ കട്ടിലിലും ഇടംപിടിക്കുന്നുണ്ട്. പുതിയ രോഗികൾ വരുന്നതിനു മുമ്പ് ആ കട്ടിലുകൾ ഒന്ന് വൃത്തിയാക്കുകപോലും ചെയ്യുന്നില്ല.\nഓക്സിജൻ സഹായമില്ലാതെ ഒരു നിമിഷംപോലും ഇരിക്കാൻ പറ്റാത്ത അവസ്ഥയിലായിരുന്നു ഞാൻ. സംസാരിക്കാനോ ഒച്ചയെടുത്ത് ആരെയെങ്കിലും സഹായത്തിനു വിളിക്കാനോ കട്ടിലിൽനിന്ന് അനങ്ങാനോ പറ്റാത്ത അവസ്ഥ. മൂത്രമൊഴിക്കാൻ യൂറിൻ ഫ്ളാസ്‌ക് ഉണ്ട്. രാവിലെ മൂത്രമൊഴിച്ചാൽ വൈകുന്നേരംവരെ അത് ആ ഫ്ളാസ്‌കിൽ കിടക്കും. ആരും എടുത്തുകളയില്ല. ഇടയിൽ വരുന്ന ആരോടെങ്കിലും കളയാൻ പറഞ്ഞാൽ ഇത് തന്റെ പണിയല്ല എന്നും അതിനുള്ള ആളു വരുമ്പോൾ പറയാനും പറയും. രാവിലെ മൂത്രമൊഴിച്ചു ഫ്ലാസ്‌ക് നിറഞ്ഞാൽ വൈകുന്നേരം അത് കളയുന്നതുവരെ മൂത്രമൊഴിക്കാൻ നിർവാഹമില്ല. സ്വയം എഴുന്നേറ്റ് ബാത്ത്റൂമിൽ പോകാൻ പറ്റാത്തതുകൊണ്ടും ഓക്സിജൻ സപ്പോർട്ട് ഇല്ലാതെ പോകുന്നത് അപകടമായതുകൊണ്ടും എനിക്ക് അഡൾട്ട് ഡയപ്പർ കെട്ടിത്തരാൻ ഡോക്ടർമാർ ആദ്യ ദിവസംതന്നെ ആ ‘ജോലി’ ഉള്ളവർക്ക് നിർദേശം കൊടുത്തിരുന്നു. ആദ്യദിവസം രാവിലെ അവർ കെട്ടിത്തന്നു. രാത്രി അത് അഴിച്ച് പുതിയത് കെട്ടിത്തരാം എന്നു പറഞ്ഞെങ്കിലും രാത്രി ആരും വന്നില്ല. പിറ്റേദിവസം രാവിലെ വന്ന അറ്റൻഡർമാരോടും നഴ്‌സുമാരോടും കാര്യം പറഞ്ഞെങ്കിലും അവർ ഇത് തങ്ങളുടെ പണിയല്ല എന്നുപറഞ്ഞു കൈമലർത്തി. അടുത്ത ദിവസം രാവിലെയാണ് അതിന്റെ ജോലിക്കാർ വന്ന് എന്റെ ഡയപ്പർ മാറ്റുന്നത്. രണ്ടുദിവസം സ്വന്തം വിസർജ്യത്തിനുമേൽ കിടക്കേണ്ടിവന്ന ആ അവസ്ഥ ഈ നിമിഷവും മനസ്സിനെ അലട്ടുന്നുണ്ട്.\nഎയർ ആംബുലൻസിനുവേണ്ടി ഞാൻ ആശുപത്രിയിൽ എത്തിയ ദിവസംമുതൽതന്നെ എല്ലാവരും ശ്രമം നടത്തുന്നുണ്ടായിരുന്നു. പക്ഷേ, പല പ്രശ്നങ്ങൾകൊണ്ട് നടന്നില്ല. നാലഞ്ചുദിവസത്തെ ശ്രമത്തിനുശേഷം ഒരു എയർ ആംബുലൻസ് റെഡിയായി. അങ്ങനെ മേയ് ഒന്നിന് കാലത്ത് ഞാൻ ആർ.എം.എൽ. ആശുപത്രിയിൽനിന്ന് രക്ഷപ്പെട്ടു. നേരെ കോഴിക്കോട് മെഡിക്കൽ കോളേജിലേക്ക്. കോഴിക്കോട് എയർപോർട്ടിൽ ലാൻഡ് ചെയ്തതുമുതൽ കേരളത്തിന്റെ ആരോഗ്യസംരക്ഷണ സംവിധാനങ്ങളുടെ കാര്യക്ഷമതയും ആരോഗ്യപ്രവർത്തകരുടെ അനുകമ്പയും സ്നേഹവും മനസ്സിന് വല്ലാത്ത ബലം നൽകി. എന്തു പറഞ്ഞാലും ‘യെ മേരാ കാം നഹീ ഹേ’ എന്നുപറഞ്ഞു കൈ മലർത്തുന്ന, ഒരു ജോലിതീർക്കാൻ മാത്രമായി രോഗികളുടെ അടുത്തേക്ക് വരുന്ന ഒരുപറ്റം ആൾക്കാരുടെ ഇടയിൽനിന്നു വന്ന എനിക്ക് ഇവിടം സ്വർഗമായിരുന്നു. എയർ ആംബുലൻസിൽനിന്ന് എടുത്ത് മെഡിക്കൽ കോളേജിന്റെ ആംബുലൻസിലേക്ക് മാറ്റുന്ന സമയംമുതൽ ‘എന്തെങ്കിലും ബുദ്ധിമുട്ടുണ്ടെങ്കിൽ പറയണം കേട്ടോ’ എന്ന് സ്നേഹത്തോടെ പറഞ്ഞു അടുത്തിരുന്ന നഴ്‌സുമാരും മറ്റുള്ളവരും. ഒരാഴ്ചത്തെ ദുരിതപർവത്തിനുശേഷം കൈവന്ന ഏറ്റവും സന്തോഷംതന്ന അനുഭവം. അഞ്ചുദിവസം മെഡിക്കൽ കോളേജ് ഐ.സി.യു.വിൽ കിടന്ന് നല്ലപരിചരണം കിട്ടിയതോടെ ആരോഗ്യം നന്നായി മെച്ചപ്പെട്ടു.\nകേരളവും ഡൽഹിയും ആരോഗ്യ പരിപാലനത്തിൽ രണ്ടു ധ്രുവങ്ങളിലാണ്. മനുഷ്യജീവനുകൾക്ക് ഒരു വിലയും കല്പിക്കാത്ത ആരോഗ്യസംവിധാനവും ആരോഗ്യ പ്രവർത്തകരുമാണ് ഡൽഹിയുടെ ശാപം. ഇതാകട്ടെ സർക്കാർ ആരോഗ്യമേഖലയിൽ ഇടപെടുന്നതിന്റെയും ഒരു നല്ല ആരോഗ്യസംസ്കാരം രൂപപ്പെടുത്തുന്നതിന്റെയും കുറവുകാരണം മാത്രം ഉണ്ടാകുന്നതും. എന്നെ രക്ഷിച്ചത് കേരളമാണ്. കേരളത്തിലെ സർക്കാർ മെഡിക്കൽ കോളേജിലെ പരിചരണമാണ്. ഇവിടെ സ്വകാര്യ ആശുപത്രിയിൽപ്പോലും പ്രതിഫലിക്കുന്നത് കേരളത്തിന്റെ ഈ ആരോഗ്യ സംസ്കാരമാണ്. ദീനാനുകമ്പയും സഹജീവിസ്നേഹവുമാണ് ആ സംസ്കാരത്തിന്റെ മുഖമുദ്ര.\n(എളമരം കരീം എം.പി.യുടെ പേഴ്‌സണൽ സെക്രട്ടറിയാണ് ലേഖകൻ)\nContent Highlights: Covid19 Corona Virus survived Malayalee writes about pathetic Covid treatment experience in Delhi, Health


മുന് പ്രധാനമന്ത്രി ചന്ദ്രശേഖറിനെതിരേ കേസ് | Govt sues Chandra Shekhar for non-payment of IAF aircraft dues - Malayalam Oneindia\nമുന് പ്രധാനമന്ത്രി ചന്ദ്രശേഖറിനെതിരേ കേസ്\nദില്ലി: മുന് പ്രധാനമന്ത്രി എസ്.ചന്ദ്രശേഖറിനെതിരേ കേന്ദ്ര സര്‍ക്കാര് ദില്ലി ഹൈക്കോടതിയില് കേസ് ഫയല് ചെയ്തു.\nചന്ദ്രശേഖര് പ്രധാനമന്ത്രിയായിരുന്ന കാലത്ത് അനൗദ്യോഗിക ആവശ്യങ്ങള്‍ക്ക് വ്യോമസേനാ വിമാനം ഉപയോഗിച്ച ഇനത്തില് വാടകയായി കിട്ടാനുള്ള 5.92 കോടി രൂപ ഈടാക്കാനാണ് കേസ് ഫയല് ചെയ്തിട്ടുള്ളത്.\nമുന് പ്രധാനമന്ത്രിമാരായ പി.വി.നരസിംഹറാവു, എച്ച്.ഡി.ദേവഗൗഡ എന്നിവര്‍ക്കെതിരേയും സമാനമായ കേസുകള് ഫയല് ചെയ്യുമെന്ന് അഡീഷണല് സോളിസിറ്റര് ജനറല് കെ.കെ.സൂദ് ദില്ലി ഹൈക്കോടതിയെ അറിയിച്ചു. ഒക്ടോബര് 24 ചൊവാഴ്ചയാണ് ഈ കേസുകള് ഫയല് ചെയ്യുക.\nനരസിംഹറാവു 5.27 കോടി രൂപയും ദേവഗൗഡ 26.48 ലക്ഷം രൂപയും കുടിശ്ശിക വരുത്തിയിട്ടുണ്ടെന്ന് ഇതു സംബന്ധിച്ച് പൊതു താല്പര്യ ഹര്‍ജി ഫയല് ചെയ്ത അഡ്വ.ബി.എല്.വധേര പറഞ്ഞു. ജസ്റിസുമാരായ അരുണ്‍കുമാര്, എ.കെ.സിരി എന്നിവര് ഇക്കാര്യത്തില് എന്തു നടപടി സ്വീകരിച്ചു എന്ന് സത്യവാങ്മൂലം സമര്‍പ്പിക്കാന് കേന്ദ്ര സര്‍ക്കാരിനോടാവശ്യപ്പെട്ടിരിക്കുകയാണ്.\nഅതേ സമയം മുന് പ്രധാനമന്ത്രിമാര്‍ക്കെതിരേ നിയമനടപടികള് തുടരാന് പ്രധാനമന്ത്രി വാജ്പേയിയുടെ ഓഫീസില് നിന്ന് അനുമതി നല്കിയിട്ടുണ്ട്. അടയ്ക്കാനുള്ള തുകയില് ഒരിളവും അനുവദിക്കേണ്ട കാര്യമില്ലെന്നാണ് പ്രധാനമന്ത്രിയുടെ ഓഫീസിന്റെ നിലപാട്.


കൂട്ടക്കുരുതിയുടെ ഖമര് റൂഷ് ഭരണകാലം; കൊല്ലപ്പെടാതിരിക്കാന് കുഴിച്ചിടേണ്ടി വന്ന കുടുംബചിത്രങ്ങള്...\n1979 -ല് ഖമര് റൂഷ് ഭരണം അവസാനിച്ചു. പക്ഷെ, അതുവരെയുള്ള ജനജീവിതം ദുസ്സഹമായിരുന്നു. പല കുടുംബങ്ങളെയും പോലെ രാമാസിനും കുടുംബത്തിനും തായ്ലാന്‍ഡ് അതിര്‍ത്തിയിലെ അഭയാര്‍ത്ഥിക്യാമ്പുകളിലേക്കുള്ള അപകടകരമായ യാത്ര നയിക്കേണ്ടി വന്നു.\nCambodia, First Published Jul 23, 2019, 2:29 PM IST\n1975 മുതല് 1979 വരെ കമ്പോഡിയയില് ഖമര് റൂഷ് ഭരണത്തില് കൊല ചെയ്യപ്പെട്ടത് 20 ലക്ഷത്തോളം ആളുകളാണ്. മാവോ സേ തുങ്ങിന്റെ നേതൃത്വത്തിലുള്ള തീവ്ര കമ്യൂണിസത്തിൽ ആകൃഷ്ടരായ ഒരു വിഭാഗം ആളുകളാണ്, 1970 -കളിൽ കംബോഡിയയിൽ ഖമര് റൂഷ് പ്രസ്ഥാനത്തിന് തുടക്കം കുറിച്ചത്. പോൾ പോട്ടിന്റെ നേതൃത്വത്തിലായിരുന്നു പ്രസ്ഥാനത്തിന്‍റെ പ്രവര്‍ത്തനം. 1975 -ല് ഖമര് റൂഷ് അധികാരവും നേടി. കാർഷിക സോഷ്യലിസമായിരുന്നു ഖമര് റൂഷിന്‍റെ ലക്ഷ്യം.\nഅതുകൊണ്ടുതന്നെ നഗരത്തിൽ നിന്നുള്ളവരെ നാട്ടിന്‍പുറത്തേക്ക് ബലം പ്രയോഗിച്ചു നീക്കുകയായിരുന്നു. എതിര്‍ത്തവരെ യാതൊരു ദയയുമില്ലാതെ കെട്ടിയിട്ട് മര്‍ദ്ദിച്ചു. ക്രൂരമായ കൊലകള്‍ക്കിരയായി പലരും. തദ്ദേശീയരായ മുസ്‍ലിംകളും വിയറ്റ്നാം വംശജരുമാണ് അന്ന് കൊല്ലപ്പെട്ടവരിലേറെയും. വംശഹത്യക്ക് പുറമെ പട്ടിണിക്കിട്ടും അധികജോലി ചെയ്യിച്ചും ആളുകളെ കൊല്ലുന്നതും പതിവായിരുന്നു. 1979 -ല് വിയറ്റ്നാം പട്ടാളത്തിന്‍റെ സഹായത്തോടെ നടന്ന ഇയര് സീറോ വിപ്ലവത്തിലൂടെയാണ് ഖമര് റൂഷ് ഭരണകൂടത്തെ പുറത്താക്കിയത്.\nഖമര് റൂഷ് ഭരണകാലത്ത് ലക്ഷക്കണക്കിന് പേര്‍ക്കാണ് ദുരിതമനുഭവിക്കേണ്ടി വന്നത്. പലരും ജീവന് നിലനിര്‍ത്താനായി പരക്കംപാഞ്ഞു, ഒളിച്ചു... അതിലൊരു കുടുംബം മാത്രമാണ് രാമാസ് കുടുംബം. കുടുംബത്തിലെ പലരെയും അന്നത്തെ ആ വേട്ടയാടലില് നഷ്ടമായി. അന്ന് ഖമര് റൂഷിന്‍റെ ആളുകളാല് കൊല്ലപ്പെടാതിരിക്കാനാണ് ഏറ്റവും പ്രിയപ്പെട്ട ഫോട്ടോഗ്രാഫ് രാമാസ് കുടുംബം അടക്കം ചെയ്തത്.\n''ഖമര് റൂഷ് ഭരണത്തിന് മുമ്പുണ്ടായിരുന്ന നമ്മുടെ ജീവിതം അവരറിയാതിരിക്കാന് ഞങ്ങളാ ഫോട്ടോഗ്രാഫ് കുഴിച്ചിട്ടു'' - വീര രാമ പറയുന്നു. ഖമര് റൂഷിന്‍റെ ആളുകള് നഗരത്തില് തിരച്ചില് നടത്തുന്നുണ്ടായിരുന്നു. ആളുകളെ നഗരവുമായി ബന്ധപ്പെടുത്തി നിര്‍ത്തിയ തെളിവുകള് തിരയുകയായിരുന്നു അവര്. സമ്പത്ത്, പദവി, വിദ്യാഭ്യാസം എന്നിവയുള്ള ആളുകളെ ശുദ്ധീകരിക്കാനായിരുന്നു ഭരണകൂടത്തിന്‍റെ തീരുമാനം. അതിനുള്ള വഴി നിര്‍ബന്ധിതമായി അവരെയെല്ലാം നാട്ടിന്‍പുറങ്ങളിലെത്തിക്കുകയും. എതിര്‍ക്കുന്നവരെ കൊലചെയ്യാന് അവര്‍ക്ക് യാതൊരു മടിയുമുണ്ടായിരുന്നില്ല.\n1979 -ല് ഖമര് റൂഷ് ഭരണം അവസാനിച്ചു. പക്ഷെ, അതുവരെയുള്ള ജനജീവിതം ദുസ്സഹമായിരുന്നു. പല കുടുംബങ്ങളെയും പോലെ രാമാസിനും കുടുംബത്തിനും തായ്ലാന്‍ഡ് അതിര്‍ത്തിയിലെ അഭയാര്‍ത്ഥിക്യാമ്പുകളിലേക്കുള്ള അപകടകരമായ യാത്ര നയിക്കേണ്ടി വന്നു. അഭയാര്‍ത്ഥിക്യാമ്പില് വെച്ച് ക്യാമ്പില് ജോലി ചെയ്തിരുന്ന യു എസ്സില് നിന്നുള്ള ഡോക്ടര്‍മാര് കുടുംബത്തിന് സ്പോണ്‍സര്‍ഷിപ്പ് നല്‍കി.\nതെളിവുകളായി ഈ ചിത്രങ്ങള്\nനോം പെന്നിൽ ചാൾസ് ഫോക്സ് എന്നൊരു ഫോട്ടോഗ്രാഫർ ഉണ്ടായിരുന്നു. 2005 മുതൽ 'ഫൗണ്ട് കംബോഡിയ' എന്ന പേരിൽ ഖമര് റൂഷ് കാലത്തിനു മുമ്പും പിമ്പുമുള്ള കുടുംബചിത്രങ്ങൾ സമാഹരിക്കുന്ന ഒരു പ്രൊജക്റ്റിന് നേതൃത്വം നല്‍കുന്നയാളായിരുന്നു അദ്ദേഹം. അദ്ദേഹത്തിന്, 2015 -ൽ നോം പെന്നിൽ വെച്ച് ഒരു ഈമെയിൽ സന്ദേശം വരുന്നു. അത് വീര രാമയുടെ കുടുംബചിത്രങ്ങളായിരുന്നു.\nആരും ആ ചിത്രങ്ങള് ആര്‍ക്കൈവ്സിലേക്ക് നല്‍കാത്തതില് എനിക്ക് അദ്ഭുതമായിരുന്നു എന്ന് ചാള്‍സ് പറഞ്ഞു. പ്രൊജക്ടിനെ കുറിച്ച് ആദ്യം ഞാന് സംസാരിക്കുന്നത് രാമാസ് കുടുംബവുമായാണ്. അദ്ദേഹവുമായുള്ള ബന്ധമാണ് ആദ്യം വളര്‍ന്നതെന്നും ചാള്‍സ് പറയുന്നു. ബറീഡ് (Buried) എന്നു പേരിട്ട ഒരു പുസ്തകമായി ആ ചിത്രങ്ങള് ചാള്‍സ് പുറത്തിറക്കിയിരിക്കുകയാണ്.\nവീരയെ സംബന്ധിച്ച് ആ ചിത്രങ്ങള് എന്താണ് എന്ന് ചോദിച്ചാല് മറുപടി സിംപിളാണ്, ''ഇത് എന്‍റെ കുടുംബത്തിന്‍റെ ഫോട്ടോസ്റ്റോറിയാണ്. ഖമര് റൂഷ് ഭരണത്തിന് മുമ്പും ശേഷവും ഉള്ളത്... ഇതെന്‍റെ കുടുംബത്തെ കുറിച്ചാണ്. എന്നെപ്പോലെയുള്ള അനേകരുടെ കുടുംബത്തെ കുറിച്ചാണ്. യുദ്ധത്തിന്‍റെ, അതിജീവനത്തിന്‍റെ, ത്യാഗത്തിന്‍റെ, പുതിയ പ്രതീക്ഷകളുടെ, ശുഭാപ്തിവിശ്വാസത്തിന്‍റെ, മുറിവുകളുടെ, അത് ഉണങ്ങലുകളുടെ, മാപ്പ് കൊടുക്കലിന്‍റെ, സമാധാനത്തിന്‍റെ, സന്തോഷത്തിന്‍റെ ഒക്കെ അനുഭവത്തിലൂടെയുള്ള അവരുടെ യാത്രയാണ്. ഇത് പുതിയൊരു ജീവിതത്തിലേക്കുള്ള നമ്മുടെ യാത്രയെ കുറിച്ചാണ്...'' - വീര പറയുന്നു.\nLast Updated Jul 24, 2019, 11:57 AM IST\n'അക്കാര്യം മോഹൻലാലുമായി എപ്പോഴും സംസാരിക്കാറുണ്ടായിരുന്നു', ഒടിടി റിലീസിനെക്കുറിച്ചും പൃഥ്വിരാജ്


'മഞ്ഞപ്പടയൊരുക്കം': ഗോവയിൽ പ്രീ സീസണിനൊരുങ്ങി കേരള ബ്ലാസ്റ്റേഴ്‌സ് - The Editor\nകൊച്ചി: ഐഎസ്എൽ ഏഴാം സീസണിനായി പടയൊരുക്കം നടത്തി കേരള ബ്ലാസ്റ്റേഴ്‌സ്. ക്ലബ്ബ് അസിസ്റ്റന്റ് കോച്ച് ഇഷ്ഫാക്ക് അഹമ്മദിന്റെ നേതൃത്വത്തിലാണ് മഞ്ഞപ്പട ഗോവയിൽ (ഒക്ടോബർ 8ന്) പ്രീ-സീസൺ പരിശീലനത്തിന് തുടക്കമിട്ടത്. ഇതോടൊപ്പം പ്രീ-സീസൺ സ്കോഡിനേയും ബ്ലാസ്റ്റേഴ്‌സ് പ്രഖ്യാപിച്ചു.\nതിരുവനന്തപുരം: കേരളത്തില് ഇന്ന് 2710 പേര്‍ക്ക് കോവിഡ്-19 സ്ഥിരീകരിച്ചതായി മുഖ്യമന്ത്രി പിണറായി വിജയന്. മലപ്പുറം 496, കോഴിക്കോട് 402, എറണാകുളം 279,...


അധിക ചിലവ് ഇല്ലാതെ ഇനി ലൈവ് സ്ട്രീമിംഗ് ചെയ്യാം !!! Canon EOS Webcam Utility – Photo Malayalam\nഅധിക ചിലവ് ഇല്ലാതെ ഇനി ലൈവ് സ്ട്രീമിംഗ് ചെയ്യാം !!! Canon EOS Webcam Utility\nവെബ്ക്യാം (webcam) ന് ക്വാളിറ്റി ഇല്ല !!!\nഓൺലൈൻ ക്ലാസുകൾ ഓൺലൈൻ മീറ്റിങ്ങുകൾ വീഡിയോ കോളുകൾ അങ്ങനെ ഇന്ന് പൂർണമായും ഓൺലൈൻ കാലഘട്ടത്തിലൂടെയാണ് നമ്മൾ കടന്നു പോകുന്നത്. ലാപ്ടോപ്പ്ന്റെയും കമ്പ്യൂട്ടറിന്റെയും വെബ് ക്യാമറകൾ ആണ് ഇതിനെല്ലാം നമ്മൾ ഉപയോഗിക്കുന്നത്. ഡി എസ് എൽ ആർ (EOS DSLR), മിറർലെസ്സ് (EOS Mirrorless) തുടങ്ങി പ്രൊഫഷണൽ ക്യാമറകളുടെ വീഡിയോ ഔട്ട് കണ്ടു ശീലിച്ച നമുക്ക് വെബ് ക്യാമറകളുടെ ക്വാളിറ്റി തീർത്തും തൃപ്തിപ്പെടുത്തുന്നത് ആവില്ല. ഏറ്റവും പ്രധാനം കല്യാണം പോലെ ഉള്ള ചടങ്ങുകൾ ഒരു നല്ല കാമറ ഉപയോഗിച്ച് ലൈവ് സ്ട്രീം ചെയ്യണം എങ്കിൽ ഒരു പരിധി വരെ ഇനി ഈ വിദ്യ മതി എന്നതാണ്.\nപ്രൊഫഷണൽ ക്യാമറകൾ കമ്പ്യൂട്ടറിലേക്ക് വീഡിയോ സ്ട്രീമിങ് അല്ലെങ്കിൽ ഇത്തരത്തിൽ ഉള്ള ആവശ്യങ്ങൾക്ക് വേണ്ടി കണക്റ്റ് ചെയ്യണമെങ്കിൽ പ്രത്യേകം ക്യാപ്റ്റർ കാർഡുകൾ വേണ്ടി വരും. അത്യാവശ്യം നല്ല ക്യാപ്ചർ കാർഡിന് 15,000 മുതൽ ആണ് വില. ചുരുക്കി പറഞ്ഞാൽ ഇത്രയും നല്ല ക്യാമറ കയ്യിൽ ഇരുന്നിട്ടും അത് നിസ്സാരമായ ഒരു വീഡിയോ കോളിങിനായി പോലും ഉപയോഗിക്കാൻ കഴിയാത്ത അവസ്ഥ.\nഇവിടെയാണ് കാനോൻ പുറത്തിറക്കിയിരിക്കുന്ന ഈ ഓ എസ് വെബ്ക്യാം യൂട്ടിലിറ്റി (EOS Webcam Utility Beta) എന്ന സോഫ്റ്റ്വെയർ പ്രാധാന്യമുള്ളത് ആകുന്നത്. ഈ സോഫ്റ്റ്വെയർ ഉപയോഗിച്ച് കാനോൺ പവർ ഷൂട്ട് (PowerShot Cameras) ക്യാമറകൾ മുതൽ 1 ഡി എക്സ് മാർക്ക്3(1DX Mark 3) വരെയുള്ള ഒട്ടുമിക്ക ക്യാമറകളും വെബ് ക്യാമറ ആയി നമുക്ക് ഉപയോഗപ്പെടുത്തുകയും ഹൈ ക്വാളിറ്റിയിൽ തന്നെ വീഡിയോ സ്ട്രീമിങ് സാധ്യമാക്കുകയും ചെയ്യാം.\nഇതിനായി ആവശ്യമുള്ളത് ഒരു ലാപ്ടോപ് അല്ലെങ്കിൽ കമ്പ്യൂട്ടറും, ക്യാമറയെ കമ്പ്യൂട്ടറിൻറെ യു എസ് ബി (USB) പോർട്ടും ആയി കണക്ട് ചെയ്യാനുള്ള ഒരു കേബിളും മാത്രമാണ്. തുടക്കത്തിൽ വിൻഡോസ് ഓപ്പറേറ്റിംഗ് സിസ്റ്റം മാത്രമായിരുന്നു ഈ സോഫ്റ്റ്വെയർ സപ്പോർട്ട് ചെയ്തിരുന്നത് എന്നാൽ ഇപ്പോൾ ആപ്പിളിന്റെ മാക് ഓപ്പറേറ്റിംഗ് സിസ്റ്റത്തിൽ സപ്പോർട്ട് ചെയ്യുന്ന സോഫ്റ്റ്വെയറും കാനോൻ പുറത്തിറക്കി കഴിഞ്ഞു.\nനിങ്ങളുടെ കയ്യിലുള്ള കാനോൺ ക്യാമറ ഇത്തരത്തിൽ ഉപയോഗിക്കാൻ കഴിയുമോ എന്ന് തിരിച്ചറിയാൻ താഴെയുള്ള ലിസ്റ്റ് ചെക്ക് ചെയ്യുക.\nഇനി ഇത് എങ്ങനെയാണ് ചെയ്യുന്നത് എന്ന് നോക്കാം.\nസോഫ്റ്റ്‌വെയർ ഡൌൺലോഡ് ചെയ്യാനും ഇൻസ്റ്റാൾ ചെയ്യാനും ഉള്ള വഴി ആണ് താഴെ എഴുതി ചേർത്തിരിക്കുന്നത്. ഇത് തനിയെ ചെയ്യാൻ അറിയുന്നവർക്ക് ലിങ്ക് മാത്രം മതിയാകും എന്നതിനാൽ ലിങ്ക് താഴെ ചേർക്കുന്നു.\n1) How to Download EOS Webcam Utility Beta Software.\nആദ്യം നമുക്ക് ആവശ്യമായ സോഫ്റ്റ്വെയർ ഡൗൺലോഡ് ചെയ്യുവാൻ ആയിട്ട് കാനോൺ വെബ്സൈറ്റിൽ ഈ ഓ എസ് വെബ്ക്യാം യൂട്ടിലിറ്റി പേജിലേക്ക് പോകാം. ഇതിനായി മുകളിൽ കൊടുത്തിട്ടുള്ള ലിങ്കിൽ ക്ലിക്ക് ചെയ്യുക.\nഈ പേജിൻറെ ഏറ്റവും താഴെ വെബ് ക്യാമറ ആയി പ്രവർത്തിപ്പിക്കുവാൻ കഴിയുന്ന ക്യാമറകളുടെ ലിസ്റ്റ് കാണാൻ കഴിയും. ഇതിൽ നിങ്ങളുടെ ക്യാമറ മോഡൽ ക്ലിക്ക് ചെയ്യുക. ഉദാഹരണത്തിന് EOS R.\nതുടർന്ന് വരുന്ന പേജിൽ അൽപം താഴേക്ക് സ്ക്രോൾ ചെയ്താൽ നിങ്ങളുടെ ക്യാമറയുടെ മോഡൽ തലക്കെട്ടായി ഒരു ഭാഗം കാണാം (ചിത്രം 1).\nഇവിടെ ഡ്രൈവേഴ്സ് ആൻഡ് ഡൗൺലോഡ് (Drivers & Downloads) എന്ന ഭാഗമാണ് സെലക്റ്റ് ചെയ്തിരിക്കുന്നത് എന്ന് ഉറപ്പുവരുത്തുക (ചിത്രം 1, അടയാളം 1).\nവീണ്ടും ഒരല്പം താഴേക്ക് സ്ക്രോൾ ചെയ്യുക. ഇവിടെ ഡ്രൈവേഴ്സ് ആൻഡ് ഡൗൺലോഡ് (Drivers & Downloads) എന്ന തലക്കെട്ട് ഓടുകൂടി ഒരു ഭാഗം നിങ്ങൾക്ക് കാണാൻ കഴിയും. ഇതിൽ ഓപ്പറേറ്റിംഗ് സിസ്റ്റം എന്ന ഭാഗത്ത് അത് നിങ്ങളുടെ കമ്പ്യൂട്ടറിലെ ഓപ്പറേറ്റിംഗ് സിസ്റ്റം തന്നെയാണോ എഴുതി കാണിച്ചിരിക്കുന്നത് എന്ന് ഉറപ്പുവരുത്തുക. തെറ്റായി ആണ് കാണിക്കുന്നത് എങ്കിൽ നിങ്ങളുടെ കമ്പ്യൂട്ടറിലെ ഓപ്പറേറ്റിങ് സിസ്റ്റം തന്നെ തിരഞ്ഞെടുക്കുക (ചിത്രം 1, അടയാളം 2).\nഅതിനു താഴെ ഉള്ള നാല് ഓപ്ഷനുകളിൽ ആദ്യത്തെ ഓപ്ഷൻ ആയ സോഫ്റ്റ്വെയർ (Software) തിരഞ്ഞെടുക്കുക(ചിത്രം 1, അടയാളം 3).\nവീണ്ടും ഒരല്പം താഴേക്ക് സ്ക്രോൾ ചെയ്യുക. ഇവിടെ ഓപ്ഷണൽ സോഫ്റ്റ്വെയർ (Optional Software) എന്ന പേരിൽ ഒരു ലിസ്റ്റ് വന്നിട്ടുണ്ടാകും. അതിൽ നിന്ന് “EOS Webcam Utility Beta” എന്ന ലിങ്കിൽ ക്ലിക്ക് ചെയ്യുക. സോഫ്റ്റ്വെയർഇനെ പറ്റിയുള്ള ചെറിയ വിവരണം അവിടെ ദൃശ്യമാകും ഒപ്പം അതിനു താഴെ ആയി “Download” ബട്ടണും ഉണ്ടാകും (ചിത്രം 2). “Download” ബട്ടണിൽ ക്ലിക്ക് ചെയ്യുക. ഇപ്പൊൾ കമ്പ്യൂട്ടറിൽ സോഫ്റ്റ്വെയർ ഡൌൺലോഡ് ആകുന്നുണ്ടാകും.\nഇനി ഈ സോഫ്റ്റ്വെയർ ഇൻസ്റ്റാൾ ചെയ്യണം. അതിനു വേണ്ടി ഡൌൺലോഡ് ആയ ഫയൽ ഓപ്പൺ ചെയ്യുക. അതിനുള്ളിൽ “EOS-Webcam-Utility.msi” എന്ന ഒരു ഫയൽ ഉണ്ടാകും. അതിൽ ഡബിൾ ക്ലിക്ക് ചെയ്യുക. ഇൻസ്റ്റാൾ ചെയ്യാൻ ഉള്ള പുതിയ വിൻഡോ ഓപ്പൺ ആകും.\n1) നെക്സ്റ്റ് (Next) ബട്ടൺ ക്ലിക്ക് ചെയ്യുക.\n2) പുതിയ വിൻഡോയിൽ “I Agree” സെലക്ട് ചെയ്തു നെക്സ്റ്റ് (Next) ബട്ടൺ ക്ലിക്ക് ചെയ്യുക.\n3) പുതിയ വിൻഡോയിൽ “Next” ബട്ടൺ ക്ലിക്ക് ചെയ്യുക.\n4) അടുത്ത വിൻഡോയിൽ “Close” ബട്ടൺ ക്ലിക്ക് ചെയ്യുക.\n( സ്ക്രീൻ ഷോട്ട് താഴെ ചേർത്തിട്ടുണ്ട്. )\nസോഫ്റ്റ്വെയർ ഇൻസ്റ്റാൾ ആയി കഴിഞ്ഞിട്ടുണ്ടാകും.\nഇൻസ്റ്റാൾ ചെയ്ത ശേഷം കമ്പ്യൂട്ടർ റീ സ്റ്റാർട്ട് ചെയ്യുക. ഇനി കാമറ ഓൺ ആക്കി മൂവി (Movie) മോഡിലേക്ക് മാറ്റുക. ഇനി യൂ എസ് ബി (USB) കണക്ട് ചെയ്തു ക്യാമറ വെബ്ക്യാം ആയി ഉപയോഗിക്കാം.\nഇനി നിങ്ങളുടെ ക്യാമറ വെബ് ക്യാം ആയി വർക്ക് ചെയ്യുന്നുണ്ടോ എന്ന് ടെസ്റ്റ് ചെയ്യുവാൻ താഴെ ലിങ്ക് നൽകിയിട്ടുള്ള വെബ്‌സൈറ്റ് ഉപയോഗിക്കാം.\n5000 രൂപയ്ക്കു DSLR!!! ഓൺലൈൻ തട്ടിപ്പു തിരിച്ചറിയാം.\nE-മൗണ്ട് അല്ലാത്ത മാനുവൽ ഫോക്കസ് (MF) ലെൻസുകൾ ഇനി സോണിയുടെ ഓട്ടോ ഫോക്കസ് (AF) ലെൻസാക്കി മാറ്റാം.\nഅഡോബി ഫോട്ടോഷോപ്പ് (Adobe Photoshop) ഉപയോഗിച്ച് വെഡിങ് ആൽബം ഡിസൈനിങ് ചെയ്തു തുടങ്ങാൻ പഠിപ്പിക്കുന്ന മലയാളം വീഡിയോ ട്യൂട്ടോറിയൽ. ഫോട്ടോഷോപ്പ് ബേസിക് മുതൽ പഠിപ്പിക്കുന്നു.\n4 thoughts on “അധിക ചിലവ് ഇല്ലാതെ ഇനി ലൈവ് സ്ട്രീമിംഗ് ചെയ്യാം !!! Canon EOS Webcam Utility”\nPascal Jerald പറയുക:\nജൂൺ 4, 2020 at 1:54 pm\nവളരെ വിലയേറിയ അറിവ് തന്നതിന് നന്ദി\nജൂൺ 4, 2020 at 5:26 pm\nഅഭിപ്രായം അറിയിച്ചതിനു നന്ദി പാസ്കൽ ജെറാൾഡ് സർ.\nNewtec Babu പറയുക:\nജൂലൈ 31, 2020 at 9:20 am\nപഴയ നിക്കോൺ D90 ക്യാമറ ലൈവ് സ്ട്രീമിങ് നു ഉപയോഗിക്കാൻ പറ്റുമോ?\nഓഗസ്റ്റ് 2, 2020 at 7:40 am\nഈ പോസ്റ്റിൽ പറഞ്ഞിരിക്കുന്ന രീതിയിൽ നിക്കോൺ ക്യാമറകൾ നിലവിൽ ഉപയോഗിക്കാൻ കഴിയില്ല. നിലവിൽ Fujifilm കൂടെ ഇത്തരത്തിൽ ഉള്ള സോഫ്റ്റ്‌വെയർ പുറത്തിറക്കിയിട്ടുണ്ട്.\nനിക്കോൺ D90 വീഡിയോ ഔട്ട്പുട്ട് ഉണ്ട്. എങ്കിലും Full HD ഔട്ട്പുട്ട് ഇല്ല. HDMI ഉണ്ട്. ഒരു നല്ല സെക്ഷൻ ആകില്ല ഈ കാമറ.


Updated: July 18, 2018, 9:10 PM IST\nമഴ കനത്തത്തോടെ താഴ്ന്ന പ്രദേശങ്ങളെല്ലാം വെള്ളത്തിനടിയിലായി. വാഹനങ്ങള്‍ക്കും കെട്ടിടങ്ങള്‍ക്കും നാശനഷ്ടങ്ങൾ സംഭവിച്ചിട്ടുണ്ട്. നിരവധി വാഹനങ്ങളിലാണ് വെള്ളം കയറി കേടുപാടുകൾ സംഭവിച്ചത്. വാഹനത്തിൽ വെള്ളം കയറിയുണ്ടാകുന്ന കേടുപാടുകൾ‌ക്ക് ഇൻഷുറൻ‌സ് പരിരക്ഷ ലഭിക്കുമോ?\nപ്രകൃതി ദുരന്തങ്ങളിൽ വാഹനത്തിന് സംഭവിക്കുന്ന കേടുപാടുകൾ ഇൻഷുറൻസ് പരിരക്ഷയ്ക്ക് കീഴിൽ വരുന്നുണ്ടെങ്കിലും വെള്ളപ്പൊക്കം മൂലമുണ്ടാകുന്നവയ്ക്ക് ചില പ്രത്യേക ക്ലോസുകൾ ഇൻഷുറൻസ് കമ്പനികൾ വെയ്ക്കുന്നുണ്ട്.\nവാഹനം ഓടിക്കൊണ്ടിരിക്കുമ്പോൾ അല്ലെങ്കിൽ പാർക്ക് ചെയ്തിരിക്കുമ്പോൾ മരം വീണും മണ്ണിടിച്ചില് മൂലവുമുണ്ടാകുന്ന അപകടങ്ങൾക്ക് ഇൻഷുറൻസ് പരിരക്ഷ ലഭിക്കുന്നതാണ്.\nഇൻഷുറൻസ് പരിരക്ഷ ലഭിക്കാതിരിക്കുന്നത്\nവാഹനം പൂർണ്ണമായും വെള്ളത്തിൽ മുങ്ങിക്കിടന്നാലും എൻജിനിൽ വെള്ളം കയറാനുള്ള സാഹചര്യം ഉണ്ടാകാനിടയില്ല.


'ജോണി ജോണി യെസ് അപ്പ'യില് ഒരുപാട് ചിരിക്കാനുണ്ട്; വിശേഷങ്ങളുമായി അനു സിത്താര -\nHome Film ‘ജോണി ജോണി യെസ് അപ്പ’യില് ഒരുപാട് ചിരിക്കാനുണ്ട്; വിശേഷങ്ങളുമായി അനു സിത്താര\n‘ജോണി ജോണി യെസ് അപ്പ’യില് ഒരുപാട് ചിരിക്കാനുണ്ട്; വിശേഷങ്ങളുമായി അനു സിത്താര\nപ്രേക്ഷകര് ഏറെ ആകാംഷയോടെ കാത്തിരുന്ന ചിത്രമാണ് ജോണി ജോണി യെസ് അപ്പ. ചിത്രം ഇന്നാണ് തീയറ്ററുകളിലെത്തുന്നത്. മലയാളികളുടെ പ്രിയതാരം കുഞ്ചാക്കോ ബോബന് നായകനായെത്തുന്ന ചിത്രമാണ് ജോണി ജോണി യെസ് അപ്പ. അനു സിത്താരയാണ് ചിത്രത്തിലെ നായികാ കഥാപാത്രത്തെ അവതരിപ്പിക്കുന്നത്. സിനിമയുടെ വിശേഷങ്ങള് പങ്കുവെച്ചിരിക്കുകയാണ് താരം. ഫെയ്‌സ്ബുക്ക് ലൈവിലൂടെയാണ് അനു സിത്താര ‘ജോണി ജോണി യെസ് അപ്പ’യുടെ വിശേഷങ്ങള് പ്രേക്ഷകരുമായി പങ്കുവെച്ചത്. ഒരുപാട് ചിരിപ്പിക്കുന്ന മികച്ച ഒരു ഫാമിലി എന്റര്‍ടെയ്‌നറാണ് ‘ ജോണി ജോണി യെസ് അപ്പ’യെന്ന് അനു സിത്താര വ്യക്തമാക്കി.\nനേരത്തെ പുറത്തിറങ്ങിയ ചിത്രത്തിലെ ഗാനങ്ങളും ഏറെ ശ്രദ്ധിക്കപ്പെട്ടിരുന്നു. ജി മാര്‍ത്താണ്ഡനാണ് ചിത്രത്തിന്റെ സംവിധാനം നിര്‍വ്വഹിക്കുന്നത്. ഷറഫുദ്ദീന്, കലാഭവന് ഷാജോണ് തുടങ്ങിയവരും ചിത്രത്തില് പ്രധാന കഥാപാത്രങ്ങളായി എത്തുന്നുണ്ട്. ‘രാമന്റെ ഏദന്‍തോട്ടം’ എന്ന സിനിമയ്ക്കു ശേഷം കുഞ്ചാക്കോ ബോബനും അനു സിത്താരയും ഒരുമിച്ചഭിനയിക്കുന്നു എന്ന പ്രത്യേകതയും ‘ജോണി ജോണി യെസ് അപ്പ’ എന്ന ചിത്രത്തിനുണ്ട്. ജോജി തോമസാണ് ചിത്രത്തിന്റെ തിരക്കഥ ഒരുക്കുന്നത്. വൈശാഖ് രാജനാണ് ചിത്രത്തിന്റെ നിര്‍മ്മാണം.


ബുഫണിന്റെ റെക്കോർഡിനൊപ്പമെത്തി ക്യാപ്റ്റൻ റാമോസ് News Malayalam\nHome Football ബുഫണിന്റെ റെക്കോർഡിനൊപ്പമെത്തി ക്യാപ്റ്റൻ റാമോസ്\nബുഫണിന്റെ റെക്കോർഡിനൊപ്പമെത്തി ക്യാപ്റ്റൻ റാമോസ്\nഇറ്റാലിയൻ ഇതിഹാസ താരം ബുഫണിന്റെ റെക്കോർഡിനൊപ്പമെത്തി സ്പാനിഷ് ക്യാപ്റ്റൻ സെർജിയോ റാമോസ്. യൂറോപ്പിൽ ഏറ്റവും അധികം തവണ ദേശീയ ടീമിനായി കളിച്ച റെക്കോർഡ് ബുഫണിന്റെ പേരിലായിരുന്നു. ഈ റെക്കോർഡിനൊപ്പമെത്തിയിരിക്കുകയാണ് റയൽ മാഡ്രിഡിന്റെയും സ്പെയിനിന്റെ ദേശീയ ടീമിന്റെയും ക്യാപ്റ്റനായ റാമോസ്. തന്റെ കരിയറിലെ 176ആം മത്സരത്തിനായാണ് നെതർലാന്റ്സിനെതിരെ ഇന്നലെ റാമോസ് ഇറങ്ങിയത്.\n2018 മാർച്ചിലാണ് ബുഫൺ ഇറ്റലിക്ക് വേണ്ടി അവസാനമായി കളിച്ചത്. 34കാരനായ റാമോസിന് ഏറ്റവും കൂടുതൽ തവണ ദേശീയ ടീമിനായി കളിച്ച താരമെന്ന റെക്കോർഡ് വൈകാതെ സ്വന്തമാവും. 2005 മാർച്ചിൽ ചൈനക്കെതിരായ മത്സരത്തിലാണ് ആദ്യമായി റാമോസ് സ്പാനിഷ് ജേഴ്സിയിൽ കളത്തിലിറങ്ങിയത്. സ്പെയിനിനോടൊപ്പം ലോകകപ്പും രണ്ട് യൂറോപ്പ്യൻ ചാമ്പ്യൻഷിപ്പുകളും റാമോസ് ഉയർത്തിയിട്ടുണ്ട്. കസിയസിന് ശേഷമാണ് സ്പെയിനിന്റെ സ്ഥിരം ക്യാപ്റ്റനായി റാമോസ് മാറിയത്.\nഇന്ന് നെതർലാന്റ്സിനെതിരെ സമനില നേടാനേ സ്പെയിന് സാധിച്ചുള്ളൂ. മത്സരം 1-1 ന്റെ സമനിലയിലാണ് അവസാനിച്ചത്. സെർജിയോ കനാലെസ് സ്പെയിനിനായി കന്നി ഗോൾ നേടിയപ്പോൾ മാഞ്ചസ്റ്റർ യുണൈറ്റഡിന്റെ ഡോണി വാൻ ഡി ബീക്കാണ് ഓറഞ്ച് പടയ്ക്ക് വേണ്ടി ഗോളടിച്ചത്.\nPrevious articleയുവതാരങ്ങളുടെ മികവിൽ ഫ്രാൻസിനെ അട്ടിമറിച്ച് ഫിൻലാന്റ്\nNext articleനിക്കോളസ് പൂരനും ബിഗ്ബാഷിലേക്ക്, സ്റ്റാര്‍സുമായി കരാര്


ഇന്‍കമിംഗ് കോളുകള്‍ക്ക് പണമീടാക്കാനൊരുങ്ങി ടെലികോം കമ്പനികള്Keralafamily | The lifestyle portal\nSaturday 24 November 2018 12:26:37 PM\nഎയര്‍ടെല്, വൊഡാഫോണ്, ഐഡിയ തുടങ്ങിയ ടെലികോം ഓപ്പറേറ്റേഴ്‌സ് അടുത്തുതന്നെ ലൈഫ്‌ടൈം ഫ്രീ ഇന്‍കമിംഗ് പ്ലാനുകള് ചെറിയ തുക ഈടാക്കാനൊരുങ്ങുന്നു. സബ്‌സ്‌ക്രൈബേഴ്‌സ് അവരുടെ നമ്പര് ഉപയോഗിക്കുന്നുവെന്ന് ഉറപ്പാക്കാനാണിത്.\nറിലയന്‍സ് ജിയോ മാര്‍ക്കറ്റിലുണ്ടാക്കിയ മത്സരം അവരുടെ വരുമാനത്തെ മാത്രമല്ല ബാധിച്ചിരിക്കുന്നത്, നിലവിലുള്ള താരീഫ് പുതുക്കേണ്ടി വരുന്നതിനും ഇത് കാരണമായിട്ടുണ്ട്.\nകസ്റ്റമേഴ്‌സിന് ലൈഫ്‌ടൈം സൗജന്യ ഇന്‍കമിംഗ് കോള് എന്ന ഓഫര് ഇനി ഉണ്ടാവില്ല. പല ഉപയോക്താക്കള്‍ക്കും ഈ തീരുമാനം വലിയ ഷോക്കായിരിക്കുകയാണ്, എന്നാല് ഇന്‍കമിംഗ് ചാര്‍ജ്ജ് മിനിറ്റ് ബൈ മിനിറ്റ് ഈടാക്കുകയില്ല.പകരം നിശ്ചിത തുകയ്ക്ക് റീചാര്‍ജ്ജ് ചെയ്താല് മാത്രമേ ഇന്‍കമിംഗ് കോളുകള് ലഭിക്കുകയുള്ളൂ.\nഎയര്‍ടെല് ചില മിനിമം റീചാര്‍ജ്ജ് പ്ലാനുകള് അവതരിപ്പിച്ചിട്ടുണ്ട്. മൂന്ന് അത്തരത്തിലുള്ള പ്ലാനുകളാണ് എയര്‍ടെല് അവരുടെ വെബ്‌സൈറ്റില് ലിസ്റ്റ് ചെയ്തിട്ടുള്ളത്. 35രൂപ, 65രൂപ, 95രൂപ എന്നിങ്ങനെ. ഈ പ്ലാനുകളെല്ലാം, ഡാറ്റ, താരീഫ് കട്ടര്, ടോക് ടൈം 28ദിവസം വാലിഡിറ്റി എന്ന രീതിയിലാണുള്ളത്.\nവൊഡാഫോണും ഐഡിയയും ലൈഫ് ടൈം പ്ലാനുകള്‍ക്ക് മാസത്തില് 30രൂപ ഈടാക്കി, നമ്പറില് സ്ഥിരം ഉപയോഗത്തിലില്ലാത്തവര്‍ക്ക്, റവന്യൂ ബൂസ്റ്റ് ചെയ്യാനാണ് തീരുമാനിച്ചിരിക്കുന്നത്.\nരണ്ട് വര്‍ഷം മുന്നെ ജിയോ വന്നത് ഒട്ടുമിക്ക ടെലികോം കമ്പനികളേയും ബാധിച്ചിട്ടുണ്ട്. വൊഡാഫോണ് - ഐഡിയ ലയനത്തിനും, ആര്‍കോം, ടാറ്റ ടെലി തുടങ്ങിയവ ഇല്ലാതായതും, തുടങ്ങി സാമ്പത്തികമായും തൊഴില് സാധ്യത ഇല്ലാതായതുമായ നിരവധി പ്രശ്‌നങ്ങള്‍ക്ക് ഇത് വഴിവച്ചു.\nരാജ്യത്ത് രണ്ട് സിംകാര്‍ഡുകളുടെ ഉപയോഗം കുറയുന്നതായാണ് റിപ്പോര്‍ട്ടുകള്. കുറഞ്ഞ നിരക്കില് സൗജന്യ ഫോണ്‍കോളുകള്, എസ്എംഎസ്, ഡാറ്റ തുടങ്ങിയവ എല്ലാ ടെലികോം കമ്പനികളും നല്‍കിവരുന്നു.\nഎല്ലാവരേക്കാളും മികച്ച ഓഫറുകളാണ് റിലയന്‍സ് ജിയോ നല്‍കുന്നത്. വോള്‍ട്ട് ഇ സേവനം നല്‍കുന്ന ജിയോ കോളുകളും എസ്എംഎസുമെല്ലാം സൗജന്യമായാണ് നല്‍കുന്നത്. കമ്പനികള് ഇന്‍കമിംഗ് കോളുകള്‍ക്ക് ചാര്‍ജ്ജ് ഈടാക്കുന്നതോടെ മൊബൈല് കണക്ഷനുകളുടെ എണ്ണത്തില് വന്‍കുറവ് വരാനാണ് സാധ്യത.\nRead more topics: എയര്‍ടെല്, വൊഡാഫോണ്, ഐഡിയ ,റിലയന്‍സ് ജിയോ,reliance jio, telecom , incoming call, vodafone, airtel, idea\nno more free incoming calls on airtel, vodafone, idea


ജോസഫ് ചിന്തകൾ 140: ജോസഫ് – കോലാഹലം നിറഞ്ഞ ലോകത്തിനുള്ള മറുമരുന്ന് | Catholic Church News Malayalam\nHome Articles ജോസഫ് ചിന്തകൾ 140: ജോസഫ് – കോലാഹലം നിറഞ്ഞ ലോകത്തിനുള്ള മറുമരുന്ന്\nജോസഫ് ചിന്തകൾ 140: ജോസഫ് – കോലാഹലം നിറഞ്ഞ ലോകത്തിനുള്ള മറുമരുന്ന്\nനമ്മുടെ പ്രാർത്ഥനാജീവിതത്തിലെ ഏറ്റവും എളുപ്പമുള്ള മാർഗ്ഗം ദൈവത്തോടു സംസാരിക്കുക എന്നതാണ്. നമ്മളെത്തന്നെ നിശബ്ദരാക്കി, ശാന്തമാക്കി ശ്രദ്ധിക്കുക എന്നത് പ്രാർത്ഥനയുടെ ഏറ്റവും ബുദ്ധിമുട്ടുള്ള കാര്യവും. വി. സിപ്രിയാൻ പറയുന്നു: “പ്രാർത്ഥിക്കുമ്പോൾ നമ്മൾ ദൈവത്തോടു പ്രാർത്ഥിക്കുന്നു, ശ്രവിക്കാനായി നമ്മളെത്തന്നെ നിശബ്ദരാക്കുമ്പോൾ ദൈവം നമ്മോടു സംസാരിക്കുന്നു.”\nഡാനീഷ് തത്വചിന്തകനായ സോറൻ കീർക്കേഗാർഡ് ഒരിക്കൽ എഴുതി: “ലേകത്തിന്റെ ഇന്നത്തെ അവസ്ഥയും സകല ജീവിതവും രോഗാതുരമാണ്. കാരണം അത് കോലാഹലത്തിലാണ്. ഞാൻ ഒരു ഡോക്ടറും എന്നോട് ആരെങ്കിലും ഉപദേശം ചോദിക്കുകയും ചെയ്തിരുന്നെങ്കിൽ എന്റെ മറുപടി ഇപ്രകാരമായേനെ: നിശബ്ദത സൃഷ്ടിക്കുക! നിശബ്ദതയിലേക്ക് ജനങ്ങളെ കൊണ്ടുവരിക ! ദൈവവചനം ഇന്നത്തെ കോലാഹലം നിറഞ്ഞ ലോകത്തിൽ കേൾക്കാൻ കഴിയുകയില്ല!”\nനിശബ്ദതയില്ലാതെ ദൈവവുമായി യഥാർത്ഥ ബന്ധത്തിൽ വരാനോ ദൈവത്തെ കാണാനോ നമുക്കു സാധിക്കുകയില്ല. യൗസേപ്പിതാവിനെ സംബന്ധിച്ചിടത്തോളം നിശബ്ദത ദൈവത്തെ കണ്ടുമുട്ടാനും ദൈവികബന്ധത്തിൽ വളരാനുമുള്ള മാർഗ്ഗമായിരുന്നു.\nലോകത്തിലെ കോലാഹലങ്ങൾ ദൈവവുമായുള്ള ബന്ധം സ്ഥാപിക്കുന്നതിന് തടസ്സം നിൽക്കുന്നു. ലോകത്തിലെ ഈ കോലാഹലങ്ങൾ നമ്മുടെ ഹൃദയങ്ങളിലും മനസുകളിലും ബഹളം തീർക്കുമ്പോൾ ദൈവസാന്നിധ്യാവബോധം നഷ്ടപ്പെടുന്നു. ദൈവവുമായുള്ള ബന്ധത്തിൽ പ്രവേശിക്കാനും അവന്റെ സ്വരം ശ്രവിക്കാനും നമ്മെക്കുറിച്ചുള്ള അവന്റെ ഹിതം വിവേചിച്ചറിയും ഒഴിച്ചുകൂടാനാവത്ത നിബദ്ധനകളിൽ ഒന്നാണ് നിശബ്ദത. നിശബ്ദതയിൽ ദൈവത്തെ കണ്ടുമുട്ടുന്നതിന്റെ തോതനുസരിച്ചാണ് ആത്മീയജീവിതം അഭിവൃദ്ധിപ്പെടുന്നതെന്ന് യൗസേപ്പിതാവിന്റെ ജീവിതം സാക്ഷ്യപ്പെടുത്തുന്നു. നിശബ്ദനായ യൗസേപ്പിതാവാണ് ബഹളം നിറഞ്ഞ ലോകത്തിൽ നമ്മുടെ മാതൃക.


അഭയാര്‍ഥികളായ മനുഷ്യർ എങ്ങനയാവും ലോക്ഡൗണിനെ അതിജീവിച്ചിട്ടുണ്ടാവുക | Abin Joseph | Bookmark | manoramaonline\nറിന്റുജ ജോൺ December 30, 2020 03:17 PM IST\nമുന്‍പത്തേതിനേക്കാള് തരക്കേടില്ലാതെ പുസ്തകങ്ങള് വായിച്ച വര്‍ഷം\nപുതിയ അനുഭവങ്ങള് കഥകളില് കൊണ്ടുചെന്നെത്തിക്കും എന്ന പ്രതീക്ഷയിലാണ്, 2021-ലേക്ക് നടക്കാനിറങ്ങുന്നത്.\n2020 ലെ ജീവിതം, വായന, എഴുത്ത് അനുഭവങ്ങൾ അബിൻ ജോസഫ് മനോരമ ഓൺലൈൻ വായനക്കാരുമായി പങ്കുവയ്ക്കുന്നു–\nനീതിയുടെ എന്ത് തുലാസിലാണ്, കാലം മനുഷ്യനെ വേര്‍തിരിക്കുന്നത്?\nജീവിതത്തിലെ ഏറ്റവും മോശം വര്‍ഷമായിരുന്നു 2020 എന്ന കാര്യത്തില് യാതൊരു സംശയവുമില്ല. തുടങ്ങിവച്ചിരുന്ന പല പദ്ധതികളും മുടങ്ങി. ആലോചനകളൊക്കെ പാഴായി. ഒന്നും പ്ലാന് ചെയ്യാന് പറ്റാത്തവിധമുള്ള കുരുക്കില്‍പെട്ടു. ഒന്നും ചെയ്യാനാവാതെ മാസങ്ങളോളം വീട്ടില്‍ത്തന്നെ ഇരിക്കേണ്ടി വന്നു. നിരാശയും വിഷാദവും പലവട്ടം വന്നുപോയി. പുതിയതൊന്നും ചിന്തിക്കാനാവാതെ മനസ്സ് ഇരുട്ടുപിടിച്ചുകിടന്നു. എങ്കിലും പുതിയ വര്‍ഷത്തിലേക്കു കടക്കുമ്പോള് ശുഭകരമായതെന്തെങ്കിലും സംഭവിക്കും എന്നു പ്രത്യാശിക്കാന് തന്നെയാണിഷ്ടം. കാരണം നമ്മളൊക്കെയും ആനുകൂല്യങ്ങളില് ജീവിക്കുന്നവരാണ്.\nഇന്ത്യയിൽ ലോക്ഡൗൺ പ്രഖ്യാപിച്ചപ്പോൾ വീടെത്താന് കാൽനടയായി സഞ്ചരിക്കുന്ന തൊഴിലാളികൾ\nലോക്ഡൗണ് സമയത്ത്, ഞാനാലോചിച്ചത് അഭയാര്‍ഥികളാകേണ്ടി വന്ന മനുഷ്യരെക്കുറിച്ചായിരുന്നു. കാരണം എന്തുതന്നെയാവട്ടെ, സ്വന്തം വീടും ഇടവും വിട്ട് പലായനം ചെയ്യേണ്ടിവരുന്ന ലക്ഷക്കണക്കിനു മനുഷ്യര്. ഏതെങ്കിലും രാജ്യത്ത് അനുവാദമില്ലാതെ, ഒളിച്ചും പാത്തും കഴിയേണ്ടിവരുന്നവര്. അവര് എങ്ങനെയാവും ലോക്ഡൗണിനെ അതിജീവിച്ചിട്ടുണ്ടാവുക? ആരെങ്കിലും അവരെ സംരക്ഷിക്കാന് തുനിഞ്ഞിറങ്ങുമോ? സ്വന്തം പൗരന്മാര്‍ക്കുതന്നെ അവശ്യസാധനങ്ങളെത്തിക്കാന് പല രാജ്യങ്ങളും പ്രയാസപ്പെടുന്ന സാഹചര്യത്തില്, നിയമത്തിന്റെ കണക്കുപുസ്തകത്തില് പേരില്ലാത്ത മനുഷ്യര് ജീവിതത്തെ മുറുകെപ്പിടിച്ച് എവിടേക്കാവും ഓടിയിട്ടുണ്ടാവുക? പലായനം ചെയ്ത മോശയ്ക്കും ജനതയ്ക്കും വിശന്നപ്പോള് ദൈവം മന്നാ പൊഴിച്ചതിനെക്കുറിച്ച് ബൈബിളില് വായിച്ചിട്ടുണ്ട്. ഭൂമിയിലെ അഭയാര്‍ഥികളുടെ വിശപ്പാറ്റാന് കുറച്ച് അപ്പക്കഷണങ്ങളുമായി ഏതു ദൈവം അവതരിക്കും? തണുപ്പും രോഗഭീതിയും അതിജീവിക്കാനാവാതെ, തലചായ്ക്കാന് ഇടമില്ലാതെ അവര് എന്തു ചെയ്തിട്ടുണ്ടാകും? സത്യമായും എനിക്കറിയില്ല. അപ്പോഴും ലോകത്തിന്റെ മറ്റൊരു കോണില് നാം സുരക്ഷിതരായി തുടരുകയും ചെയ്യുന്നു. നീതിയുടെ എന്ത് തുലാസിലാണ് കാലം മനുഷ്യനെ വേര്‍തിരിക്കുന്നത്? എന്തോ, കുറേ ചിന്തകളും ആശങ്കകളുമാണ് ഈ ലോക്ഡൗണ് കാലം ബാക്കിവച്ചത്.\nനോവലുകളോടുള്ള ഗൂഢമായ ഇഷ്ടം വീണ്ടും വര്‍ധിച്ചു\nമുന്‍പത്തേതിനേക്കാള് തരക്കേടില്ലാതെ പുസ്തകങ്ങള് വായിച്ച വര്‍ഷമാണെന്നു പറയാം. മലയാളത്തില് ഇറങ്ങിയ പ്രധാനപ്പെട്ട കൃതികളൊക്കെ വായിച്ചു. മുതിര്‍ന്ന എഴുത്തുകാരുടെ, ഇഷ്ടപ്പെട്ട പുസ്തകങ്ങള് പലതും പുനര്‍വായന നടത്തി. ലോക സാഹിത്യത്തിലെ ചിലരെ അടുത്തു പരിചയപ്പെടാന് സാധിച്ചു. കാര്‍ലോസ് റൂയി സാഫോണിന്റെ ദ് ഷാഡോ ഓഫ് ദ് വിന്‍ഡ് ഒരുപാടിഷ്ടപ്പെട്ടു. സത്യത്തില് ആ പുസ്തകത്തെക്കുറിച്ച് പലയിടത്തും കേട്ടിരുന്നു. വായിക്കാന് ആഗ്രഹിക്കുകയും ചെയ്തു. സാഫോണിനെക്കുറിച്ചുള്ള ഏതോ കുറിപ്പ് വായിച്ചു കഴിഞ്ഞ ദിവസങ്ങളിലാണ്, അദ്ദേഹത്തിന്റെ ചരമവാര്‍ത്ത മുന്നിലെത്തിയത്. അമേരിക്കയിലെ ലൊസാഞ്ചലസിലിരുന്ന് സ്പാനിഷ് ഭാഷയില് എഴുതിയെ ഒരു മനുഷ്യനെക്കുറിച്ച്, ഇന്ത്യയിലെ കേരളത്തിലിരുന്ന് മലയാളം പറയുന്ന ഒരാള് നിരന്തരം ഓര്‍ത്തു. അയാളുടെ എഴുത്തുമുറിയും എഴുത്തുദിനങ്ങളും സങ്കല്‍പിച്ചു. പിന്നീട്, കൊച്ചിയില് തിരികെയെത്തിയപ്പോള് ‘കാറ്റിന്റെ നിഴല്’ വാങ്ങി, വായിച്ചു. നോവലുകളോടുള്ള ഗൂഢമായ ഇഷ്ടം വീണ്ടും വര്‍ധിച്ചു.\nഈ വര്‍ഷത്തെ വായനയില് ഏറ്റവും പ്രിയപ്പെട്ട പുസ്തകങ്ങള് തിരഞ്ഞെടുക്കാന് പറഞ്ഞാല് പ്രയാസമാണ്. എങ്കിലും ഒപ്പം എഴുതുന്ന രണ്ടുപേരുടെ കൃതികള് എന്നെയും എഴുതാന് പ്രേരിപ്പിച്ചു. നോവലില് അജിജേഷ് പച്ചാട്ടിന്റെ ഏഴാം പതിപ്പിന്റെ ആദ്യപ്രതി. പല അടരുകളുള്ള ആഖ്യാനമാണ് ആ നോവലിന്റേത്. ഒരു വാതില് തുറക്കുമ്പോള് മറ്റു വാതിലുകളിലേക്കുള്ള വഴികള് തെളിയുന്നതുപോലെ, കഥകളുടെ കോട്ട കെട്ടുന്ന എഴുത്ത്. കഥപറച്ചിലിനപ്പുറം വാക്കുകളില് പുതിയ ചിന്തകള്‍ക്കും ആശയങ്ങള്‍ക്കും തിരികൊളുത്തുന്ന ജീവിതദര്‍ശനം. സമീപഭാവിയില് ഏറെ വായിക്കപ്പെടുകയും പഠിക്കപ്പെടുകയും ചെയ്യണം എന്നാഗ്രഹിക്കുന്ന കൃതിയാണ് ഏഴാം പതിപ്പിന്റെ ആദ്യപ്രതി. കഥാസമാഹാരങ്ങളില് ഷാഹിന കെ. റഫീഖിന്റെ ഏക് പാല്‍തൂ ജാന്‍വര് ആണ് ഇഷ്ടമായത്. കഥപറച്ചിലിന്റെ അനായാസതയാണ് ഷാഹിന കെ. റഫീഖിന്റെ മുഖമുദ്ര. തട്ടും തടവുമില്ലാതെ, ഒഴുക്കോടെ കഥപറയുന്നു. പറയുന്ന കഥയില് സൂക്ഷ്മവും ശക്തവുമായ രാഷ്ട്രീയം വിളക്കിച്ചേര്‍ക്കുന്നു. ജീവിതത്തോട് അത്രമേല് അടുത്തുനില്‍ക്കുന്ന ഭാഷ. അതിലളിതം, എന്നാല് അതിഗാഢം. കഥ ജീവിതത്തിന്റെ പര്യായമായി മാറുന്ന പുസ്‌തകമാണ് ഏക് പാല്‍തൂ ജാന്‍വര്.\nപറഞ്ഞതും പാതിയിൽ നിന്നതുമായ കഥകൾ\nഞാന് ഈ വര്‍ഷം മൂന്ന് കഥകള് എഴുതി. കൂര്‍ഗിഞ്ചി, റൂറല് നക്‌സല്‍സ്, ടെന്നിസ് ബോളും വേണു നാഗവള്ളിയും. രണ്ടു കഥകളും ഒരു ലഘുനോവലും പാതിയില്‍നിന്നു. ചില കഥകള് സിനിമയാക്കാനുള്ള ആലോചനകളും നടക്കുന്നുണ്ട്. 2021-ല് കുറച്ചുകൂടി എഴുതണം എന്നാണ് ആഗ്രഹം. ഇരുപതുകള് പിന്നിട്ട്, ജീവിതത്തിന്റെ പരുക്കന് മുഖം കുറച്ചുകൂടി അടുത്ത് കണ്ടുതുടങ്ങുന്ന കാലമാണ്. പുതിയ അനുഭവങ്ങള് കഥകളില് കൊണ്ടുചെന്നെത്തിക്കും എന്ന പ്രതീക്ഷയിലാണ്, 2021-ലേക്ക് നടക്കാനിറങ്ങുന്നത്.\nEnglish Summary: Writer Abin Joseph on his life, writing and book reading in 2020


വാഹനങ്ങള് 15 മിനുട്ട് നിര്‍ത്തിയിടുക, ഇന്ധന കൊള്ളയില് പ്രതിഷേധത്തിന് ആഹ്വാനം | CITU Protest on June 21 over Fuel Price Hike\nJun 14, 2021, 09:18 AM IST\nതിരുവനന്തപുരം: ഇന്ധനവില വര്‍ധനവിനെതിരെ പ്രതിഷേധം സംഘടിപ്പിക്കാന് ട്രേഡ് യൂണിയന് സംയുക്ത യോഗത്തില് തീരുമാനം. പ്രതിഷേധസൂചകമായി ജൂണ് 21ന് പകല് 11 മണിക്ക് 15 മിനിട്ട് സംസ്ഥാനത്തെ മുഴുവന് വാഹനങ്ങളും നിര്‍ത്തിയിടണമെന്ന് സംയുക്ത സമിതിക്ക് വേണ്ടി എളമരം കരീം അഭ്യര്‍ഥിച്ചു. വാഹനങ്ങള് എവിടെയാണോ, അവിടെ നിര്‍ത്തിയിട്ട് ജീവനക്കാര് നിരത്തിലിറങ്ങി നില്‍ക്കുമെന്നും പ്രതിഷേധത്തില് നിന്ന് ആംബുലന്‍സ് വാഹനങ്ങളെ ഒഴിവാക്കുമെന്നും എളമരം കരീം അറിയിച്ചു.\nകോര്‍പ്പറേറ്റുകള്‍ക്ക് നികുതി ഇളവ് നല്‍കുന്ന സര്‍ക്കാര് ജനങ്ങളെ പിഴിയുന്ന നയമാണ് സ്വീകരിക്കുന്നത്. കോവിഡ് മഹാമാരി കാലത്ത് തൊഴിലും വരുമാനവും നഷ്ടപ്പെട്ട ജനങ്ങള് കഷ്ടപ്പെടുമ്പോഴാണ് കേന്ദ്ര സര്‍ക്കാരിന്റെ ഈ പകല്‍കൊള്ള. ഈ കടുത്ത ജനദ്രോഹ നയത്തിനെതിരെ നടത്തുന്ന പ്രതിഷേധ സമരം വമ്പിച്ച വിജയമാക്കാന് എല്ലാ തൊഴിലാളികളോടും, ബഹുജനങ്ങളോടും അഭ്യര്‍ത്ഥിക്കുന്നുവെന്ന് എളമരീം കരീം പറഞ്ഞു.\n2014ല് മോദി അധികാരമേല്‍ക്കുമ്പോള് ഒരു ലിറ്റര് പെട്രോളിന് 72. 26 രൂപയും, ഡീസലിന് 55.48 രൂപയുമായിരുന്നു വില. അന്ന് ക്രൂഡോയിലിന് ബാരലിന് 105.56 ഡോളറായിരുന്നു വില. 2021 ജൂണ് 1ന് ക്രൂഡ് ഓയില് വില ബാരലിന് 70.45 ഡോളറായി കുറഞ്ഞിട്ടും പെട്രോളിന് ലിറ്ററിന് 98 രൂപയും, ഡീസല് ലിറ്ററിന് 88 രൂപയായും ഉയര്‍ന്നു. പാചകവാതകത്തിന്റെയും , മണ്ണെണ്ണയുടെയും വിലയും കുത്തനെ ഉയരുന്നു. അക്ഷരാര്‍ത്ഥത്തില് ജനജീവിതം ദുസ്സഹമായി മാറിയെന്നും അദ്ദേഹം ആരോപിച്ചു.\nഇന്ധനവില വർധനയ്‍ക്കെതിരെ കോൺഗ്രസിന്റെ കാളവണ്ടി സമരം\nപ്രതിഷേധത്തിനിടെ കാളവണ്ടി തകര്‍ന്ന് കോണ്‍ഗ്രസ് നേതാക്കളും പ്രവര്‍ത്തകരും റോഡില്‍വീണു


ലാലേട്ടന്റെ ആക്ഷൻ മികവിനെ കുറിച്ച് ബോളിവുഡിലെ സൂപ്പര് സ്റ്റണ്ട് മാസ്റ്ററിന് പറയാനുള്ളത് ഇതാണ്..!! - FUTURELINE\nആക്ഷൻ രംഗങ്ങളിലൂടെയും എന്നും വിസ്‍മയിപ്പിച്ച താരമാണ് മോഹൻലാല്. പുലിമുരുകനിലെയും ഒടിയനിലെയും മോഹൻലാലിന്റെ ആക്ഷൻ രംഗങ്ങളിലെ മികവ് പ്രമുഖ ആക്ഷൻ കൊറിയോഗ്രാഫറായ പീറ്റര് ഹെയ്‍ന് എടുത്ത് പറഞ്ഞിട്ടുണ്ട്. ഇപ്പോഴിതാ ബോളിവുഡിലെ സൂപ്പര് സ്റ്റണ്ട് കൊറിയോഗ്രാഫറും മോഹൻലാലിന്റെ മികവിനെ അഭിനന്ദിച്ച് രംഗത്ത് എത്തിയിരിക്കുന്നു.\nനീരാളിയിലെ മോഹൻലാലിന്റെ പ്രകടനമാണ് സുനിൽ റോഡ്രിഗസിനെ അദ്ഭുതപ്പെടുത്തിയിരിക്കുന്നത്. ആക്ഷൻ പ്രാധാന്യം നൽകി ഒരുക്കുന്ന ചിത്രമാണ് നീരാളി. നീരാളിയുടെ കൊറിയോഗ്രാഫി ചെയ്‍തിരിക്കുന്നത് ഹാപ്പി ന്യൂ ഇയർ, സ്ലം ഡോഗ് മില്യണയർ, സിംഗം റിട്ടേൺസ്, ദിൽവാലെ തുടങ്ങിയ ചിത്രങ്ങളുടെ അണിയറപ്രവര്‍ത്തകനാണ്. തികച്ചും സൂക്ഷ്‍മമായ ചലനങ്ങൾ അതി സാഹസിക പ്രതലത്തിൽ ചെയ്‍ത് ഫലിപ്പിക്കുക എന്ന ഒരു വെല്ലുവിളി തന്നെയാണ് സുനിൽ റോഡ്രിഗസ് ചിത്രത്തിൽ ഏറ്റെടുത്ത് അവതരിപ്പിച്ചിരിക്കുന്നതെന്നും അണിയറപ്രവര്‍ത്തകര് പറയുന്നു.\nമോഹൻലാലിനെ പോലെയുള്ള ഒരു താരത്തെ ഡ്യൂപ്പുകളില്ലാതെ ആ വെല്ലുവിളിയുടെ ഭാഗമാക്കി തീർത്ത അദ്ദേഹം ലാലേട്ടൻ തന്നെ അത്ഭുതപ്പെടുത്തിയെന്നും തുറന്ന് പറഞ്ഞിട്ടുണ്ടെന്നും അണിയറപ്രവര്‍ത്തകര് പറയുന്നു. അജോയ് വര്‍മ്മയാണ് ചിത്രം സംവിധാനം ചെയ്‍തിരിക്കുന്നത്. സാജു തോമസ് തിരക്കഥ നിര്‍വഹിച്ച നീരാളിയുടെ ഷൂട്ടിംഗ് മുംബൈ, പൂനൈ, ശ്രീലങ്ക എന്നിവിടങ്ങളിലായാണ് നടക്കുന്നത്. ബിഗ് ബജറ്റ് ചിത്രം ഒടിയനൊപ്പമാണ് മോഹൻലാല് ഈ ചിത്രത്തിലും അഭിനയിച്ചത്. പാര്‍വതി നായര്, നദിയാ മൊയ്‍തു എന്നിവര് പ്രധാന വേഷത്തിലെത്തുന്നുണ്ട്. സുരാജ് വെഞ്ഞാറമൂട്, ദിലീഷ് പോത്തന് തുടങ്ങിയവരും ചിത്രത്തിലെത്തുന്നുണ്ട്.\nPrevious: മൊബൈലില് അശ്ലീലം കാണിച്ച് ശല്യം ചെയ്ത യുവാവിന് യുവതി കൊടുത്ത പണി ഞെട്ടിക്കുന്നത്…\nNext: ആരാധികയ്ക്ക് സര്‍പ്രൈസുമായി ദിലീപ്; കണ്ണ് നിറഞ്ഞ് ഒന്നും വിശ്വസിക്കാന് കഴിയാതെ പെണ്‍കുട്ടി..!!\nശശികലയുടെ ജനറല് സെക്രട്ടറി പദം: വിശദീകരണം തേടി തിര.കമ്മിഷന്\nരണ്ട് മക്കളുമായി മെസ്സി കാമുകിയെ വിവാഹം ചെയ്യും….!!!!


സിറിയയില് സൈനിക ഇടപെടല് നടത്തണം : ഹിലാരി ക്ലിന്റന്\nFriday 1st June 2012 11:35am\nFriday 1st June 2012 11:25am\nറോം: കഴിഞ്ഞയാഴ്ച ചെക്ക് റിപ്പബ്ലിക്കില് കരിയറിലെ ഏറ്റവും മോശം പ്രകടനം നടത്തിയ ഉസൈന് ബോള്‍ട്ട് ഇന്നലെ റോമില് നടന്ന ഡയമണ്ട് ലീഗില് നൂറു മീറ്ററില് ഈ വര്‍ഷത്തെ ഏറ്റവും മികച്ച സമയം കുറിച്ചുകൊണ്ട് വിമര്‍ശകരുടെ വായടപ്പിച്ചു. 9.76 സെക്കന്റ് കൊണ്ടാണ് ബോള്‍ട്ട് റെക്കോര്‍ഡിലേക്ക്് ഓടിക്കയറിയത്. ഒളിമ്പിക്‌സിന് മുന്നോടിയായി മികച്ച പ്രകടനം പുറത്തെടുക്കാനുള്ള ശ്രമത്തിലായിരുന്ന ബോള്‍ട്ടിന് ഏറെ ആത്മവിശ്വാസം നല്‍കുന്നതാണ് റോമിലെ പ്രകടനം.\nചെക്ക് റിപ്പബ്ലിക്കിലെ ഒസ്ട്രാവയില് നടന്ന മീറ്റില് 100 മീറ്റര് ബോള്‍ട്ട് ഓടിയെത്തിയത് 10.04 സെക്കന്റ് കൊണ്ടാണ്്. താരത്തിന്റെ കരിയറിലെ ഏറ്റവും മോശം പ്രകടനമായിരുന്നു ഇത്. ഇതിനെ തുടര്‍ന്ന് ഉസൈന് ബോള്‍ട്ട് ഏറെ വിമര്‍ശനങ്ങള് ഏറ്റുവാങ്ങി.\n2009ലെ ടെറന്റോ മീറ്റിലായിരുന്നു ഇതിനു മുന്‍പത്തെ ബോള്‍ട്ടിന്റെ മോശം പ്രകടനം. ഡയമണ്ട് ലീഗില് മികച്ച പ്രകടനം പുറത്തെടുക്കാമെന്ന പ്രതീക്ഷയിലായിരുന്നു ഉസൈന് ബോള്‍ട്ട്. മുന് ലോക റിക്കാര്‍ഡ് ജേതാവും നാട്ടുകാരനുമായ അസഫ പവല് 9.91 സെക്കന്റില് രണ്ടാമനായി ഫിനിഷ് ചെയ്തപ്പോള് ഫ്രാന്‍സിന്റെ ക്രിസ്‌റ്റോഫേ ലമൈതര് 10.04 സെക്കന്റില് മൂന്നാമതായി ഓടിയെത്തി.\n‘യൂറോപ്പില് എത്തിയതില് പിന്നെ ശരിക്ക് ഉറങ്ങാന് കഴിഞ്ഞിരുന്നില്ല. എന്നാല് ഒസ്ട്രാവയിലെ തിരിച്ചടിയ്ക്കു ശേഷം കൃത്യമായി ഭക്ഷണം കഴിക്കുന്നുണ്ട്. ഉറക്കവും ലഭിക്കുന്നു. പരിശീലനം തന്റെ ഫിറ്റ്‌നസ് മെച്ചപ്പെടുത്തി’ വിജയത്തിന് ശേഷം ബോള്‍ട്ട് പ്രതികരിച്ചു.


അരിയങ്ങാടിയും ചുറ്റുവട്ടവും: കച്ചവടത്തിന്റെ താളമുള്ള തൃശ്ശൂര് കഥകള്; വീഡിയോ കാണാം - BIGNEWSLIVE | Latest Malayalam News\nഅഞ്ചുവിളക്കും, നൂറ്റാണ്ടുകള് പഴക്കമുള്ള അരിയങ്ങാടിയും നായരങ്ങാടിയും വെള്ളയപ്പമങ്ങാടിയും അങ്ങനെ ഒരുപാട് ഒരുപാട് കഥകള്\nപാരമ്പര്യവും പ്രൗഢിയും ഒത്തു ചേര്‍ന്ന വാണിജ്യ നഗരി. വടക്കുനാഥനും, പൂരപ്രേമവും ആനപ്രേമവും എല്ലാം ഒരുപക്ഷെ ഒരല്പം നിഷ്പ്രഭമാക്കിയാല് മറ്റു ചില കാതല് കൂടിയുണ്ട് തൃശ്ശൂരിന്. അഞ്ചുവിളക്കും, നൂറ്റാണ്ടുകള് പഴക്കമുള്ള അരിയങ്ങാടിയും നായരങ്ങാടിയും വെള്ളയപ്പമങ്ങാടിയും അങ്ങനെ ഒരുപാട് ഒരുപാട് കഥകള്. ഇവക്കെല്ലാം ഒരു താളമുണ്ട് വിലപേശലിന്റെയും ബാന്‍ഡ് മേളത്തിന്റെയും താളം.\nതൃശ്ശൂര്‍ക്കാര്‍ക്ക് കച്ചവടമെന്നും ഒരു ഹരമാണ്. ഒരുകാലത്ത് പാലക്കാട്ടെയും ഏറണാകുളത്തെയും മലപ്പുറത്തെയും വ്യാപാരികള് തൃശ്ശൂരില് നിന്നാണ് കച്ചവടസാധനങ്ങള് വാങ്ങിയിരുന്നത്. എന്നാല് കാലം മാറിയതോടെ വ്യാപരത്തിന്റെ അന്നത്തെ താളവും മാറി. എന്നിരുന്നാലും തൃശ്ശൂര് അങ്ങാടിയിലെ വ്യാപാരികള് കച്ചവടത്തിലെ സത്യസന്ധത ഇന്നും നിലനിര്‍ത്തുന്നു. കള്ളത്തരങ്ങള്‍ക്ക് ഇവിടെ സ്ഥാനമില്ല. ഗുണമേന്മയുള്ള സാധനങ്ങള് തൂക്കത്തിലും ഏറ്റവും അനുയോജ്യമായ വിലയിലും ഇവിടെ ലഭിക്കും.\nഇതുവരെ കണ്ടതിനേക്കാൾ എത്രയോ മോശമായ അവസ്ഥയിലാണ് ഇന്ത്യ; അസാധാരണ സാഹചര്യം: വേൾഡ് ബാങ്ക്


താൾ:A Grammer of Malayalam 1863.pdf/156 - വിക്കിഗ്രന്ഥശാല\nതാൾ:A Grammer of Malayalam 1863.pdf/156\nവ്വേറെ കൎത്താവുണ്ടായും അവ തമ്മിൽ സംബന്ധപ്പട്ടുമിരിക്കുംപോൾ അവയിൽ ആധേയ വചനങ്ങൾ ആന്തത്തിൽ ആകും: ദൃ-ന്തം; അവൻ വയറു നിറയ ചോറുണ്ടു തലയിരിക്ക വാലോടുകയില്ല; അവൻ വരാതെ കാൎ‌യ്യം നടന്നു; നീ പറയാതെ അവൻ വരികയില്ല.\n൩൫൭. പ്രതിഭാവത്തിന്റെ കൎത്താവു ചിലപ്പോൾ ആധാരത്തിന്റെ തന്നെ ആയിട്ടും ചിലപ്പോൾ വേൎവിട്ടായിട്ടും വരും: ദൃ-ന്തം; 'അവൻ എഴുതാതെ ഇരിക്കുന്നു, ഞാൻ പറയാതെ നീ പോകരുതു' 'കാണുക' എന്നതിന്റെ വന്തമാകുന്ന 'കണ്ടു' എന്നതു ഇതിനോടു അൎത്ഥഭേദം കൂടാതെ ചേരും: ദൃ-ന്തം; അവൻ അറിയാതകണ്ടു പറഞ്ഞു.'\n൩൫൮. ആന്തം ചിലപ്പോൾ കാലസംയോഗത്തെയും ചിലപ്പോൾ കാലക്രമത്തെയും പ്രതിഭാവത്തിൽ ചിലപ്പോൾ സാധനത്തെയും കാണിക്കും: ദൃ-ന്തം; ജ്യേഷ്ഠൻ ഇരിക്കെ അനുജൻ വാഴുന്നു' ആറുനിറയ വെള്ളം പൊങ്ങി; അഞ്ചിൽനിന്നു മൂന്നു പോകെ രണ്ടു; വില കൂടാതെ വാങ്ങിച്ചതു സ്വയഭാവ ആന്തം ആവൎത്തിക്കപ്പടാകുന്നതാകുന്നു: ദൃ-ന്തം; കൾക്കുകൾക്കു മുടിക മുടിയമുടിയ കൾക്കു; കൂടക്കൂടെ വരിക; വളരെ വളരെ പറക.'\n൩൫൯. വന്തം ഉണ്ടാകുന്നതു ഭൂതകാലത്തിന്റെ ഉകാരത്തെ അൎദ്ധാച്ചായിട്ടു മാറ്റുന്നതിനാലാകുന്നു: ദൃ-ന്തം; 'നടന്നു-നടന്ന, വരാഞ്ഞു-വരാഞ്ഞ' ഭൂതകാലം ഇകാരാന്തമായിരുന്നാൽ അതു തന്നെ പ്രയോഗിക്കപ്പടുന്നു: ദൃ-ന്തം; അവൻ ഓടിപ്പോകുന്നു; ഇവൻ ചാടി നടക്കുന്നു.\n"https://ml.wikisource.org/w/index.php?title=താൾ:A_Grammer_of_Malayalam_1863.pdf/156&oldid=155103" എന്ന താളിൽനിന്ന് ശേഖരിച്ചത്


ജീവൻ പണയം വച്ചുള്ള രക്ഷാപ്രവർത്തനം: വളർത്തുനായയെ രക്ഷിക്കാൻ മുതലയുമായി മൽപ്പിടുത്തം നടത്തി ഉടമ | US Man wrestles an alligator to save his dog– News18 Malayalam\nUS MAN WRESTLES AN ALLIGATOR TO SAVE HIS DOG1 GH\nജീവൻപണയം വച്ചുള്ള രക്ഷാപ്രവർത്തനം: വളർത്തുനായയെ രക്ഷിക്കാൻ മുതലയുമായി മൽപ്പിടുത്തം നടത്തി ഉടമ\nമുതലകളെ കുറിച്ച് വായിച്ച് നേടിയ അറിവാണ് മൽപ്പിടുത്തം നടത്തി നായയെ രക്ഷിക്കാൻ മൈക്കിനെ സഹായിച്ചത്.\nLast Updated : May 17, 2021, 12:44 IST\nഅപകടത്തിൽ പെടുന്ന യജമാനനെ രക്ഷിക്കാൻ ജീവൻ പോലും ത്യജിക്കുന്ന വളർത്തുനായ്ക്കളെ കുറിച്ച് നാം ധാരാളം കേട്ടിട്ടുണ്ട്. അപകടത്തിലാകുന്ന വളർത്തുനായ്ക്കളെ രക്ഷിക്കാനും യജമാനൻമാർ ജീവൻപണയം വെച്ച് മുന്നിട്ടിറങ്ങുമെന്ന് തെളിയിക്കുന്നതാണ് അമേരിക്കയിൽ അടുത്തിടെ നടന്ന സംഭവം. ജാക്ക് എന്ന തന്റെ വളർത്തു നായയെ രക്ഷിക്കാൻ വെള്ളത്തിലേക്ക് ചാടി മുതലയുമായി മൽപിടുത്തം നടത്തിയ മൈക്ക് മക്കോയ് എന്നയാളാണ് ഇപ്പോൾ വാർത്തകളിൽ നിറയുന്നത്.\nകാലിഫോർണിയയിലെ തടാകത്തിനരികിലൂടെ വളർത്തു നായയുമായി നടക്കുന്നതിനിടെയാണ് അപ്രതീക്ഷിത സംഭവം ഉണ്ടായത്. യജമാനനായ മൈക്കിന് അൽപ്പം മുന്നിലായാണ് വളർത്തു നായ ജാക്ക് നടന്നിരുന്നത്. തടാകത്തിൽ നിന്നും എന്തോ വന്ന് ജാക്കിനെ വലിച്ചു കൊണ്ടു പോകുന്നത് അൽപ്പം അകലെ നിന്നായി മൈക്കിന് കാണാൻ കഴിഞ്ഞു. തന്റെ പ്രിയപ്പെട്ട വളർത്തു നായ അപകടത്തിൽ പെട്ടു എന്ന് മനസിലാക്കിയ ജാക്ക് പിന്നീടൊന്നും ചിന്തിച്ചില്ല. സ്വന്തം ജീവന് പോലും വകവയ്ക്കാതെ ഏറെ സ്നേഹിക്കുന്ന വളർത്തു നായയെ രക്ഷിക്കാൻ മൈക്ക് തടാകത്തിലേക്ക് എടുത്ത് ചാടി.\nമുതലയുമായി നടത്തിയ മൽപ്പിടുത്തത്തിന് ഒടുവിലാണ് തൻ്റെ പ്രിയപ്പെട്ട വളർത്തു നായയെ അദ്ദേഹത്തിന് രക്ഷിക്കാനായത്. മുതലകളെ കുറിച്ച് വായിച്ച് നേടിയ അറിവാണ് മൽപ്പിടുത്തം നടത്തി നായയെ രക്ഷിക്കാൻ മൈക്കിനെ സഹായിച്ചത്. നായയുടെ പിടിവിടുന്നത് വരെ മുതലയെ വെള്ളത്തിൽ നിന്നും ഉയർത്തി പിടിച്ചും മറ്റുമാണ് ഒരു തരത്തിൽ ജാക്കിന്റെ ജീവൻ രക്ഷിക്കാൻ മൈക്കിന് ആയത്.\n“പ്രദേശത്തുള്ള മുതലകളെക്കുറിച്ചും മറ്റും മുമ്പ് ഞാൻ വായിച്ചു മനസിലാക്കിയിട്ടുണ്ടായിരുന്നു. മുതലകളുടെ കണ്ണ് പൊത്തിപിടിച്ച് വെള്ളത്തിന് മുകളിലേക്ക് ഉയർത്തിയാൽ പിടികൂടിയ ഇരകളെ വിടേണ്ടതായി വരും എന്ന കാര്യം ഞാൻ മനസിലാക്കിയിരുന്നു. തൻ്റെ ഇരയെ തട്ടിയെടുക്കുന്ന പക്ഷം തന്നെ ആക്രമിക്കുമെന്ന സൂചനയും ഇടക്ക് വച്ച് മുതല നൽകിയിരുന്നു” മൈക്ക് ഒരു മാധ്യമത്തിന് നൽകിയ അഭിമുഖത്തിൽ പറഞ്ഞു\nമുതലകളെ കുറിച്ചുള്ള ധാരണ തനിക്ക് ഉണ്ടായത് കൊണ്ട് മാത്രമാണ് പെട്ടെന്ന് തന്നെ വെള്ളത്തിലേക്ക് എടുത്ത് ചാടി നായയെ രക്ഷിക്കാൻ സാധിച്ചത് എന്നും മുതലയുമായി മൽപ്പിടുത്തം നടത്തി ജാക്കിനെ രക്ഷിക്കാനാകും എന്ന ആത്മവിശ്വാസം തനിക്കുണ്ടായിരുന്നു എന്നും അദ്ദേഹം കൂട്ടിച്ചേർത്തു.\nAlso Read-ലോകത്തെ ഏറ്റവും വലിയ മുഴകളിലൊന്ന് സൗജന്യ ശസ്ത്രക്രിയയിലൂടെ നീക്കം ചെയ്ത് ഡോക്ടർ; ടിക്ടോക്കിൽ അഭിനന്ദനപ്രവാഹം\nമുതലയുമായുള്ള മൽപ്പിടുത്തത്തിൽ മൈക്കിൻ്റെ കയ്യിൽ നിസാര പരിക്കുകൾ ഉണ്ടായിട്ടുണ്ട്. മുറിവേറ്റ വളർത്തുനായക്കും ഏതാനും തുന്നലുകൾ ഉണ്ട്.7മുതൽ9വരെ അടി നീളമുള്ളതാണ് മുതല എന്നും ഇതിനെ തടാകത്തിൽ നിന്നും മാറ്റാനുള്ള ശ്രമങ്ങൾ നടക്കുന്നുണ്ടെന്നും അധികൃതർ അറിയിച്ചു. തടാകത്തിന്റെ കരയിൽ താമസിക്കുന്നവരോട് ജാഗ്രതപാലിക്കാനും നിർദേശം നൽകിയിട്ടുണ്ട്.\nസമാനമായ സംഭവം ഫ്ലോറിഡയിലും അടുത്തിടെ റിപ്പോർട്ട് ചെയ്തിരുന്നു. മുതല പിടികൂടിയ മൂന്ന് മാസം മാത്രം പ്രായമുള്ള നായ്ക്കുട്ടിയെ ആണ് യജമാനൻ രക്ഷപ്പെടുത്തിയത്. സിസിടവിയിൽ പതിഞ്ഞ ഇതിന്റെ ദൃശ്യങ്ങൾ സമൂഹമാധ്യങ്ങളിൽ വ്യാപകമായി ഷെയർ ചെയ്യപ്പെടുകയും വൈറലാവുകയും ചെയ്തിരുന്നു. നിരവധി പേർ നായ്ക്കുട്ടിയെ രക്ഷപ്പെടുത്തിയ യജമാനനെ അഭിനന്ദിച്ച് രംഗത്ത് എത്തുകയും ചെയ്തു.


ഉത്കണ്ഠ വൈകല്യം - വിക്കിപീഡിയ\nഉത്ക്കണ്ഠയും ഭയവും സാധാരണയായി എല്ലാ മനുഷ്യരിലും കാണുന്ന ഒരു പ്രതിഭാസമാണ്. വൈകാരികമായ ഈ അനുഭവം നമ്മിലനുഭവപ്പെടുന്നത് പല വിധത്തിലാണെന്ന് മാത്രം. ഉത്ക്കണ്ഠയും ഭയവും രണ്ടാണെങ്കിലും ഇവ പരസ്പരം മാറി ഉപയോഗിക്കുന്ന രണ്ട് പദങ്ങളാണ്. ഉത്ക്കണ്ഠയെന്നാൽ അവ്യക്തമായ കാരണങ്ങളാൽ നമ്മിലനുഭവപ്പെടുന്ന അസ്വസ്തതയാണ്. നേരെ മറിച്ച് ഭയത്തിന് വ്യക്തമായ കാരണമുണ്ട്. ഭയവും ഉത്ക്കണ്ഠയും അനുഭവത്തിൽ ഒരുപോലെ ആയിരിക്കും. അതുകൊണ്ടാണ് ഈ പദങ്ങൾ ഒരുപോലെ ഉപയോഗിക്കുന്നത്. ഉത്ക്കണ്ഠ പാനിക് അറ്റാക് പോലെ വളരെ വേഗത്തിലും വളരെ സാവധാനത്തിലും വന്നുചേരുന്ന ഒന്നാണ്. ഒരു പക്ഷേ ഈ അവസ്ഥ പെട്ടെന്ന് വരുകയും പോവുകയും ചെയ്യാം. ചിലപ്പോൾ വർഷങ്ങളോളം ഉത്ക്കണ്ഠ രോഗംനീണ്ടുനിന്നേക്കാം. ഉത്ക്കണ്ഠ ഒരു മുൻകരുതലാണ്. ഈ രോഗത്തിന് ഇരയാവുന്നവർ ഇവർ തന്നെ മെനഞ്ഞെടുക്കുന്ന ഭയാനകലോകത്തിലായിരിക്കും ജീവിക്കുക. ഇത് അവരെ ശ്രദ്ധയോടെയും കരുതലോടെയും ജീവിതം മുന്നോട്ട് കൊണ്ടുപോകുവാനും സമൂഹത്തില് ഇടപെടാനും പ്രേരിപ്പിക്കും.\nഎന്താണ് ഉത്ക്കണ്ഠ രോഗമെന്ന് പരിശോധിക്കാം. ഒരു വ്യക്തിയുടെ ജീവതത്തിലെ സ്വാഭാവിക പ്രവർത്തനങ്ങൾ അയാളുടെ സാമൂഹിക ബന്ധങ്ങൾ, തൊഴിൽ മേഖല ഇതിനെയൊക്കെ ബാധിക്കുന്ന രീതിയിലേക്ക് ഉത്ക്കണ്ഠ വളർന്ന് വഷളാകുമ്പോഴാണ് അതിനെ ഉത്ക്കണ്ഠ രോഗം അഥവാ anxiety Disorder എന്നു പറയുന്നത്. ഒരുവ്യക്തിക്ക് അനുദിനം ചെയ്യേണ്ട കാര്യങ്ങൾ ചെയ്യാനുള്ള ബുദ്ധിമുട്ട് അനുഭവപ്പെടുമ്പോൾ ഉത്ക്കണ്ഠയുടെ ലക്ഷണങ്ങൾ പ്രത്യക്ഷപ്പെടുന്നു എന്ന് മനസ്സിലാക്കാം. ചിലർക്ക് ഉത്ക്കണ്ഠ മാത്രമേ ഉണ്ടാകാറുള്ളു. മറ്റുചിലർക്ക് ഇതിനോടൊപ്പം വിഷാദവും ഉണ്ടാകാം. ചില പ്രത്യേക സന്ദർഭങ്ങളിൽ അമിതമായ ഉത്ക്കണ്ഠമൂലം ആശയവിനിമയം നടത്താൻ കഴിയുന്നില്ല. ഈ അവസ്ഥയ്ക്കാണ് സാന്ദർഭിക നിശ്ശബ്ദത അഥവാ സെലക്ടീവ് മ്യൂട്ടിസം എന്നുപറയുന്നത്. ഇത് കുട്ടികളിലാണ് കൂടുതലായി കാണുന്നത്. ഉത്ക്കണ്ഠ രോഗങ്ങളുടെ അടിത്തറ പരിശോധിച്ചാൽ ജനിതകപരമായി പാരമ്പര്യമായി ലഭിക്കുന്ന സവിശേഷതകളാണ്. അതിന് പ്രധാന പങ്കുവഹിക്കുന്നത് അച്ഛനും അമ്മയ്ക്കുമൊക്കെ ഉത്ക്കണ്ഠ രോഗമുണ്ടെങ്കിൽ അതു കുട്ടികൾക്ക് ലഭിക്കാൻ സാധ്യതയുണ്ട്. പക്ഷേ അത്തരം കുട്ടികൾക്ക് പോലും അവനവന്റെ ആശയങ്ങൾ പ്രകടിപ്പിക്കാനുള്ള അന്തരീക്ഷം ലഭിച്ചാൽ കൂടുതൽ നന്നായി സംസാരിക്കുക തന്നെ ചെയ്യും. കൂട്ടുകുടുംബ വ്യവസ്ഥിതിയിലും മറ്റും ധാരാളം സമപ്രായക്കാരായ കുട്ടികളുണ്ടാകും. ഇവരുമായി സംസാരിച്ച് വളർന്ന് വരുമ്പോൾ കുട്ടികളുടെ ആശയ വിനിമയ ശേഷി വളർന്നുവരും. പക്ഷേ അണുകുടുംബങ്ങളിലേക്കെത്തുമ്പോൾ ഒരുപക്ഷേ മാതാപിതാക്കൾ തിരക്കുള്ള അവസ്ഥയിലായിരിക്കും. കുട്ടികൾ പറയുന്ന നിസ്സാര കാര്യങ്ങൾക്ക് ചെവികൊടുക്കാൻ ക്ഷമ അവർക്കുണ്ടാവില്ല. അവരുടെ ജോലി സംബന്ധിച്ച കാര്യങ്ങളിൽ മുഴുകിയിരിക്കുമ്പോഴായിരിക്കും കുട്ടി വന്ന് സ്കൂളിലെ ചെറിയ വഴക്കിന്റെ കാര്യം വന്നു പറയുന്നത്. എന്നാൽ മാതാപിതാക്കൾ ഇവരെ പലപ്പോഴും അകറ്റുന്ന അവസ്ഥയാണ് ഉണ്ടാകുന്നത്. കുട്ടിക്ക് സംസാരിക്കാനുള്ള അവസരം കുറയുന്നു. മാത്രമല്ല ഇതു പറയുന്ന കുട്ടിയോട് പരുഷമായ രീതിയിൽ മാതാപിതാക്കൾ പ്രതികരിച്ചാൽ ഈ ഉത്ക്കണ്ഠ അമിതമാകാൻ സാധ്യതയുണ്ട്. മാനസികാരോഗ്യ പ്രശ്നങ്ങൾ പൊതുവേ അവഗണിക്കുകയോ അതു കുറേ കഴിയുമ്പോൾ തന്നെ ശരിയായിക്കോളും എന്ന തെറ്റിദ്ധാരണ സമൂഹത്തിലുണ്ട്. ആള് വയലന്റായാൽ മാത്രം ചികിത്സ തേടുക. സൈലന്റായിരിക്കുന്ന അവസ്ഥകളിൽ ചികിത്സ ആവശ്യമില്ല എന്നാണ് ജനത്തിന്റെ ധാരണ.എന്നാല് സാമൂഹിക ഉത്ക്കണ്ഠ ഉള്ള ആളുകളിൽ അവരുടെ മനസ്സിൽ വല്ലാത്തൊരു സംഘർഷമാണ് ഉടലെടുക്കുന്നത്. താനൊരുകഴിവില്ലാത്ത വ്യക്തിയാണ് താനെങ്ങനെ ജീവിക്കും ഭാവിയിൽ തുടങ്ങിയ ഇത്തരത്തിലുള്ള വ്യാകുലതകൾ പെരുകിയിരിക്കും. ഇത് അവന്റെ ആത്മവിശ്വാസത്തെ തകർക്കാനും ഭാവിയിൽ പലപ്പോഴും ജോലിചെയ്ത് ജീവിക്കാൻ കഴിവില്ലാത്ത ആളാക്കിമാറ്റാനും സാധ്യതയുണ്ട്. മാത്രമല്ല വിവാഹ ജീവിതത്തിലും ഇതുമൂലം പൊരുത്തക്കേടുകൾ സംഭവിക്കാനിടയുണ്ട്. ഏറ്റവും വലിയ അപകടം ഇത് ചെറുപ്പത്തിൽ തന്നെ പരിഹരിച്ചില്ല എങ്കിൽ കൗമാരപ്രായത്തിലേക്ക് കടക്കുന്നതോടെ ഇവർ ഈ ഉത്ക്കണ്ഠ മറികടക്കുന്നതിനായി 'സ്വയം ചികിത്സകൾ' തുടങ്ങും. സ്വയം ചികിത്സ എന്നു പറഞ്ഞത് ലഹരിവസ്തുക്കൾ ഉപയോഗിക്കുക എന്നതാണ് സൂചിപ്പിക്കുന്നത് . ഇവയുടെ ഉപയോഗം നിമിത്തം തൽക്കാലത്തേക്കൊരു ഒരുപക്ഷേ ആശ്വാസം കിട്ടിയെന്നുവരാം. ധൈര്യം കിട്ടിയെന്ന് വരാം. പക്ഷേ അങ്ങനെ തുടർന്നാൽ ആ വ്യക്തി പൂർണ്ണമായും ലഹരിക്കടിമപ്പെടാനിടയാകുകയും കാര്യങ്ങൾ കൂടുതൽ സങ്കീർണ്ണതയിലേക്ക് നിങ്ങുകയും ചെയ്യും.\nസാമൂഹിക ഉത്ക്കണ്ഠയുള്ള വ്യക്തികളുടെ പ്രധാന പ്രശ്നം മറ്റുള്ള ആളുകൾ തന്നെകുറിച്ച് എന്തു വിചാരിക്കും അതാണ് അവരെപ്പോഴും ചിന്തിച്ചുകൊണ്ടിരിക്കുന്നത്. ഇത്തരക്കാർ പൊതുസ്ഥലങ്ങളിൽ പോകുന്നത് ഒഴിവാക്കും. സാമൂഹിക ഉത്ക്കണ്ഠ രോഗം സമൂഹത്തിൽ അഞ്ച് ശതമാനം തൊട്ട് പത്തുശതമാനം വരെ ആളുകളിൽ കണ്ടെത്തിയിട്ടുണ്ട്. ഇത് ചികിത്സ എന്ന അവസ്ഥയിലേക്കെത്തുന്നത് വളരെ കുറവാണ്. സാമൂഹിക ഉത്ക്കണ്ഠ രോഗമുള്ള ആളുകളുടെ തലച്ചോറിൽ ചില പ്രത്യേക രാസവസ്തുക്കളുടെ അളവിൽ കുറവുള്ളതായി പഠനങ്ങൾ സൂചിപ്പിച്ചിട്ടുണ്ട്. നമ്മുടെ ചിന്തകളെയും പ്രവർത്തനങ്ങളെയും വികാരങ്ങളെയും നിയന്ത്രിക്കുന്നത് നാഡീ വ്യൂഹങ്ങൾക്കിടയിൽ നിലകൊള്ളുന്ന(ന്യുറോട്രാൻസ്മിറ്റേഴ്സ്) രാസവസ്തുക്കളാണ്. രാസവസ്തുക്കളുടെ കുറവുമൂലമാണ് അമിതമായ ഉത്ക്കണ്ഠ ഉണ്ടാകുന്നത്. ഉത്ക്കണ്ഠയെ അഭിമുഖീകരിക്കാനുള്ള കഴിവ് പലർക്കും പലവിധത്തിലാണ്. ഒരു വ്യക്തിക്ക് അനുദിനം ചെയ്യേണ്ട കാര്യങ്ങൾ ചെയ്യാനുള്ള ബുദ്ധിമുട്ട് അനുഭവപ്പെടുമ്പോൾ ഉത്ക്കണ്ഠയുടെ ലക്ഷണങ്ങൾ പ്രത്യക്ഷപ്പെടുന്നുവെന്ന് മനസ്സിലാക്കണം. ഈ അസ്വസ്തതകൾ ചിലപ്പോൾ ദുഃഖത്തിലേക്കും നയിച്ചേക്കാം. ചിലർക്ക് ഉത്ക്കണ്ഠ മാത്രമേ ഉണ്ടാകുകയുള്ളു. എന്നാൽ മറ്റുചിലർക്ക് ഉത്ക്കണ്ഠയോടൊപ്പം വിഷാദവും കണ്ടുവരുന്നു. തൈറോയ്ഡ് ഗ്രന്ഥികളുടെ അമിത പ്രവർത്തനം, കോർട്ടിക്കോ സ്റ്റിറോയിഡ്സ്, കൊക്കെയിൻ പോലുള്ള ലഹരിവസ്തുക്കളുടെ ഉപയോഗം മൂലമോ ഉത്ക്കണ്ഠ രോഗം വരാറുണ്ട്. രോഗലക്ഷണങ്ങളെ വിലയിരുത്തിയാണ് രോഗനിർണയം നടത്തുന്നത്. ഈ രോഗം പാരമ്പര്യ രോഗങ്ങളുടെ ശ്രേണിയിൽ ഉൾപ്പെടുത്താവുന്നതൊന്നാണ്.\nചില വ്യക്തികളിൽ ഉത്കണ്ഠ മൂലം ലൈംഗിക പ്രശ്നങ്ങൾ ഉടലെടുക്കാറുണ്ട്. പുരുഷന്മാരിൽ ശീഘ്രസ്ഖലനം, ഉദ്ധാരണശേഷിക്കുറവ് എന്നിവയും സ്ത്രീകളിൽ യോനീസങ്കോചം, രതിമൂർച്ഛാരാഹിത്യം അതേത്തുടർന്ന് വേദനയുള്ള സംഭോഗം എന്നിവയും ഉണ്ടാകാൻ സാധ്യതയുണ്ട്.\nവളരെ കൃത്യമായ രോഗനിർണയം നടത്തി അതിന് യോജിച്ച ചികിത്സ സമ്പ്രദായം (ഡ്രഗ് തെറപ്പി, ബിഹേവിയ൪ തെറപ്പി, സൈക്കോ തെറപ്പി) സ്വീകരിച്ചാൽ രോഗശമനം തീർച്ചയായും ലഭിക്കും.\nഉത്ക്കണ്ഠ രോഗങ്ങൾക്കുള്ള ചികിത്സ രീതികൾ എന്താണെന്ന് പരിശോധിക്കാം. ഇത് ചികിത്സിക്കാൻ രണ്ട് മാർഗ്ഗങ്ങളാണ് ഉള്ളത്. ഇത്തരം രാസവസ്തുക്കളുടെ അളവ് ക്രമീകരിച്ചുകൊണ്ടുവരുന്ന ഔഷധ ചികിത്സ. മുൻകാലങ്ങളെ അപേക്ഷിച്ച് വളരെ പാർശ്വഫലങ്ങൾ കുറഞ്ഞ സുരക്ഷിതമായ ഔഷധങ്ങൾ നിലവിലുണ്ട്. ഇത് വളരെ നല്ലകാര്യമാണ്. എന്നാൽ ഔഷധ ചികിത്സയോടൊപ്പം മനശാസ്ത്ര ചികിത്സാരീതികൾ അവലംബിക്കേണ്ടത് ആവശ്യമാണ്. ലഘുവായ ഉത്ക്കണ്ഠ രോഗങ്ങൾക്ക് ആദ്യ ഘട്ടത്തിൽ മനശാസ്ത്ര ചികിത്സകളും റിലാക്സേഷൻ രീതികളും മാത്രമായി അവലംബിച്ച് നോക്കാവുന്നതാണ്. തീവ്രമായ ഉത്ക്കണ്ഠ രോഗമുള്ളവരിൽ ഔഷധവും ചേർന്നുള്ള ചികിത്സരീതി അവലംബിക്കാവുന്നതാണ്. മനശാസ്ത്ര ചികിത്സാ രീതിയിൽ സാധാരണയായി 'സിസ്റ്റമാറ്റിക് ഡിസെൻസെറ്റൈസേഷൻ' എന്നു പറയും. കാരണം ഉത്ക്കണ്ഠ ഉണ്ടാക്കുന്ന അവസ്ഥകൾ എടുത്തുകഴിഞ്ഞാൽ പല അവസ്ഥകളിലും ഒരു വ്യക്തിക്ക് ഉത്ക്കണ്ഠ വരാം. ഒരു സംഘം ആളുകളെ അഭിമുഖീകരിക്കുമ്പോഴായിരിക്കും ഏറ്റവും കൂടുതൽ ഉത്ക്കണ്ഠ. അതിലും കുറവുള്ള ഉത്ക്കണ്ഠയായിരിക്കാം ഒരു പെൺകുട്ടിയോട് സംസാരിക്കുമ്പോഴുണ്ടാവുക. അതിലും കുറവുത്ക്കണ്ഠയായിരിക്കും അപരിചിതനായ പുരുഷനോട് സംസാരിക്കുമ്പോൾ തോന്നുക. ഏറ്റവും കുറവ് ഉത്ക്കണ്ഠ സുഹൃത്തുക്കളുടെ സാനിധ്യത്തിൽ ഇരിക്കുമ്പോഴായിരിക്കും തോന്നുക. ഈ വ്യക്തിയോട് അയാൾക്ക് ഉത്ക്കണ്ഠ ഉണ്ടാക്കുന്ന സന്ദർഭങ്ങൾ ശ്രേണി തിരിച്ച് പത്തെണ്ണം എഴുതി തയ്യാറാക്കാൻ നിർദ്ദേശിക്കുക. തീവ്രത അനുസരിച്ചാവണം ഇത് തയ്യാറാക്കേണ്ടത്. ഉത്ക്കണ്ഠ കൂടിയത് ഒന്നാം നമ്പർ അങ്ങനെ പത്ത് സന്ദർഭങ്ങൾ എഴുതുക.ഏറ്റവും ഉത്ക്കണ്ഠ കുറവുണ്ടാകുന്ന സന്ദർഭം (പത്താം നമ്പർ)എങ്ങനെ തരണം ചെയ്യും എന്ന മനശാസ്ത്ര ചികിത്സയാണ് ആദ്യം നൽകുന്നത്. ചില റിലാക്സേഷൻ വ്യായാമങ്ങൾ ,ശ്വസന വ്യായാമങ്ങൾ എന്നിവ പരിശീലിപ്പിക്കും. ചിന്തകളെ ക്രമീകരിക്കാൻ സഹായിക്കുന്ന ചികിത്സാ രീതികളും സഹായകമാണ്.\n"https://ml.wikipedia.org/w/index.php?title=ഉത്കണ്ഠ_വൈകല്യം&oldid=3460370" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 19 ഒക്ടോബർ 2020, സമയം: 08:19\nഈ താൾ അവസാനം തിരുത്തപ്പെട്ടത്: 08:19, 19 ഒക്ടോബർ 2020.


ജയ് ജയ് ഇന്ത്യ | asian champions trophy hocky | Madhyamam\nHomechevron_rightSportschevron_rightOther Gameschevron_righthockeychevron_rightജയ് ജയ് ഇന്ത്യ\ndate_range 31 Oct 2016 12:03 AM GMT\nജയ് ജയ് ഇന്ത്യ\nദീപാവലി സമ്മാനമായി ഏഷ്യന് ചാമ്പ്യന്‍സ് ട്രോഫി ഹോക്കി കിരീടം •രുപീന്ദര് പാല് ടൂര്‍ണമെന്‍റിന്‍െറ താരം\nകൗണ്ടന്: അതിര്‍ത്തിയില് പാകിസ്താന്‍െറ കുതന്ത്രങ്ങളെ വെടിവെച്ച് വീഴ്ത്തുന്ന ജവാന്മാരായിരുന്നു മലേഷ്യയിലെ കൗണ്ടനില് നീലനിറ മണിഞ്ഞ കോര്‍ട്ടില് സര്‍ദാര് സിങ്ങും രുപീന്ദര് പാലുമെല്ലാം. കണ്ണിലെണ്ണയൊഴിച്ച് പ്രാര്‍ഥനയുടെ മണിക്കൂറുകളുമായി രാജ്യമൊന്നടങ്കം പിന്നിലണിചേര്‍ന്നപ്പോള്, പാകിസ്താനെതിരായ ഏഷ്യന് ചാമ്പ്യന്‍സ് ട്രോഫി ഹോക്കി ഫൈനല് ഇന്ത്യക്ക് രാജ്യാഭിമാനത്തിന്‍െറ വീറുറ്റ പോരാട്ടമായി മാറി. ഒരു കളിയേക്കാള്, രാഷ്ട്രീയവുംകൂടി കലര്‍ന്ന പോരാട്ടം.\nനായകന് കൂടിയായ മലയാളി ഗോള് കീപ്പര് പി.ആര്. ശ്രീജേഷിന്‍െറ അസാന്നിധ്യത്തില് പിരിമുറുക്കത്തോടെയായിരുന്നു തുടങ്ങിയതെങ്കിലും കിക്കോഫിനു പിന്നാലെ കളിമാറി. വിധി നിര്‍ണയം പെനാല്‍റ്റി ഷൂട്ടൗട്ടിലത്തെിക്കരുതെന്നായിരുന്നു കോച്ച് റോളന്‍റ് ഓള്‍ട്ട്മാന് താരങ്ങള്‍ക്ക് നല്‍കിയ നിര്‍ദേശം. ശ്രീജേഷിന്‍െറ അഭാവംതന്നെ ഇതിനു കാരണം. കോച്ചിന്‍െറ നിര്‍ദേശം കളിക്കാര് അതേപോലെ പാലിച്ചു. ഗോള്‍രഹിതമായ ആദ്യ ക്വാര്‍ട്ടറിനു ശേഷം രണ്ടാം ക്വാര്‍ട്ടറില് എതിര് വല കുലുക്കിത്തുടങ്ങിയ ഇന്ത്യ തിരിച്ചടിയിലും പതറാതെ പോരാടി. ഒടുവില് 60 മിനിറ്റ് അവസാനിക്കുമ്പോഴേക്കും 3-2ന്‍െറ തകര്‍പ്പന് ജയവുമായി ഇന്ത്യ രണ്ടാംവട്ടം വന്‍കരയിലെ ചാമ്പ്യന്മാരായി.\n2011ലെ പ്രഥമ ഏഷ്യന് ചാമ്പ്യന്‍സ് ട്രോഫി ഫൈനലില് പാകിസ്താനെ പെനാല്‍റ്റി ഷൂട്ടൗട്ടില് വീഴ്ത്തിയായിരുന്നു ആദ്യ കിരീടനേട്ടം. തൊട്ടടുത്തവര്‍ഷം പാകിസ്താന് കണക്കുതീര്‍ത്തു. 5-4ന്‍െറ ജയവുമായി കിരീടം. 2013ല് വീണ്ടും പാകിസ്താന് ജേതാക്കള്. ജപ്പാനെ 3-1ന് വീഴ്ത്തിയപ്പോള് ഇന്ത്യ ടൂര്‍ണമെന്‍റില് അഞ്ചാം സ്ഥാനത്തായിരുന്നു.\nരണ്ടുവര്‍ഷത്തെ ഇടവേളക്കുശേഷം വീണ്ടും ചാമ്പ്യന്‍സ് ട്രോഫി ഹോക്കിക്ക് പന്തുരുണ്ടപ്പോള് ടൂര്‍ണമെന്‍റിലെ ഹോട്ട് ഫേവറിറ്റും ടോപ് സീഡും ഇന്ത്യയായിരുന്നു. ലോക ഹോക്കി ലീഗിലെ ചരിത്രനേട്ടമായ വെങ്കലമെഡല് നേട്ടത്തിനും ചാമ്പ്യന്‍സ്ട്രോഫിയിലെ വെള്ളി മെഡലിനും റിയോ ഒളിമ്പിക്സിലെ ക്വാര്‍ട്ടര്‍ഫൈനല് ബര്‍ത്തിനും ശേഷം ഇന്ത്യന് ഹോക്കിക്ക് അഭിമാനിക്കാവുന്ന മുഹൂര്‍ത്തമായി കൗണ്ടനില്.\nഉറിയില് പിടഞ്ഞുവീണ ഇന്ത്യന് സൈനികര്‍ക്കായി ജയിക്കുമെന്ന പ്രതിജ്ഞയോടെയായിരുന്നു ശ്രീജേഷും സംഘവും മലേഷ്യയിലേക്ക് പറന്നത്. റൗണ്ട് റോബില് ലീഗില് പാകിസ്താനുമായി ഏറ്റുമുട്ടിയപ്പോള് 3-2ന്‍െറ ജയവുമായി വാക്കുപാലിച്ചു. പാരമ്പര്യ വൈരികള് ഫൈനലില് വീണ്ടും മുഖാമുഖമത്തെിയപ്പോഴും രാജ്യം കാത്തിരുന്നത് അതേഫലം തന്നെ. ഒടുവില് ജവാന്മാര്‍ക്കും രാജ്യത്തിനും മികച്ചൊരു ദീപാവലി സമ്മാനമായി കിരീടമത്തെി.\n2014 ഇഞ്ചിയോണ് ഏഷ്യന് ഗെയിംസ് ഫൈനലിനുശേഷം ഇന്ത്യയും പാകിസ്താനും ആദ്യമായാണ് കലാശപ്പോരാട്ടത്തില് മുഖാമുഖമത്തെിയത്.\nആക്രമണമായിരുന്നു തുടക്കം മുതലേ ഇന്ത്യന് നയം. രണ്ടാം മിനിറ്റില് അഫാന് യൂസുഫിന്‍െറ ഷോട്ട് വഴിമാറിയത് തലനാരിഴ വ്യത്യാസത്തിന്. ആദ്യ ക്വാര്‍ട്ടറില് ഒരിക്കല്‍കൂടി ഇന്ത്യ എതിര്‍പാളയത്തില് അപകടംവിതച്ചു. പാകിസ്താനാവട്ടെ തിരിച്ച് ഒരുതവണ മാത്രം. രണ്ടാം ക്വാര്‍ട്ടറിലെ മൂന്നാം മിനിറ്റില്‍തന്നെ ഇന്ത്യ വലകുലുക്കി. രമണ്‍ദീപെടുത്ത പെനാല്‍റ്റി കോര്‍ണര് കിക്ക് തെല്ലുപിഴവില്ലാതെ രുപീന്ദര് വലയിലാക്കി. 23ാം മിനിറ്റില് സര്‍ദാര് സിങ്ങും രമണ്‍ദീപും നടത്തിയ സുന്ദരമായ മുന്നേറ്റത്തിന് അഫാന് യൂസുഫ് സ്റ്റിക്ക്വെച്ചതോടെ ഇന്ത്യക്ക് 2-0 ലീഡ്. ആഘോഷത്തിന് അധികം ദൈര്‍ഘ്യമില്ലായിരുന്നു. 26ാം മിനിറ്റില് പെനാല്‍റ്റി കോര്‍ണര് ഗോളാക്കി മുഹമ്മദ് അലീം ബിലാല് പാകിസ്താനെ തിരിച്ചത്തെിച്ചു. ആദ്യ പകുതി പിരിഞ്ഞത് 2-1ന്. മൂന്നാം ക്വാര്‍ട്ടറില് അലി ഹസന്‍െറ ഗോളിലൂടെ പാകിസ്താന് സമനില പിടിച്ചതോടെ കളി വീണ്ടും മുറുകി. ഇതിനിടെ 39ാം മിനിറ്റില് സര്‍ദാര് സിങ്ങിന്‍െറ ഗോള് വിഡിയോ റഫറലിലൂടെ നിഷേധിക്കപ്പെട്ടു. ഒടുവിലാണ് 51ാം മിനിറ്റില് തിമ്മയ്യ വിജയമത്തെിച്ചത്. അതേ ലീഡില് തൂങ്ങി ഇന്ത്യ കിരീടവുമടിച്ചു.


ട്രെയിനില് മറന്നുവച്ച പണമടങ്ങിയ ബാഗ് ഉടമസ്ഥന് റെയില്‍വേ പൊലിസ് കൈമാറി • Suprabhaatham\nട്രെയിനില് മറന്നുവച്ച പണമടങ്ങിയ ബാഗ് ഉടമസ്ഥന് റെയില്‍വേ പൊലിസ് കൈമാറി\nJanuary 1, 2019 | 12:24 pm IST\nഷൊര്‍ണൂര്: ട്രെയിനില് മറന്ന് വെച്ച പണമടങ്ങിയ ബാഗ് ഉടമസ്ഥന് റെയില്‍വെ പൊലിസ് കൈമാറി. ആലപ്പുഴയില്‍നിന്നും ധന്‍ബാദ് എക്‌സ്പ്രസില് യാത്ര ചെയ്ത് ഷൊര്‍ണൂരിലിറങ്ങി നിലമ്പൂരിലേക്ക് യാത്ര തുടര്‍ന്ന ഇവര് ബാഗ് ധന്‍ബാദ് എക്‌സ്പ്രസില് മറന്ന് വെക്കുകയായിരുന്നു.\nആലപ്പുഴ കാളിപ്പറമ്പില് അബൂബക്കര് കുടുംബസമേതം നിലമ്പൂരിലുള്ള മകളുടെയടുത്തേക്ക് പോവുകയായിരുന്നു. ബാഗ് മറന്നുവച്ച വിവരം അബൂബക്കര് ഷൊര്‍ണൂര് റെയില്‍വെ പൊലിസില് അറിയിക്കുകയായിരുന്നു. അപ്പോഴേക്കും ട്രെയിന് ഷൊര്‍ണൂര് സ്റ്റേഷന് വിട്ടിരുന്നു.\nവിവരം പാലക്കാട് റെയില്‍വെ പൊലിസിന് കൈമാറുകയും ട്രെയിനില് നടത്തിയ തെരച്ചിലില് ബാഗ് കണ്ടെത്തുകയുമായിരുന്നു. ഒടുവില് കാല് ലക്ഷം രൂപയടങ്ങിയ ബാഗ് 77കാരനായ അബൂബക്കറിന് നിലമ്പൂരിലെ മകളുടെ വീട്ടിലെത്തിച്ച് റെയില്‍വെ പൊലിസ് കൈമാറുകയായിരുന്നു. പാലക്കാട് റെയില്‍വെ എ.എസ് ഐ. മുഹമ്മദ് റാഫി, സി.സി.പി.ഒ ഷെയ്ഖ് മുസ്തഫ എന്നിവരാണ് ബാഗ് തെരഞ്ഞ് കണ്ടെത്തിയത്.


പാന്ഥന് |atraveller: സ്വര്‍ഗീയ ദിനങ്ങള്\nഇന്ത്യയുടെ സിരകളിലൂടെ - 3\nആദ്യഭാഗം, രണ്ടാം ഭാഗം\nക്ഷീണം തീര്‍ക്കാന് കുറച്ചൊന്നുമല്ല ഉറങ്ങിയത്... എഴുന്നേറ്റപ്പോള് സമയം പത്തു കഴിഞ്ഞിരിക്കുന്നു. അറ്റാച്ച്ഡ് ബാത്ത് റൂം ഇല്ലാത്ത മുറിയായിരുന്നു ഇപ്രാവശ്യം കിട്ടിയത്. ഹോട്ടലില് ഞാന് മാത്രമേ അതിഥി ആയുള്ളൂ അതുകൊണ്ട് തന്നെ അതൊന്നും ഒരു പ്രശ്നമേ അല്ലായിരുന്നു. അല്ലെങ്കില് തന്നെ ഇന്നലെ ഒരുകാര്യം തീര്‍ച്ചയാക്കിയിരുന്നു, ലഡാക്കില്‍നിന്നുപോകുംവരെ അത്യാവശ്യത്തിനല്ലാതെ വെള്ളത്തില് തൊടില്ലെന്ന്. അസഹനീയമായ തണുപ്പ് തന്നെയാണ് അങ്ങനെ ഒരു തീരുമാനത്തില് എത്താന് എന്നെ പ്രേരിപ്പിച്ചതെങ്കിലും മറ്റൊരു കാരണം കൂടി അതിനു പുറകിലുണ്ട്, ലേയിലെ ജലക്ഷാമം തന്നെയാണത്. വളരെ കുറച്ച് മാത്രം മഴലഭിക്കുന്ന പ്രദേശമാണ് ലഡാക്ക്. സിന്ധുനദി ഒഴുകുന്നത് ഒന്നുകൊണ്ട് മാത്രം മരുഭൂമിആയി മാറാത്ത മലമ്പ്രദേശം ആണിത്. പരമ്പരാഗതമായ കമ്പോസ്റ്റ് കക്കൂസുകള് ഉപയോഗിക്കാനും പഴയ രീതിയിലേക്ക് ജനങ്ങളെ മടക്കിക്കൊണ്ട് വരാനും പല സന്നദ്ധ സംഘടനകള് ശ്രമം നടത്തുന്നുണ്ട്. അതിന്റെ ഭാഗമായി സഞ്ചാരികളുടെ സഹകരണവും അവര് തേടുന്നു. ഭൂഗര്‍ഭ ജലത്തിന്റെ ഉപയോഗം പരമാവധി കുറക്കാന് വേണ്ടിയാണിത്.\nഇന്നര് ലൈന് പെര്‍മിറ്റ് എടുക്കുക എന്നതാണ് ഇന്നത്തെ ആദ്യ പരിപാടി. പാങോങ് തടാകം(pangong tso), ഖാര്‍ദൂങ് ലാ, നുബ്ര താഴ്‍വര തുടങ്ങിയ സ്ഥലങ്ങളിലേക്ക് പോകണമെങ്കില് പെര്‍മിറ്റ് കൂടിയേ തീരു. പെര്‍മിറ്റ് എടുക്കാന് ഡിസി ഓഫീസിലേക്ക് പോകുന്നതിനു മുന്‍പ് ഒരു സിംകാര്‍ഡ് സംഘടിപ്പിക്കാന് പറ്റുമോ എന്നറിയാന് ചില മൊബൈല് കടകളിലും എയര്‍ടെല്ലിന്റെഓഫീസിലും ഒന്നു കയറി. പുതിയ സിം കാര്‍ഡ് കിട്ടണമെങ്കില് താമസിക്കുന്ന സ്ഥലത്തിന്റെ ഉടമയുടെ സ്വത്വം തെളിയിക്കുന്ന രേഖകളും ഒരാഴ്ചയെങ്കിലും ഞാന് അവിടെ താമസിക്കുകയും വേണം... ഇത് രണ്ടും നടക്കില്ല എന്നുറപ്പുള്ളത് കൊണ്ട് ഞാന് ആ പദ്ധതി ഉപേക്ഷിച്ചു. ഒരു മൊബൈല് കടയുടമ 1500 രൂപ തരുകയാണെങ്കില് ഒരാഴ്ച ഉപയോഗിക്കാന് അയാളുടെ പേരിലുള്ള സിംകാര്‍ഡ് താരാമെന്ന് പറഞ്ഞെങ്കിലും അത്രയും പണം മുടക്കാന് എനിക്ക് മനസ്സ് വന്നില്ല. മൊബൈല് ഇല്ലാത്തത് അത്രകണ്ട് എന്നെ ബാധിക്കില്ല എന്നെനിക്കറിയാമായിരുന്നു താനും. ഗൂഗിള് നാവിഗേഷന് ഇല്ലാതായതാണ് ആകെയുള്ള പൊല്ലാപ്പ്. കാശ്മീരില് യാത്ര ചെയ്യാന് ഒരു തരത്തില് അതിന്റെ ആവശ്യം ഇല്ല താനും. വിരലിലെണ്ണാവുന്ന റോഡുകളെ ഇവിടെ ഉള്ളൂ എന്നത് കൊണ്ട് തന്നെ.\nഡിസി ഓഫീസില് ചെന്ന് അപേക്ഷ പൂരിപ്പിച്ച് നല്‍കി. ഉടനെ തന്നെ അവര് പെര്‍മിറ്റ് സീല് വെച്ച് തന്നു. മൂന്നു നാലു മേശക്കു പുറകില് ഇരിക്കുന്നവര് എഴുനൂറിലധികം രൂപയുടെ രസീതി എഴുതിത്തന്നു അതിന്റെകൂടെ എന്നുമാത്രം. ഒരാഴ്ചവരെ സഞ്ചരിക്കാന് ഉള്ള പാസ്സാണ് അവര് അനുവദിച്ച് തരുന്നത്. ലേ നഗരത്തിലെ പലയിടങ്ങളില് സഞ്ചരിക്കാന് പാസ് ആവശ്യമില്ലെങ്കിലും വിദൂര സ്ഥലങ്ങളായ പാങോങ് തടാകം, ഖാര്‍ദൂങ് ലാ, നുബ്ര താഴ്‍വര, മോരിരി തടാകം, ചാങ്താങ്, കര് തടാകം, ദ്രോക് പാ എന്നിവിടങ്ങള് സന്ദര്‍ശിക്കണമെങ്കില് പാസ് കൂടിയേതീരു.\nസമുദ്ര നിരപ്പിൽനിന്നും 3,500 മീറ്റർ ഉയരത്തില് സ്ഥിതി ചെയ്യുന്ന ലേയില് ഏകദേശം 90 മി.മി മഴ ഓരോ വർഷവും ലഭിക്കാറുണ്ട്. മഞ്ഞുകാലത്ത് ഇവിടുത്തെ താപനില −28 °സെൽ‌ഷ്യസ് വരെയും വേനലില് താപനില 33 ° വരെയും എത്താറുണ്ട്. പതിനേഴാം നൂറ്റാണ്ടിൽ ജീവിച്ചിരുന്ന സെംഗ്ഗെ നംഗ്യാൽ രാജാവാണ് ഇവിടുത്തെ ലേ കൊട്ടാരം പണിതത്. പത്തൊന്‍പതാം നൂറ്റാണ്ടിൽ കാശ്മീരി സേനകൾ ഈ കൊട്ടാരം പിടിച്ചെടുത്തു. രാജ പരിവാരങ്ങൾ പിന്നീട് ഇപ്പോഴത്തെ വീടായ സ്റ്റോക് കൊട്ടാരത്തിലേക്ക് മാറി. ലേ കൊട്ടാരത്തിന്9നിലകളുണ്ട്. രാജകുടുംബം മുകളിലത്തെ നിലകളിലാണ് താമസിക്കുന്നത്. താഴേയുള്ള നിലകള് സംഭരണത്തിനും ആലകളായും ഉപയോഗിക്കുന്നു. (അവലംബം വിക്കി)\nനശിപ്പിക്കപ്പെട്ട ലേ രാജകൊട്ടാരം, ശാന്തി സ്തൂപം, ലേ പള്ളി തുടങ്ങിയവ കാണാന് പോകാം എന്നായിരുന്നു ആദ്യം കരുതിയത് എന്നാല് ലേ കൊട്ടാരം കേടുപാടുകള് തീര്‍ക്കുന്നതിനു വേണ്ടി അടച്ചിട്ടിരിക്കുന്നതിനാല് സന്ദര്‍ശകരെ അനുവദിക്കുന്നില്ലായിരുന്നു. സിന്ധുനദിക്കരയിലൂടെ ഇന്നലെ വന്ന വഴികളിലൂടെ ബൈക്ക് ഓടിച്ച് പോകാന് തീരുമാനിച്ചു. ഇന്നലെ അതു വഴി വരുമ്പോള് നേരം നന്നേ ഇരുട്ടിയിരുന്നതിനാല് ഒന്നും കാണാന് സാധിച്ചിരുന്നില്ല. ഹെമിസ് ദേവാലയത്തിലും പോകണമെന്ന് തീരുമാനിച്ചു. ആ വഴിയില് തന്നെയാണ്3ഇഡിയറ്റ്സ് എന്ന സിനിമ ചിത്രീകരിച്ച ദ്യൂക്ക് വൈറ്റ് ലോട്ടസ് സ്കൂള് സ്ഥിതി ചെയ്യുന്നത്. 2010 ആഗസ്റ്റില് മേഘവിസ്ഫോടനത്തെ തുടര്‍ന്നുണ്ടായ പേമാരിയിലും ഉരുള്‍പൊട്ടലിലും സ്കൂളിന്റെ പല കെട്ടിടങ്ങളും തകര്‍ന്നിരുന്നു. എതോ സിനിമയുടെ ചിത്രീകരണം നടക്കുന്നതിനാല് സ്കൂള് മുഴുവനായി കാണാന് അനുവാദം കിട്ടിയതുമില്ല. അവിടെനിന്നിറങ്ങി പിന്നെയും കുറേദൂരം ഞാന് ബൈക്കില് യാത്ര ചെയ്തു. അഞ്ചുമണിയോടെ ഇരുട്ട് വീണു തുടങ്ങി, ഞാന് തിരിച്ച് ലേയിലേക്ക് തന്നെ വണ്ടി ഓടിച്ചു, ഏകദേശം 50കിലോമീറ്റര് അകലെയായിരുന്നു ഞാനപ്പോള്....\nബൈക്ക് ഹോട്ടലിനുമുന്നില് ഒതുക്കി നിര്‍ത്തി പഴയ ലേ അങ്ങാടിയിലേക്ക് ഞാന് നടന്നു. ഞാന് താമസിക്കുന്ന സ്ഥലത്ത് നിന്നു ഏകദേശം അരകിലോമീറ്റര് ദൂരമേയുള്ളൂ അങ്ങോട്ടേക്ക്. തണുപ്പിനെ പ്രതിരോധിക്കാനുള്ള മേല്‍ക്കുപ്പായം വാങ്ങുക, രാത്രി ഭക്ഷണം കഴിക്കുക, കഴിയുമെങ്കില് ഏതെങ്കിലും കഫേയില് കയറി രണ്ട് ദിവസത്തെ വിവരങ്ങള് സുഹൃത്തുക്കളെ അറിയിക്കുക എന്നിവയായിരുന്നു പരമമായ ലക്ഷ്യം.\nലേയിലെ പഴയ അങ്ങാടിയില് വെച്ചാണ് രാജസ്ഥാന് സ്വദേശിയായ ഹര്‍ഷ്ദീപിനേയും പഞ്ചാപ് സ്വദേശിയായ ചന്‍പ്രീത് സിങിനേയും പരിചയപ്പെടുന്നത്. നേരത്തെ ഡിസി ഓഫീസില് വെച്ച് രണ്ട് പേരേയും കണ്ടിരുന്നെങ്കിലും പരിചയപ്പെട്ടിരുന്നില്ല. വായുസേനയില് പുതിയതായി ജോലിക്ക് കയറാനുള്ള തയ്യാറെടുപ്പിലാണ് രണ്ട് പേരും. ഖാര്‍ദൂങ് ല, നുബ്ര താഴ്‍വര, പാങോങ് തടാകം എന്നീ ലക്ഷ്യങ്ങളാണ് അവര്‍ക്കുമുള്ളത്, വരും ദിവസങ്ങളില് ഒരുമിച്ച് യാത്ര ചെയ്യാന് ഞങ്ങള് അവിടെ വച്ച് തീരുമാനിച്ചു. ചണ്ഡിഗഡില് നിന്നും വായുസേനയുടെ വിമാനത്തിലാണവര് ലേയില് എത്തിയിരിക്കുന്നത്. ലേയില് വന്നതിനു ശേഷം ബൈക്ക് വാടകക്കെടുത്താണവരുടെ യാത്ര. പിറ്റേന്ന് ഖര്‍ദൂങ്ലായിലേക്ക് പോകാനായിരുന്നു തീരുമാനം.\nഒന്‍പത് മണിയോടെ ഞാന് ലേയിലെ പഴയ അങ്ങാടിക്ക് മുന്നിലുള്ള വഴിയില് എത്തി. അവിടെ വെച്ച് കണ്ട്മുട്ടാം എന്നായിരുന്നു ഇന്നലെ പിരിയുമ്പോള് പറഞ്ഞുറപ്പിച്ചത്. സമയം ഒരുപാട് പിന്നേയും കഴിഞ്ഞു അവരെത്തുമ്പോളേക്കും. എന്റെ നില്‍പ്പില് പന്തികേട് തോന്നിയിട്ടാവണം ഒരു പട്ടാളക്കാരന് എന്റെ അരികിലേക്ക് നടന്നുവരുന്നത് ഞാന് കണ്ടു. അങ്ങേരെ തുറിച്ച്നോക്കി പുലിവാലു പിടിക്കേണ്ടെന്ന് കരുതി ഞാന് ഈ നാട്ടുകാരനേ അല്ല എന്ന ഭാവത്തില് അവര് വരാന് സാധ്യതയുള്ള വശത്തേക്ക് നോക്കി ഞാന് നിന്നു. എന്റെ സംശയം തെറ്റിയില്ല, എന്നെ മാത്രം നോക്കിയാണ് പട്ടാളക്കാരന്റെ വരവ്. കുറേ നേരമായി ഞാന് ശ്രദ്ദിക്കുന്നു, എന്താ ഇവിടെ നില്‍ക്കുന്നത്? എന്നോടായി ചോദിച്ചു. ഖാര്‍ദുങ് ലാ വരെ പോകാനാണ് പരിപാടിയെന്നും രണ്ട്പേരെ കാത്തുള്ള നില്‍പാണിതെന്നും ഞാന് പറഞ്ഞു. ചോദിക്കാതെ തന്നെ ഡിസി ഓഫീസില് നിന്നും അനുവദിച്ച പാസും എടുത്ത് കാണിച്ചു. അതില് നോക്കുക പോലും ചെയ്യാതെ മൂപ്പര് സംസാരം തുടങ്ങി. നാടും വീടുമൊക്കെ ചോദിച്ചു. കേരളത്തില് നിന്നാണെന്ന് പറഞ്ഞപ്പോള് വിശ്വാസം വരാത്തപോലെ എന്നെ സൂക്ഷിച്ചു നോക്കി. എന്നിട്ടൊരു ചോദ്യവും എന്തു കാണാനാ ഇവിടെ വന്നത്? വല്ലതും കാണാന് ഉണ്ടെങ്കില് അതു ശ്രീനഗറിലേ ഉള്ളൂ.. കല്ലും മലയും തരിശുനിലവുമല്ലാതെ ഇവിടെ എന്തുണ്ട് പോരാത്തതിനു ഒടുക്കത്തെ തണുപ്പും. അമ്പരപ്പോടെ ഞാന് അയാളെ നോക്കി ചോദിച്ചു, സാറിന്റെ നാട്? ഞാന് ശ്രീനഗര്‍കാരനാണ്. യാത്ര തുടങ്ങിയപ്പോള് ഞാന് ഉപേക്ഷിച്ചതാണ് തര്‍ക്കിക്കുക എന്ന കാര്യം. കഷ്ടപ്പെട്ട് മുഖത്ത് ചിരി വരുത്തി ഞാന് ശ്രീനഗറിലെ കാര്യങ്ങള് അന്യേഷിച്ചു, അവിടെ കാണാനുള്ള സ്ഥലങ്ങളെപ്പറ്റി അയാള് പറഞ്ഞു തന്നതിലും കൂടുതല് ഞാന് ഇതിനോടകം വായിച്ചറിഞ്ഞിരുന്നു. ഹര്‍ഷും സിങ്ങും വരുന്നത് ദൂരെ നിന്നേ ഞാന് കണ്ടു, പട്ടാളക്കാരനോട് വിട ചോദിച്ച് ഞാന് ബൈക്ക് പാര്‍ക്ക് ചെയ്തിരുന്ന സ്ഥലത്തേക്ക് നടന്നു. വൈകിയതില് ക്ഷമാപണം നടത്തിക്കൊണ്ടാണ് രണ്ടുപേരും വന്നത്.\n39 കിലോമീറ്ററാണ് ലേയില് നിന്നും ഖാര്‍ദുങ് ലാ വരെയുള്ള ദൂരം. സൌത്ത് പുള്ളുവിലാണ് ആദ്യത്തെ ചെക്പോസ്റ്റ് സ്ഥിതി ചെയ്യുന്നത്. വായുസേനയില് ജോലി ചെയ്യുന്നത് കൊണ്ട് പാസില്ലാതെ തന്നെ അവര്‍ക്ക് ചെക്ക് പോസ്റ്റ് കടന്ന്പോകാന് കഴിയുമെന്നൊരു ധാരണ രണ്ട് പേര്‍ക്കും ഉണ്ടായിരുന്നു, അതു തെറ്റായിരുന്നെന്ന് ചെക്പോസ്റ്റില് മൂന്നുപേരുടെയും പാസിന്റെ കോപ്പി കൊടുത്ത് ഒപ്പിട്ട് തിരിച്ചുവന്ന ഹര്‍ഷിന്റെ മുഖത്ത് നിന്നും വായിച്ചെടുക്കാമായിരുന്നു. ലേയില് നിന്നും സൌത്ത് പുളു വരെയുള്ള 25കിലോമീറ്ററോളം ദൂരം വളരെ നല്ലറോഡായിരുന്നു. ഇനിയങ്ങോട് പാസ്സ് വരെയുള്ള റോഡ് വളരെ മോശമാണെന്ന് അവിടെ ചായയും അത്യാവശ്യം സാധനങ്ങളും വില്‍ക്കുന്ന കടക്കാരന് പറഞ്ഞു. സിങ്ങ് തണുപ്പിനെ പ്രതിരോധിക്കാന് കഴിയുന്ന കയ്യുറ ധരിക്കാതെ ആയിരുന്നു ഇതുവരെ യാത്ര ചെയ്തിരുന്നത്. ബൈകിന്റെ പുറകിലാണ് ഇരിക്കുന്നതെങ്കിലും സാധാരണ ബൈക്ക് ഓടിക്കുമ്പോള് ധരിക്കുന്ന കയ്യുറ ഉണ്ടെങ്കിലും അതു പര്യാപ്തമല്ലെന്ന് കുറേദൂരം യാത്ര ചെയ്തതിനു ശേഷമാണ് മനസ്സിലാക്കാന് സിങ്ങിനു കഴിഞ്ഞത്. യാത്ര ഹിമാലയന് മല നിരകളിലേക്ക് കടന്നത് മുതല് കാണുന്ന കയ്യുറകള് മുഴുവന് ഞാന് പരീക്ഷിച്ചു നോക്കുന്നുണ്ട് ഒന്നും തന്നെ പൂര്‍ണ്ണ സംതൃപ്തി തരുന്നില്ലെങ്കിലും രണ്ടെണ്ണം ഇതിനോടകം ഞാന് വാങ്ങിച്ചിരുന്നു. റോഹ്താങില്‍നിന്നും വാങ്ങിയ കയ്യുറ ഉപേക്ഷിച്ചു ഞാന്. വഴിയില് വെച്ച് ബൈകിന്റെ എഞ്ചിനില്‍നിന്നും ചൂടുപകരാനുള്ള ശ്രമത്തിനിടയില് അത് ഏറെക്കുറെ ഉരുകിയത് തന്നെ കാരണം. ഇന്നലെ മറ്റൊരു കയ്യുറ വാങ്ങിയെങ്കിലും അതിനും ഇവിടുത്തെ തണുപ്പില് അപര്യാപ്തമാണ്. പട്ടാളക്കാര് ഉപയോഗിക്കുന്നതെന്ന് പറഞ്ഞ് കാണിച്ചു തന്ന കയ്യുറ കുറച്ച് നല്ലതാണെന്ന് തോന്നി.. (എല്ലാ കയ്യുറയും ആദ്യം നല്ലതെന്ന് തോന്നുമെങ്കിലും വണ്ടി ഓടിച്ചു തുടങ്ങുമ്പോള് വിധം മാറുകയാണ് പതിവു) എന്തായാലും ഞാനും ഒരെണ്ണം വാങ്ങി. തണുപ്പകറ്റാന് ഓരോ കാലിച്ചായയും കുടിച്ച് ഞങ്ങള് യാത്ര തുടര്‍ന്നു. ഇതുവരെ അനായാസം വണ്ടി ഓടിക്കാന് കഴിഞ്ഞെങ്കില്, ഇനിയങ്ങോട്ട് അതിനു കഴിയില്ലെന്ന് തുടക്കത്തിലേ മനസ്സിലായി. റോഡേതാ കുഴിയേതാ ചാലേതാ എന്നറിയാത്ത അവസ്ഥ!\nപിന്നീടുള്ള യാത്രക്ക് എകദേശം രണ്ട് മണിക്കൂര് വേണ്ടി വന്നു, 15 കിലോമീറ്റര് താണ്ടാന്. ഒരു മണിയോടടുത്ത് ഞങ്ങള് ഖാര്‍ദൂങ് ലായില് എത്തി. ലോകത്തെ തന്നെ വാഹനം ഓടിക്കാന് കഴിയുന്ന എറ്റവും ഉയരത്തിലുള്ള റോഡ് എന്നറിയപ്പെടുന്ന മലയോരപാതയാണിത്. ബിആര്‍ഓ യുടെ കീഴിലുള്ള ഈ പാത ലേയിനേയും നുബ്ര താഴ്‍വരയേയും തമ്മില് ബന്ധിപ്പിക്കുന്നു. നുബ്ര വരെ പോകണമെന്നായിരുന്നു എന്റെ തീരുമാനം, പക്ഷേ രണ്ട് ദിവസം അതിനായി മാറ്റിവെക്കേണ്ടി വരുമെന്നതിനാല് ആ തീരുമാനം ഞാന് ഉപേക്ഷിക്കുകയാണുണ്ടായത്. കാശ്മീരിനെ മുഴുവനായി ഈ യാത്രയില് കണ്ടുതീര്‍ക്കാമെന്ന ധാരണ എനിക്കില്ലതാനും.\nസമുദ്ര നിരപ്പില് നിന്നും 18380 അടി ഉയരത്തില് സ്ഥിതി ചെയ്യുന്ന ഈ റോഡ് 1973ഇല് പണി തീര്‍ത്തതാണ്. സ്മാരക വസ്തുക്കള് വില്‍ക്കുന്ന ഒരു കടയും സഞ്ചാരികള്‍ക്ക് ഉച്ചഭക്ഷണവും മറ്റും വില്‍ക്കുന്ന ചെറിയൊരു ഭക്ഷണശാലയുമാണ് ഇവിടെ ആകെ ഉള്ളത്. ഉച്ച ഭക്ഷണം കഴിക്കാനും അവിടം ചുറ്റി നടന്നു കാണാനും മറ്റുമായി ഏകദേശം ഒരു മണിക്കൂര് ഞങ്ങള് അവിടെ ചിലവഴിച്ചു.\nലേയില് നിന്ന് നുബ്ര താഴ്‍വരയിലേക്ക് എന്നും ബസ് സര്‍വീസ് നടത്തുന്നുമുണ്ട്.\nതിരിച്ചുള്ള യാത്രയില് വഴിയില് ബൈക്ക് നിര്‍ത്തി ചിത്രങ്ങള് പകര്‍ത്തുകയായിരുന്നു ഞങ്ങള്, പൊടുന്നനെ ആലിപ്പഴവര്‍ഷം തുടങ്ങി. വീഡിയോ പകര്‍ത്താന് ഒരു ശ്രമം നടത്തി ഞാന്.\nരാത്രി ഭക്ഷണം കഴിച്ച് ഞങ്ങള് പിരിയുമ്പോള് സമയം ഒന്‍പത് കഴിഞ്ഞിരുന്നു. പാങോങ് തടാകം കാണാനുള്ള നാളത്തെ യാത്ര കാറില് പോകാനാണ് തീരുമാനിച്ചിരിക്കുന്നത്. രാവിലെ7മണിക്ക് പുറപ്പെടണം. എന്നെ വിളിക്കാന് ഏഴുമണിയോടെ എത്താമെന്നുറപ്പ് പറഞ്ഞ് അവര് പോയി. വായുസേനയുടെ ആസ്ഥാനത്താണ് അവര് താമസിക്കുന്നത്.\nഹര്‍ഷിന്റെ വാതിലുള്ള തട്ട് കേട്ടാണ് രാവിലെ ഞാന് ഉണര്‍ന്നത്, ഇന്നലെ പറഞ്ഞതിലും ഒരുപാട് വൈകിയാണല്ലോ അവര് എത്തിയിരുന്നത്, അതിനാല് 7മണിക്ക് പോയിട്ട് എട്ട് മണിക്ക് പോലും അവര് വരുമെന്ന് ഞാന് കരുതിയിരുന്നില്ല. ടാക്സി ഡ്രൈവര് വന്ന് കുത്തിപ്പൊക്കിയതാണെന്ന് യാത്രക്കിടയില് ഹര്‍ഷ് പറഞ്ഞു\nലേയില് നിന്നും ഏകദേശം 150 കിലോമീറ്റര് അകലെയാണീ തടാകം. ചാങ് ലാ എന്ന ചുരം കടന്ന് വേണം ഇവിടെയെത്താന്. ലേ മണാലി റോഡില് 35 കിലോമീറ്റര് പിന്നിട്ടാല് കാരു എന്ന സ്ഥലത്തെത്തും. അവിടെ നിന്നും ഇടത്തേയ്ക്ക് തിരിഞ്ഞു പോകണം ചാങ് ലാ യിലേക്ക്. കാരുവില് നിന്നും പ്രഭാത ഭക്ഷണം കഴിച്ച് ഞങ്ങള് യാത്ര തുടര്‍ന്നു.\nചാങ് ലാ ചുരവും കടന്ന് മഞ്ഞ് പുതച്ച് കിടക്കുന്ന വഴികളിലൂടെ സഞ്ചരിച്ച് പന്ത്രണ്ട് മണിയോടെ ഞങ്ങള്3ഇഡിയറ്റ്സിന്റെ അവസാന ഭാഗം ചിത്രീകരിച്ച പാങോങ് തടാകത്തിന്റെ കരയിലെത്തി. മലകള്‍ക്കിടയിലൂടെ അകലെ നിന്നു തന്നെ തടാകത്തെ കാണാമായിരുന്നു.\n700 ചതുരശ്ര കിലോമീറ്റര് സ്ഥലത്ത് പരന്നുകിടക്കുന്ന തടാകത്തിന്റെ 60% തിബറ്റിലാണ്. മഞ്ഞ്കാലത്ത് തണുത്ത് കട്ടിയാവുന്ന ഈ തടാകം സമുദ്ര നിരപ്പില് നിന്നും 14000 അടി ഉയരത്തിലാണ് സ്ഥിതി ചെയ്യുന്നത്. ഉപ്പുതടാകമായ ഇതിന്റെ തീരത്ത് സ്ഥിതി ചെയ്യുന്ന ഖുര്‍ണാക് കോട്ട ഉള്‍പ്പെടുന്ന ഭാഗങ്ങളെല്ലാം 1952 മുതല് ചൈനയുടെ കൈവശമാണ്. തടാകത്തിന്റെ ഭംഗി എത്ര വര്‍ണിച്ചാലും അധികമാവില്ല. മലകളും നീലാകാശവും ചേര്‍ന്ന് മനോഹാരിതയുടെ പരകോടിയില് കൊണ്ടെത്തിക്കുന്നു. അകാശത്തിന്റെ നിറം മാറുന്നതനുസരിച്ച് തടാകത്തിന്റെ നിറത്തിലും വ്യതിയാനങ്ങള് ഉണ്ടാകും, അത്രക്ക് തെളിഞ്ഞ വെള്ളമാണ് ഇതില്.\nഇവിടെ ഒരു കുടില് കെട്ടി താമസിക്കാന് കഴിഞ്ഞിരുന്നെങ്കില് എന്നായിരുന്നു അപ്പോള് എന്റെ ചിന്ത മുഴുവന്.\nപടമെടുക്കുന്നതിനിടയില് കാലുതെറ്റി ഞാന് വെള്ളത്തില് വീഴുകയും ചെയ്തു. ചൈനയുടെ അതിര്‍ത്തി വരെ പോകണമെന്ന് എനിക്കും ഹര്‍ഷിനും ആഗ്രഹമുണ്ടായിരുന്നെങ്കിലും സിങ്ങിന്റെ നിര്‍ബന്ധത്തിനു വഴങ്ങി അതുപേക്ഷിക്കേണ്ടി വന്നു. കഴിയുന്നത്ര സമയം അവിടെ ചിലവഴിച്ചാണ് ഞങ്ങള് മടങ്ങിയത്. ഇനിയൊരിക്കല് വരികയാണെങ്കില് അതിനടുത്തുള്ള ഹോട്ടലുകളൊന്നില് ഒരു രാത്രിയെങ്കിലും താമസിക്കുമെന്ന് ഞാന് ഉറപ്പിച്ചു...\nവാഹനം ഓടിക്കാന് കഴിയുന്ന ഉയരം കൂടിയ ലോകത്തിലെ മൂന്നാമത്തെ ചുരം എന്ന് വിശേഷിപ്പിക്കുന്ന ചാങ് ലാ യില് നിര്‍ത്തി. ചാങ് ലായിലൂടെയുള്ള വഴിയില് ഇപ്പോഴും മഞ്ഞു വീണ് കീടപ്പുണ്ട്. അതിലൂടെ ബൈക്കില് യാത്ര ചെയ്യുന്നത് എനിക്ക് ആലോചിക്കാന് പോലും കഴിയുന്നില്ല. രാവിലെ ഇതില്‍ക്കൂടുതല് ഐസുണ്ടായിരുന്നു വഴിയില് പലയിടത്തും. നാലു ചക്രം ഉണ്ടായിട്ടും പലപ്പോഴും തെന്നിത്തെറിച്ചാണ് വണ്ടി ഓടിയിരുന്നത്. രാവിലെ ഞങ്ങളെ കടന്നു പോയ ബൈക്കുകാരനെക്കുറിച്ച് ഞാന് അപ്പോഴോര്‍ത്തു. അപകടമൊന്നും സംഭവിച്ചില്ലെങ്കില് അവരിപ്പോള് ലേയില് എത്തിക്കാണും. ദമ്പതികള് എന്നു തോന്നിക്കുന്ന രണ്ട്പേരായിരുന്നു ആ ബൈക്കില്.\nതിബറ്റന് വൈല്‍ഡ് ആസ്സ്\nപടം പിടിക്കല് കര്‍മ്മം നിര്‍വഹിച്ച് യാത്ര തുടര്‍ന്ന ഞങ്ങള് എട്ട് മണിയോടെ തിരിച്ച് ലേയില് എത്തി. രണ്ട് ദിവസത്തെ പരിചയമേ ഉള്ളുവെങ്കിലും അവരോട് വിട പറയുമ്പോള് വല്ലാത്ത വിഷമം തോന്നി. ഈ യാത്രയില് എനിക്ക് കിട്ടുന്ന ആദ്യത്തെ സൌഹൃദം .\nഭക്ഷണം കഴിച്ച് ഉറങ്ങാന് കിടക്കുമ്പോള് സ്വര്‍ഗ്ഗത്തിലെ ദിനങ്ങളോട് രാവിലെ വിടപറയണമല്ലോ എന്നോര്‍ത്തപ്പോള് സഹിക്കാന് കഴിയാത്തൊരു നൊമ്പരം നെഞ്ചില് തങ്ങി നില്‍ക്കുന്നപോലെ തോന്നി.\nതുടര്‍ന്ന് വായിക്കാന് ഇവിടെ ഞെക്കുക\nസൌത്ത് പുള്ളുവില് നിന്നുള്ള ദൃശ്യ‍ങ്ങള്\nLabels: inner line permit, khardung la, Khurnak Fort, leh, leh palace, nubra valley, pangong tso, tso kar, tso moriri\nviddiman 23 March 2014 at 23:00\nകൊതിപ്പിക്കുന്ന ചിത്രങ്ങളും യാത്രാവിവരണവും. ഈ ഭഗീരഥപ്രയത്നത്തിനു എല്ലാവിധ ആശംസകളും. തനിച്ചുള്ള യാത്രയ്ക്കും അതിന്റേതായ ആസ്വാദ്യത ഉണ്ടല്ലേ?\nപാന്ഥന്5April 2014 at 00:10\nPradeep Kumar 23 March 2014 at 23:50\nലഡാക്കിനേയും പരിസരങ്ങളേയും കുറിച്ച് ഇത്ര വിശദമായി ഇതുവരെ വായിച്ചിട്ടില്ല . എന്നെപ്പോലുള്ളവർക്ക് ജീവിതത്തിൽ ഒരിക്കലും ഇത്തരമൊരു യാത്ര നടത്താൻ സാധ്യമാവുമെന്നു തോന്നുന്നില്ല - നന്മയുള്ള അസൂയയുണ്ട് ഈ യാത്രികനോട് .....\nഎത്രയും വേഗം ഈ മനോഹരവും, വ്യത്യസ്ഥവുമായ യാത്ര പൂർത്തിയാക്കാൻ സർവ്വശക്തൻ താങ്കളെ അനുഗ്രഹിക്കട്ടെ..... എല്ലാ നന്മകളും നേരുന്നു.....\nMubi 24 March 2014 at 04:14\nസ്വപ്നഭൂമിയിലെ യാത്ര ആസ്വദിച്ചു വായിച്ചു... ചിത്രങ്ങളും വളരെ മനോഹരമായിട്ടുണ്ട്ട്ടോ.\nപാന്ഥന്5April 2014 at 00:11\nമുഹമ്മദ് ആറങ്ങോട്ടുകര 24 March 2014 at 13:41\n..ഈ യാത്ര ഒരിയ്ക്കലും മറക്കില്ല...\nപട്ടേപ്പാടം റാംജി 29 March 2014 at 14:50\nഭൂഗര്‍ഭജലത്തിന്റെ ഉപയോഗം കൂട്ടാനും ഭൂമി കൂടുതല് തുരക്കാനുമാണ് നമ്മള് തുനിയുന്നത്. അവിടെ നേരെ മറിച്ചും. മനോഹരമായ ചിത്രങ്ങളും വിശദമായ വിവരണവും കൂടി ആയപ്പോള് യാത്ര സുഖമായി.\nപാന്ഥന്5April 2014 at 00:13\nനമുക്കൊരിക്കലും ഒന്നും മനസ്സിലാവില്ല.. ഒടുക്കം ഒന്നും ചെയ്യാന് കഴിയാതെ വരും വരെ... ഇന്നു ഗാഡ്ഗിലിനെ എതിര്‍ക്കുന്നു.. നാളെ കുടി വെള്ളത്തിനു വേണ്ടി സമരം ചെയ്യും...\nറോസാപ്പൂക്കള് 29 March 2014 at 16:22\nമനോഹരമായ ചിത്രങ്ങളും എഴുത്തും\nഇതിലെ ഇനിയും വരാം\nപാന്ഥന്5April 2014 at 00:14\nJoselet Mamprayil 31 March 2014 at 15:12\nഫൈസല് ബാബു 31 March 2014 at 21:47\nനല്ല വിവരണം എന്നല്ല പറയണ്ടത് , മനോഹരമായ ചിത്രങ്ങള് കൊണ്ടും ആകര്‍ഷിക്കുന്ന വരികളില് കൂടിയും തീര്‍ത്ത യാത്രാകാഴ്ചകള് എത്ര ഹൃദ്യമായിട്ടാണ് വരച്ചിരിക്കുന്നത് . കൂടുതല് വിവരണങ്ങള്‍ക്കായി കാത്തിരിക്കുന്നു .\nപാന്ഥന്5April 2014 at 00:16\nനന്ദി ഫൈസല്... വരിക വീണ്ടും...\njanshar n3April 2014 at 11:03\nCv Thankappan3April 2014 at 20:34\nആദ്യം മുതലേ വായിക്കട്ടെ......\nGithesh T4April 2014 at 05:35\nവളരെ മനോഹരമായ വിവരണം. ചിത്രങ്ങൾ അതിമനോഹരം.\nപാന്ഥന്5April 2014 at 00:17\nCv Thankappan4April 2014 at 12:32\nപാന്ഥന് 8 April 2014 at 22:35\najith5April 2014 at 20:36\nയാത്ര തുടരുകയാണ് ഞാനും. ഇനി നാലാം ഭാഗത്തിലേയ്ക്ക്\nSiddique 12 April 2014 at 19:19\nചീരാമുളക് 16 April 2014 at 12:08\nമനോഹരചിത്രങ്ങൾ...അനുഭവം പകരുന്ന വിവരണം...\nAbbul razak 15 December 2014 at 20:48\nവായ്ച്ചപ്പോൾ ഒരിക്കലെങ്ങിലും ഒന്നവിടം വരെ പോകാൻ തോനുന്നു. യാത്രകള തുടരട്ടെ...\nUnknown 15 January 2016 at 23:48\nYou're Awesome, Man... Keep going... Very much appreciated... Thank you for sharing this wonderful experience.\nsuji 18 January 2016 at 17:56\nഎന്താ പറയ്യാ...... ഒന്നും പറയാനില്ല\nsuji 18 January 2016 at 17:57\nsabu 16 March 2016 at 13:17\nസുധി അറയ്ക്കൽ 21 May 2016 at 22:23


വീട് കൂടുതൽ സമാർട്ടായാലും കുഴപ്പമാണ്, എന്തു കൊണ്ടെന്നല്ലേ? – News18 Malayalam\nവീട് കൂടുതൽ സമാർട്ടായാലും കുഴപ്പമാണ്, എന്തു കൊണ്ടെന്നല്ലേ?\nഫെയ്ഷ്യൽ റെകഗ്നിഷ൯ ടെക്നോളജിയിലെ കുഴപ്പങ്ങൾ ചൂണ്ടിക്കാട്ടി അടുത്തിടെ ഒരുപാട് പഠനങ്ങൾ നടന്നിട്ടുണ്ട്. 2019 ൽ അമേരിക്കയിൽ നടന്ന പഠനം ഈ ടെക്നോളജി ആൽഗോരിതം ആഫ്രിക്ക൯ അമേരിക്ക൯ മുഖങ്ങളും, ഏഷ്യ൯ മുഖങ്ങളും തിരിച്ചറിയുന്നതിൽ കൃത്യമല്ല എന്നു കണ്ടെത്തിയിരുന്നു.\nLast Updated : February 13, 2021, 17:18 IST\nഒരുപക്ഷെ, മൂന്നോ നാലോ വർഷം കൂടി കഴിഞ്ഞാൽ കോഫീ മെഷീനും, വാഷിംഗ് മെഷീനും ഓണ് ചെയ്യുക, ബാത് ടബ്ബിൽ വെള്ളം നിറക്കുക, ഡോർ ഓപണ് ചെയ്യുക തുടങ്ങി സാധാരണയായ ജോലികൾ പോലും ആർട്ടിഫിഷൽ ഇന്റലിജ൯സ് വഴിയാവും. അഥവാ, മേലനങ്ങാതെ ഇത്തരം കാര്യങ്ങൾ നടക്കും എന്നർത്ഥം. ഇത് നമുക്ക് കൂടുതൽ ആരോഗ്യ പ്രശ്നങ്ങൾ വരുത്തി തീർക്കാ൯ കാരണമാവില്ലേ?\nചിന്തിക്കു. നിങ്ങളുടെ കോഫീമേക്കർ സ്മാർട്ടായാൽ എല്ലാ ദിവസവും കൃത്യമായ അളവിൽ കോഫി ഉണ്ടാക്കി വെക്കും. ഒരു ദിവസം നിങ്ങൾ ഉറങ്ങിപ്പോയാലോ, അല്ലെങ്കിൽ വീട്ടിലില്ല എങ്കിലും മെഷീ൯ പതിവ് പോലെ കോഫിയുണ്ടാക്കും. ഇത്തരം സാഹചര്യത്തിൽ തിളച്ച കോഫി തറയിൽ വീഴുകയും ഈ ഓട്ടാമാറ്റിക് ഫംഗ്ഷ൯ കാരണം വീട്ടിലെ വളർത്തു നായയോ, കുട്ടികളോ നിരങ്ങി വീണ് പരിക്കു പറ്റാ൯ കാരണമാവുകയും ചെയ്യും.\n1950 ൽ റെയ് ബ്രാഡ്ബറി എഴുതിയ ‘ദേർ വിൽ കം സോഫ്റ്റ് റെയ്൯സ്’ എന്ന ചെറുകഥയിലെ ‘സ്മാർട്ട് ഹോം’ നു തുല്യമാണ് പുതിയ ആർട്ടിഫിഷൽ ഇന്റലിജ൯സ് സിസ്റ്റം. ആണവ ദുരന്തത്തിനു ശേഷം മനുഷ്യകുലത്തിന് സംഭവിച്ച ദുരിതങ്ങളെ പറ്റിയായിരുന്നു ഈ ചെറുകഥ ചർച്ച ചെയ്തതെങ്കിലും മനുഷ്യ സഹായമില്ലാത്ത സമാർട്ട് ഹോം ആണ് അവതരിപ്പിച്ചത്.\nസ്മാർട്ട് ഹൗസ് സ്വയം ഭക്ഷണങ്ങൾ പാകം ചെയ്യുകയും പാത്രങ്ങൾ കഴുകുകയും ചെയ്യും. കിടക്കകൾ വിരിക്കാ൯ പോലും മനുഷ്യന്റെ സഹായം ആവശ്യമില്ല. എല്ലാം മു൯ കൂട്ടി പ്രോഗ്രാം ചെയ്ത് വെച്ചിട്ടുണ്ട്. പക്ഷെ, വീട്ടിൽ ആളില്ലാത്ത സമയത്തും ഈ ജോലികളെക്കെ ചെയ്യുമെന്ന് മാത്രം.\n71 വർഷങ്ങൾ മുന്പ് ഈ കഥ എഴുതപ്പെട്ട സമയത്ത് ആളുകൾക്ക് അത് ദഹിക്കാ൯ കഴിഞ്ഞിരുന്നില്ല. ഇങ്ങനെ ഒരു സാങ്കേതികത നിലവിൽ വരുമോ എന്നൊക്കെ അവർ ആശ്ചര്യപ്പെട്ടിരുന്നു. എന്നാൽ, ആണ്ടുകൾക്കിപ്പുറം, ഈ നോവലിൽ പറഞ്ഞതിൽ പതി൯മടങ്ങ് ടെക്നോളജി വികസിച്ചു കഴിഞ്ഞു.\nഎന്നാൽ, വീട്ടിൽ പൂർണ്ണമായും സ്മാർട്ട് ഉപകരണങ്ങളാണെങ്കിൽ ഒപുപക്ഷെ, ഉപകാരങ്ങളേക്കാൾ കൂടുതൽ ഉപദ്രവങ്ങളായി മാറും. ഉദാഹരണത്തിന്, ഒരു സമാർട്ട് ഡോർ സങ്കൽപ്പിക്കുക. പ്രീ പ്രോഗ്രാം ചെയ്തു വെച്ച എ.ആയ്, ഫേഷ്യൽ റെക്കഗനിഷ൯ ടെക്നോളജി വഴി സന്ദർഷകർ വരുന്പോൾ വാതിൽ തനിയേ തുറക്കും. എന്നാൽ, വീട്ടു ജോലിക്കാരോ മറ്റോ വരുന്പോൾ നമ്മൾ വീട്ടിലില്ലെങ്കിൽ അവർക്കു അകത്ത് കടക്കാനാവില്ല.\nവീട്ടു വേലക്കാരന്റെയോ, ബന്ധുവിന്റെയോ സമാന മുഖമുള്ള ഒരാൾ നിങ്ങളുടെ വീട്ടിലേക്ക് നുഴഞ്ഞു കയറി എന്നു സങ്കൽപ്പിക്കുക. ഫെയ്ഷ്യൽ റെകഗ്നിഷ൯ ടെക്നോളജിയുടെ പരാജയം കാരണം എന്തെല്ലാം നഷ്ടങ്ങളാണ് സംഭവിക്കുക.\nവീടിനകത്തും നൂതന സാങ്കേതിക ഉപകരണങ്ങൾ പ്രത്യേകിച്ച് കുട്ടികൾക്കും മുതിർന്നവർക്കും ബുദ്ധിമുട്ടുകൾ വരുത്തിയേക്കാം. വാഷിംഗ് മെഷീന്റെ അടുത്ത് കുട്ടി നിൽക്കുന്നുണ്ട് എന്നറിയാതെ ഒരുപക്ഷെ, അത് ഓണാക്കിയേക്കാം. കുട്ടികൾ വാഷിംഗ് മെഷീനിനകത്ത് ലോക്കായി പോകുന്ന സംഭവങ്ങൾ നാം കാണാറുണ്ട്.\nAlso Read നിങ്ങളുടെ ലാപ്ടോപ്പ് സ്ക്രീൻ എങ്ങനെ ശരിയായി ക്ലീൻ ചെയ്യാം?\nപ്രീപ്രോഗ്രാം ചെയ്തു വെക്കുന്ന ബാത് ടബ്ബുകളിലും, ഗീസറുകളിലും അപകട സാധ്യതയുണ്ട്. ഒരു നിശ്ചിത താപനിലയിലാണ് ഈ ഉപകരണങ്ങൾ പ്രവർത്തിക്കുന്നത്. പ്രായമായ ഒരു വ്യക്തിക്കോ, കുട്ടികൾക്കോ ഇത് ഓഫ് ചെയ്യാ൯ പറ്റുന്നില്ലെങ്കിൽ എന്തു സംഭവിക്കും.\nഇത്തരം ഉപകരണങ്ങൾ നിർമ്മിക്കുന്ന കന്പനികൾക്കും ഇതിന്റെ ദൂശ്യഫലങ്ങൾ സംഭവിച്ച് കൃത്യമായ ധാരണയുണ്ട്. അതു കൊണ്ടു തന്നെയാണ് അവർ ഉപഭോക്താക്കളോട് സൂക്ഷമത പുലർത്താവും ഓട്ടോമാറ്റിക് അല്ലാതെ ഓഫ് ചെയ്യാനുള്ള സ്വിച്ചുകളും തയ്യാറാക്കിയിരിക്കുന്നത്. എന്നാൽ, മനുഷ്യ ജീവിതം എള്ളുപ്പമാക്കുകയാണ് എ അയുടെ ലക്ഷ്യമെങ്കിൽ ഓട്ടോമാറ്റിക്കല്ലാത്ത ഇടപെടലുകളെന്തിനാണ്.\nഇത്തരം ഉപകരണങ്ങളിൽ നിന്ന് ആരാണ് ഡാറ്റ ശേഖരിക്കുന്നത്, അത് എന്തിനൊക്കെ ഉപയോഗിക്കുന്നു എന്ന ആശങ്ക കൂടി നിനിൽക്കുന്നുണ്ട്. ഒരു ഹാക്കർക്ക് നമ്മുടെ ഡാറ്റ ലഭിക്കുകയും അവ ദുരുപയോഗം ചെയ്യുകയും ചെയ്താൽ എന്താവും സ്ഥിതി. തായ്വാ൯ പോലെയുള്ള സമാർട്ട് റോബോട്ടുകൾ അമിതമായുപയോഗിക്കു സ്ഥലങ്ങളിൽ ഹാക്കർമാർ സിസ്റ്റത്തിലെ പഴുതുകൾ ഉപയോഗിക്കുന്നത് സാധാരണ സംഭവങ്ങളാണ്.\nAlso Read ഇനി ഗൂഗിൾ മാപ്പ് വേണ്ട; ആത്മനിർഭർ മാപ്പുമായി ഐഎസ്ആർഒ, മാപ്‌മൈഇന്ത്യ\nഈയടുത്ത് നടന്ന ഒരു ഉപഭോക്താക്ത ഇലക്ട്രോണിക് കോണ്ഫറ൯സിൽ ഹാക്കർമാർ വീട്ടിലെ റോബോട് സിസ്റ്റം ദുരുപയോഗം ചെയ്യുന്ന നിരവധി ഉദാഹരണങ്ങൾ പ്രതിബാധിച്ചിച്ചിരന്നു. കണ്ട്രോൾ തിരികെക്കിട്ടാ൯ ഹാക്കർമാർ ബിട്കോയിനും കാശും പ്രതിഫലമായി ആവശ്യപ്പെട്ടിരുന്നുവത്രേ. ഇത്തരം സംഭങ്ങൾ ഒഴിവാക്കാ൯ ഡാറ്റാ സുരക്ഷ ഉറപ്പുവരുത്തുന്നതെങ്ങനെയാണ്.\nഇത്തരം ചോദ്യങ്ങൾക്ക് ഉത്തരം കണ്ടെത്തുന്നത് വരെ വീട് പൂർണ്ണമായും സ്മാർട്ടാക്കുന്നത് അപകടം വരുത്തി വച്ചേക്കാം. മാർക്കറ്റ് ട്രെന്റിനു പിന്നാലെ പോയി വീടുകൾ സ്മാർട്ടാക്കാ൯ മത്സരിക്കുന്നവരെ നിരുത്സാഹപ്പെടുത്തേണ്ടതാണ്.\nഅതെ, ചില കണ്ടെത്തലുകൾ നമുക്ക് സഹായകമാണ്. കാലാവസ്ഥക്ക് അനുസൃതമായി എസിയുടെ യുടെ ഊഷ്മാവ് ക്രമീകരിക്കുന്ന മൊബൈൽ സെൻസർ ഉപയോഗിച്ച്, ലൈറ്റും ഫാനും ഓൺ, ഓഫ് ചെയ്യാനാവുന്നതും ഇവയിൽപ്പെടും. അതേപോലെ ഫ്രിഡ്ജിന്റെ അകത്തുള്ള ക്യാമറ വഴി എന്താണ് ഉള്ളിൽ സൂക്ഷിച്ചത് എന്ന് മനസിലാക്കാം. എന്നാൽ, ഇതിനപ്പുറം മറഞ്ഞിരിക്കുന്ന അപകട സാധ്യതകളെ പറ്റിയും നാം ബോധവാന്മാരാകണം.\nFirst published: February 13, 2021, 17:18 IST\nകഴുത്തില് കയര് കുരുങ്ങി 13കാരന് മരിച്ച സംഭവം; ദുരൂഹത; അന്വേഷണത്തിന് പ്രത്യേക സംഘം


Buveri cyclone; north districts in kerala will get heavy rains, government take precuations | ബുറെവി ചുഴലിക്കാറ്റ്; തെക്കന് ജില്ലകളില് കനത്ത മഴലഭിക്കും; ജാഗ്രത പാലിച്ച് സര്‍ക്കാര് - Malayalam Oneindia\n3 min ago 'താങ്ങുന്ന കൈകള് തളരാതെ നോക്കാം'; 50 റുപ്പീസ് ചലഞ്ചുമായി കൊണ്ടോട്ടി എംഎല്‍എ\n6 min ago മദ്യപര്‍ക്ക് ആശ്വാസമേകി എക്‌സൈസ് മന്ത്രി! വില കുറയ്ക്കുന്നത് പരിഗണനയില്... എങ്ങനെ?\n14 min ago കെബി ഗണേഷ് കുമാര് എംഎല്‍എയുടെ വാഹനം യൂത്ത് കോണ്‍ഗ്രസ് പ്രവര്‍ത്തകര് അടിച്ച് തകര്‍ത്തു\nUpdated: Wed, Dec 2, 2020, 16:43 [IST]\nതിരുവനന്തപുരം: ബുറെവിചുഴലിക്കാറ്റ് വെള്ളിയാഴ്‌ച്ച അതിരാവിലെ കേരള തീരം തൊടുമെന്ന് കാലവസ്ഥ വകുപ്പ്. തിരുവനന്തപുരം ജില്ലയുടെ തെക്കന് ഗ്രാമങ്ങളിലൂടെ കാറ്റ് കടന്ന് പോകും. 43 വില്ലേജുകളില് അതീവ ജാഗ്രത നിര്‍ദേശം നല്‍കിയിട്ടുണ്ട്. മണിക്കൂറില് 95 കിലോ മീറ്റര് വേഗത്തിലുള്ള കാറ്റിന് സാധ്യതയുണ്ട്.\nബുറേവിയുടെ കൂടെ അതിശക്തമായ ഇടിവെട്ടും മിന്നലും..സൂക്ഷിക്കുക\nമധ്യ കേരളത്തിലും കനത്ത മഴയുണ്ടാകും. തുരുവനന്തപുരം മുതല് തൃശൂര് വരെ മഴ ലഭിക്കും. കൊല്ലം പത്തനംതിട്ട, ഇടുക്കി,കോട്ടയം,എറണാകുളം, തൃശൂര് ജില്ലകളില് ജാഗ്രതാ നിര്‍ദേശം പുറപ്പെടുവിച്ചിട്ടുണ്ട്.\nകേരളത്തിലും തെക്കന് തമിഴ്‌നാട്ടിലും കനത്ത ജാഗ്രത തുടരുകയാണ്. മത്സ്യ ബന്ധനത്തിന് സമ്പൂര്‍ണ വിലക്കേര്‍പ്പെടുത്തിയിട്ടുണ്ട്. ഏത് അടിയന്തര സാഹചര്യവും നേരിടാന് സര്‍ക്കാര് വിവിധ വകുപ്പുകളോട് ആവശ്യപ്പെട്ടു.\nഡിസംബര് 2മുതല് ഡിസംബര്4വരെ കേരളത്തില് പലയിടത്തും അതിശക്തമായ മഴ ലഭിക്കാന് സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചു. ഡിസംബര് 3ന് തിരുവനന്തപുരം,കൊല്ലം,പത്തംനതിട്ട, ആലപ്പുഴ ജില്ലകളില് കാറ്റിനും സാധ്യതയുണ്ട്.\nചുഴലിക്കാറ്റിനും ശക്തമായ മഴക്കും സാധ്യതയുള്ളതിനാല് ഇന്ന് മുതല് ദുരിതാശ്വാസ ക്യാമ്പുകള് സജ്ജീകരിക്കാന് ജില്ലാ ഭരണകൂടങ്ങള്‍ക്ക് സംസ്ഥാന സര്‍ക്കാര് നിര്‍ദേശം നല്‍കിയിട്ടുണ്ട്. ദുരന്ത സാധ്യതാ മേഖലയിലുള്ളവരെ മാറ്റി താമസിപ്പിക്കും. മഴ ശക്തിപ്പെട്ടാല് മലയോര മേഖലയിലേക്കുള്ള രാത്രി ഗതാഗതവും നിയന്ത്രിക്കും.\nജില്ലാ ദുരന്താ നിവാരണ അതോറിറ്റി, റവന്യൂ, പൊലീസ്, തദ്ദേശ സ്ഥാപനങ്ങള്, അഗ്നി രക്ഷാ സേന എന്നിവയും ഫിഷറീസ്,ജലസേചന വകുപ്പ് , വൈദ്യുതി വകുപ്പുകളും പ്രവര്‍ത്തനങ്ങള് നടത്തണം. പോസ്‌റ്റുകളും ബോര്‍ഡുകളും സുരക്ഷിതമാണെന്ന് ഉറപ്പു വരുത്തണമെന്നും സര്‍ക്കാര് നിര്‍ദേശിച്ചിട്ടുണ്ട്. ചുഴലിക്കറ്റിന്റെ പശ്ചാത്തലത്തില് ദേശീയ ദുരന്തനിവാരണ സേന സംസ്ഥാനത്ത് എത്തി. എല്ലാ തെക്കന് ജില്ലകലിലും ഓരോ യൂണിറ്റ്, ഇടുക്കിയില് രണ്ട് യൂണിറ്റ് എന്നിങ്ങനെ സേന നിലയുറപ്പിക്കും.\nകാലാവസ്ഥ cyclone ചുഴലിക്കാറ്റ് കാറ്റ് മഴ rain കേരളം kerala government\nBuveri cyclone; north districts in kerala will get heavy rains, government take precuations


ജപ്പാന് പ്രധാനമന്ത്രി പേള് ഹാര്‍ബര് സന്ദര്‍ശിച്ചു\n21 Apr, 2018 at 11:06 AM\nജപ്പാന് പ്രധാനമന്ത്രി ഷിന്‍സോ ആബെ പേള് ഹാര്‍ബര് ദ്വീപ് സന്ദര്‍ശിച്ച് മരിച്ചവര്‍ക്ക് ആദരവര്‍പ്പിച്ചെങ്കിലും 1941ലെ സംഭവത്തില് മാപ്പ് പറഞ്ഞിട്ടില്ല\nജപ്പാന് പ്രധാനമന്ത്രി ഷിന്‍സോ ആബെ അമേരിക്കന് വ്യോമത്താവളമായ പേള് ഹാര്‍ബര് സന്ദര്‍ശിച്ചു. പേള് ഹാര്‍ബര് സന്ദര്‍ശിക്കുന്ന ആദ്യ ജപ്പാന് പ്രധാനമന്ത്രിയാണ് അദ്ദേഹം. 1941 ജപ്പാന്‍റെ കനത്ത ആക്രമണത്തിന് വിധേയമായ ദ്വീപാണ് പേള് ഹാര്‍ബര്.\nജപ്പാന് പ്രധാനമന്ത്രി ഷിന്‍സോ ആബെ പേള് ഹാര്‍ബര് ദ്വീപ് സന്ദര്‍ശിച്ച് മരിച്ചവര്‍ക്ക് ആദരവര്‍പ്പിച്ചെങ്കിലും 1941ലെ സംഭവത്തില് മാപ്പ് പറഞ്ഞിട്ടില്ല. അമേരിക്കന് പ്രസിഡന്റ് ബാരക് ഒബാമ ഹിരോഷിമ സന്ദര്‍ശിച്ച പശ്ചാത്തലത്തില് കൂടിയാണ് ജപ്പാന് പ്രധാനമന്ത്രിയുടെ പേള് ഹാര്‍ബര് ദ്വീപ് സന്ദര്‍ശനം. ഹിരോഷിമ സന്ദര്‍ശിച്ച ആദ്യഅമേരിക്കന് പ്രസിഡന്‍റ് കൂടിയായിരുന്നു ഒബാമ ഹിരോഷിമാ സംഭവത്തില് മാപ്പ് പറയായത്തതാണ് പേള് ഹാര്‍ബര് ആക്രമണത്തില് ജപ്പാന് മാപ്പ് പറയാത്തതിന് കാരണമായി വിലയിരുത്തുന്നത്. നേരത്തെ നിയുക്ത പ്രസിഡന്‍റ് ഡൊണാള്‍ഡ് ട്രംപുമായും ആബെ കൂടിക്കാഴ്ച നടത്തിയിരുന്നു ഇതും പുതിയ രാഷ്ട്രീയനീക്കമായാണ് വിലയിരുത്തപ്പെടുന്നത്.\nരണ്ടാം ലോക മഹായുദ്ധത്തിന് ആക്കം കൂട്ടിയ സംഭവം കൂടിയായിരുന്നു അമേരിക്കയുടെ വ്യോമത്താവളമായ പേള് ഹാര്‍ബറില് ജപ്പാന് ആക്രമണം നടത്തിയത്. 1941 ഡിസംബര് ഏഴിന് രാവിലെ ജപ്പാന്‍റെ ആക്രമണത്തെ തുടര്‍ന്ന് അമേരിക്കയുടെ യുഎസ്എസ് അരിസോണ യുദ്ധകപ്പല് പൊട്ടിത്തെറിക്കുകയും കനത്ത നാശം നേരിടുകയും ചെയ്തു. ഏതാണ്ട് 2400ലധികം ആളുകള് കൊല്ലപ്പെടുകയും ചെയ്തു.\nShinzo AbePearl Harbor


ice cream girls murder case, petition filed by court\nSaturday 2nd July 2011 2:55pm\nഐസ്‌ക്രീം കേസിലെ പെണ്‍കുട്ടികളുടെ മരണം: ഹരജി ഫയലില്\nകോഴിക്കോട്: ഐസ്‌ക്രീം കേസുമായി ബന്ധപ്പെട്ട് രണ്ട് പെണ്‍കുട്ടികള് റെയില്‍വെ ട്രാക്കില് മരിച്ച നിലയില് കണ്ടെത്തിയ സംഭവം അന്വേഷിക്കണമെന്ന ഹരജി കോടതി ഫയലില് സ്വീകരിച്ചു. കോഴിക്കോട് ഫസ്റ്റ്ക്ലാസ് ജുഡീഷ്യല് മജിസ്‌ട്രേറ്റ് കോടതിയാണ് ഹരജി ഫയലില് സ്വീകരിച്ചത്. നാഷണല് സെക്യുലര് കോണ്‍ഗ്രസ് മുന് സംസ്ഥാന ജനറല് സെക്രട്ടറി എന്.കെ അബ്ദുല് അസീസാണ് ഹരജി നല്‍കിയത്.\nപെണ്‍കുട്ടികളുടെ മരണത്തെക്കുറിച്ച് അന്വേഷണം നടത്താനുള്ള മുന് സര്‍ക്കാറിന്റെ ഉത്തരവ് കോടതി പരിഗണിച്ചു. ഇതനുസരിച്ച് അന്വേഷണം നടക്കുന്നുണ്ടോയെന്ന് പോലീസിനോട് കോടതി ആരാഞ്ഞു.\n1996 ഒക്ടോബര് 29നാണ് കോഴിക്കോട് എം.ഇ.എസ് കോളജ് വിദ്യാര്‍ഥികളായിരുന്ന സുനൈന നജ്മലും സിബാന നജ്മലും റെയില്‍വെ ട്രാക്കില് മരിച്ച നിലയില് കണ്ടത്. ഐസ്‌ക്രീം പാര്‍ലര് പെണ്‍വാണിഭക്കേസുമായി ബന്ധപ്പെട്ടാണ് ഇവരുടെ ആത്മഹത്യ നടന്നതെന്ന് അന്ന് തന്നെ ആരോപണമുയര്‍ന്നിരുന്നു. പെണ്‍കുട്ടികളുടെ മൃതദേഹം പോസ്റ്റുമോര്‍ട്ടം ചെയ്ത റിപ്പോര്‍ട്ട് നല്‍കണമെന്ന് അബ്ദുല് അസീസ് മെഡിക്കല് കോളജ് അധികൃതരോട് വിവരാവകാശ നിയമപ്രകാരം ആവശ്യപ്പെട്ടപ്പോള് അങ്ങിനെയൊരു പോസ്റ്റുമാര്‍ട്ടം ഇവിടെ നടന്നിട്ടില്ലെന്നായിരുന്നു ലഭിച്ച മറുപടി.\nകോഴിക്കോട്ടെ കുപ്രസിദ്ധമായ ശ്രീദേവിയുടെ ഐസ്‌ക്രീം പാര്‍ലറുമായി ബന്ധപ്പെട്ടാണ് അന്ന് പെണ്‍വാണിഭം നടന്നത്.\nപെണ്‍കുട്ടികളെ വശീകരിച്ച് വീഴ്ത്തുകയും അവരെ മയക്കുമരുന്ന് നല്‍കി നഗ്‌ന ഫോട്ടോ എടുക്കുകയുമായിരുന്നു ചെയ്തിരുന്നത്.\nപെണ്‍കുട്ടികളോട് വൈ.എം.സി.എ ക്രോസ് റോഡിലുള്ള ഫ്‌ളാറ്റിലേക്ക് വരണമെന്ന് ശ്രീദേവി ആവശ്യപ്പെട്ടുവെന്ന് സുനൈനയുടെ അമ്മാവന് നിസ്തര് വെളിപ്പെടുത്തുന്നുണ്ട്. ഇക്കാര്യം വ്യക്തമാക്കുന്ന സി.ഡി ഹരജിക്കാരന് കോടതിയില് സമര്‍പ്പിച്ചിട്ടുണ്ട്. ആത്മഹത്യ നടന്ന ദിവസം പെണ്‍കുട്ടികള് കോഴിക്കോട്ടെ ഒരു ഫഌറ്റില് നിന്ന് കരഞ്ഞുകൊണ്ട് പോകുന്നതിന് ദൃക്‌സാക്ഷികളുമുണ്ട്.\nമുന്‍മന്ത്രി പി.കെ കുഞ്ഞാലിക്കുട്ടിയെയും ശ്രീദേവിയെയും പ്രതി ചേര്‍ത്ത് ആത്മഹത്യയെക്കുറിച്ച് വിശദമായി അന്വേഷിക്കണമെന്ന് ആവശ്യപ്പെട്ടാണ് ഹരജി സമര്‍പ്പിച്ചത്. പെണ്‍കുട്ടികളുടെ ആത്മഹത്യക്ക് ഐസ്‌ക്രീം കേസുമായി ബന്ധമുണ്ടെന്ന് കുഞ്ഞാലിക്കുട്ടിയുടെ ബന്ധുവായ കെ.എ റഊഫ് നേരത്തെ കോടതിയില് മൊഴി നല്‍കിയിരുന്നു.


ദുരന്തത്തിന് അവസാനമില്ല, മുംബൈയിൽ കേരള ബ്ലാസ്റ്റേഴ്സിന് നാണംകെട്ട തോൽവി - Fanport - Sports News Malayalam\nMonday, Jul 22, 2019 09:28 PM\nHome ISL Report ദുരന്തത്തിന് അവസാനമില്ല, മുംബൈയിൽ കേരള ബ്ലാസ്റ്റേഴ്സിന് നാണംകെട്ട തോൽവി\nദുരന്തത്തിന് അവസാനമില്ല, മുംബൈയിൽ കേരള ബ്ലാസ്റ്റേഴ്സിന് നാണംകെട്ട തോൽവി\nകേരള ബ്ലാസ്റ്റേഴ്സിന്റെ ദുരന്താവസ്ഥ തുടരുന്നു. ഇന്ന് മുംബൈ അരീനയിൽ നടന്ന മത്സരം അവസാനിക്കുമ്പോൾ വൻ പരാജയം തന്നെ കേരള ബ്ലാസ്റ്റേഴ്സ് ഏറ്റുവാങ്ങിയിരിക്കുകയാണ്. ഒന്നിനെതിരെ ആറു ഗോളുകൾക്ക് ആണ് ഇന്ന് കേരള ബ്ലാസ്റ്റേഴ്സ് ൽതോറ്റത്. ആദ്യ പകുതിയിലെ ഹാട്രിക്ക് ഉൾപ്പെടെ മോദു സോഗു നേടിയ നാലു ഗോളുകളാണ് കളി മുംബൈക്ക് സ്വന്തമാക്കി കൊടുത്തത്.\nകളി തുടങ്ങി 12ആം മിനുട്ടിൽ മക്കാഡോയുടെ ഒരു ക്രോസിൽ നിന്ന് സോഗു ഗോൾ വേട്ട തുടങ്ങി. രണ്ടു മിനുട്ടുകൾക്ക് അപ്പുറം ഒരു ലോംഗ് റേഞ്ചറിലൂടെ സോഗു രണ്ടാം ഗോളും നേടി. അതിനു ശേഷം കേരള ബ്ലാസ്റ്റേഴ്സ് ഒന്ന് ഉണർന്നു കളിച്ചു. 28ആം മിനുട്ടിൽ അതിന് ഗുണവും ഉണ്ടായി. സഹൽ എടുത്ത് മുന്നേറിയ പന്തിൽ നിന്ന് ദുംഗൽ നേടിയ ഗോളിൽ കേരള ബ്ലാസ്റ്റേഴ്സ് കളിയിലേക്ക് തിരിച്ചുവന്നു.\nപക്ഷെ മിനുട്ടുകൾക്ക് അകം സോഗു വീണ്ടും ബ്ലാസ്റ്റേഴ്സിന് വില്ലനായി. ഇത്തവണ ഒരു ഹെഡറിലൂടെ സോഗു തന്റെ ഹാട്രിക്ക് തികച്ചു. സുഭാഷിഷ് ബോസായിരുന്നു സോഗുവിന്റെ മൂന്നാം ഗോളിനുള്ള ക്രോസ് കൊടുത്തത്. കളിയുടെ അവസാന നിമിഷം ഒരു അനാവശ്യ ഫൗളിലൂടെ സക്കീർ ചുവപ്പ് കാർഡ് കൂടെ വാങ്ങിയതോടെ ബ്ലാസ്റ്റേഴ്സിന് തിരിച്ചുവരാമെന്ന പ്രതീക്ഷയും അവസാനിച്ചു.\nരണ്ടാ പകുതിയിൽ റാഫേൽ ബാസ്റ്റോസിലൂടെ മുംബൈ സിറ്റി നാലാം ഗോളും നേടി. കളിയുടെ അവസാനം ഒരു ലോംഗ് റേഞ്ചറിലൂടെ മിറാബാഹെ അഞ്ചാം ഗോളും ഒരു എളുപ്പ ഫിനിഷിലൂടെ സോഗു ആറാം ഗോളും നേടി. അവസാന 45 മിനുട്ട് 10 പേരുമായി കളിച്ച ബ്ലാസ്റ്റേഴ്സ് ഇതിലും കൂടുതൽ ഗോളുകൾ വഴങ്ങാതിരുന്നത് മുംബൈയുടെ ഫിനിഷിംഗ് അത്ര മോശമായത് കൊണ്ട് മാത്രമായിരുന്നു.\nകേരള ബ്ലാസ്റ്റേഴ്സ് വിജയിക്കാത്ത പതിനൊന്നാം മത്സരമാണ് ഇന്ന് പൂർത്തിയാക്കിയത്. 12 മത്സരങ്ങൾ കഴിഞ്ഞപ്പോഴും9പോയന്റ് മാത്രമെ കേരള ബ്ലാസ്റ്റേഴ്സിന് ഉള്ളു.\nPrevious articleചരിത്രം കുറിച്ച് ബെല്‍ജിയം, ലോകകപ്പ് ജേതാക്കള്\nNext articleജിറോണയെ തകർത്ത് ബാഴ്‌സലോണയ്‌ക്കൊപ്പമെത്തി സെവിയ്യ\nതുടര്‍ച്ചയായ രണ്ടാം മത്സരത്തിലും തോല്‍വിയേറ്റ് വാങ്ങി തെലുഗു ടൈറ്റന്‍സ്, ദക്ഷിണേന്ത്യന് ഡെര്‍ബിയില് വിജയിച്ച് തുടങ്ങി തമിഴ് തലൈവാസ്


അഹ്‌മദിബ്‌നു ഹമ്പൽ - വിക്കിപീഡിയ\n(Ahmad ibn Hanbal എന്ന താളിൽ നിന്നും തിരിച്ചുവിട്ടതു പ്രകാരം)\nഹമ്പലി മദ്‌ഹബിന്റെ സ്ഥാപകനായറിയപ്പെടുന്ന മുസ്ലിം മതപണ്ഡിതനാണ് അഹ്‌മദിബ്നു ഹമ്പൽ (ക്രി.വ. 780-855. ഹി.വ. 164-241). അഹ്‌മദിബ്നു മുഹമ്മദിബ്നു അബൂ അബ്ദില്ലാഹിശ്ശയ്ബാനി എന്നതാണ് മുഴുവൻ പേര്. ഖുറാസാനിലെ മെർവ് എന്ന സ്ഥലത്ത് ഒരു അറബ് കുടുംബത്തിലായിരുന്നു അദ്ദേഹത്തിന്റെ ജനനം.\nമക്ക, മദീന, കൂഫ, ബസ്ര, യമൻ, ശാം മുതലായ സ്ഥലങ്ങളിലെല്ലാം പഠനത്തിനായി സഞ്ചരിച്ചു. ശാഫിഈ, അബൂ ഹനീഫയുടെ ശിഷ്യനായ അബൂ യൂസുഫ് എന്നിവർ ഇദ്ദേഹത്തിന്റെ ഗുരുക്കന്മാരിൽ പ്രധാനികളാണ്. പത്ത് ലക്ഷം ഹദീസുകൾ അദ്ദേഹം മനഃപാഠമാക്കിയിട്ടുണ്ടായിരുന്നു എന്ന് പറയപ്പെടുന്നു. അഹ്‌മദിന്റെ ഹദീസ് സമാഹാരമാണ് അഹ്മദ് എന്ന ചുരുക്കപ്പേരിലറിയപ്പെടുന്ന മുസ്നദ് അഹ്മദിബ്നു ഹമ്പൽ. മുസ്നദിൽ 40,000 ഹദീസുകളാണുള്ളത്. ഇതിൽ പതിനായിരത്തോളം ഹദീസുകൾ ആവർത്തനങ്ങളാണ്.\n"https://ml.wikipedia.org/w/index.php?title=അഹ്‌മദിബ്‌നു_ഹമ്പൽ&oldid=3290621" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 05:30,4മാർച്ച് 2020.


കോവിഡ് വ്യാപനം തടയാൻ നിയന്ത്രണങ്ങള് കടുപ്പിച്ച് പൊലീസ് പണി തുടങ്ങി. – NavaKerala News\nHome/Covid/കോവിഡ് വ്യാപനം തടയാൻ നിയന്ത്രണങ്ങള് കടുപ്പിച്ച് പൊലീസ് പണി തുടങ്ങി.\nകേരളത്തിൽ കോവിഡ് വ്യാപനം തടയാൻ നിയന്ത്രണങ്ങള് കടുപ്പിച്ച് പൊലീസ് പണി തുടങ്ങി. ഒരു തരത്തിലുള്ള ഇളവുകളും ഇനി ഉണ്ടാവില്ലെന്നും നിയന്ത്രണങ്ങള് ലംഘിക്കുന്നവര്‍ക്കെതിരെ കര്‍ശന നടപടിയെടുക്കാനുമാണ് ഡി.ജി.പിയുടെ നിര്‍ദേശം നൽകിയിട്ടുള്ളത്.\nവ്യാപാര സ്ഥാപനങ്ങളിലും ബാങ്കുകളിലും ആള്‍ക്കൂട്ടം ഒഴിവാക്കാന് നിര്‍ദേശിച്ച് പുതിയ സര്‍ക്കുലറും ഡി.ജി.പി ഇറക്കിയിട്ടുണ്ട്. സൂപ്പര്‍മാര്‍ക്കറ്റുകളില് ഒരേസമയം ആറ് പേരെ മാത്രമേ ഇനി അനുവദിക്കുകയുള്ളൂ. വലിയ സൂപ്പര് മാര്‍ക്കറ്റാണെങ്കില് 12 പേരെ അനുവദിക്കും.\nബാങ്കുകള് ഉപഭോക്താക്കളെ സമയം മുന്‍കൂട്ടി അറിയിച്ച് മാത്രമേ ബാങ്കുകളിലേക്ക് ആളുകളെ കടത്തിവിടാവൂ എന്നും സര്‍ക്കുലറില് പറയുന്നു. നിര്‍ദേശങ്ങള് നടപ്പിലാക്കാന് ഐ.ജി മുതലുള്ള ഉദ്യോഗസ്ഥരോട് ഡി.ജി.പി ആവശ്യപ്പെട്ടിരിക്കുകയാണ്. സാമൂഹ്യ അകലം പാലിക്കാനുള്ള നടപടി ക്രമങ്ങള് ശക്തമാക്കണമെന്ന നിര്‍ദേശമാണ് ജില്ലാ പൊലീസ് മേധാവികള്‍ക്ക് ഡി.ജി.പി നല്‍കിയിരിക്കുന്നത്.\nമാര്‍ജിന്‍ഫ്രീ ഉള്‍പ്പെടെയുളള ഹൈപ്പര്‍മാര്‍ക്കറ്റുകളില് നൂറ് ചതുരശ്രമീറ്ററിന് ആറ് പേര് എന്ന നിലയില്‍മാത്രമേ ഉപഭോക്താക്കളെ പ്രവേശിപ്പിക്കാന് പാടുള്ളൂ എന്ന് സംസ്ഥാന പോലീസ് മേധാവി ലോക്നാഥ് ബെഹ്റയുടെ നിർദേശത്തിൽ പറയുന്നു. വളരെ അത്യാവശ്യം ജീവനക്കാരെ മാത്രമേ സ്ഥാപനങ്ങളില് നിയോഗിക്കാവൂ. കൂടാതെ ഉപഭോക്താക്കള്‍ക്ക് കാത്തുനില്‍ക്കാന് വേണ്ടി കടകള്‍ക്കു മുന്നില് സാമൂഹിക അകലം പാലിച്ച് വൃത്തം വരയ്ക്കേണ്ടതാണ്. ഇത്തരം കടകളില് ഉപഭോക്താവിന് ചെലവഴിക്കാനുളള പരമാവധി സമയം നിജപ്പെടുത്തണമെന്നും സംസ്ഥാന പോലീസ് മേധാവി നിര്‍ദ്ദേശിച്ചിട്ടുണ്ട്.\nഉപഭോക്താക്കള്‍ക്ക് പ്രവേശിക്കാനാകാത്ത ചെറിയ കടകള്‍ക്ക് മുന്നില് വൃത്തം വരച്ച് കൃത്യമായ സാമൂഹിക അകലത്തോടെ ഉപഭോക്താക്കളെ വരി നിര്‍ത്തേണ്ട ഉത്തരവാദിത്തം കട ഉടമകള്‍ക്കായിരിക്കും. സാമൂഹിക അകലം ലംഘിക്കുന്ന തരത്തിലുളള ഒരു പ്രവൃത്തികളും ബാങ്കുകള് മുതലായ സാമ്പത്തിക സ്ഥാപനങ്ങളില് ഉണ്ടാകാന് പാടില്ല. അവയ്ക്ക് മുന്നില് കൂട്ടം കൂടി നില്‍ക്കുന്നതും ഒഴിവാക്കണം. ഉപഭോക്താക്കള്‍ക്ക് ആവശ്യമായ നിര്‍ദ്ദേശങ്ങള് ഉള്‍ക്കൊളളുന്ന പോസ്റ്ററുകള് കടകള്‍ക്ക് മുന്നില് പതിക്കാന് നേരത്തേ നിര്‍ദ്ദേശിച്ചിരുന്നു. എന്നാല് പല സ്ഥലത്തും ഇത് പാലിച്ചതായി കാണുന്നില്ല. ഈ സാഹചര്യത്തില് ഇക്കാര്യം നേരിട്ട് പരിശോധിക്കാന് പോലീസ് ആസ്ഥാനത്തെ സ്പെഷ്യല് ടീം വിഭാഗത്തെ ചുമതലപ്പെടുത്തിയതായി സംസ്ഥാന പോലീസ് മേധാവി അറിയിച്ചു. കടകൾക്കു മുന്നിലും അകത്തും മലയാളത്തിലും ഇംഗ്ലീഷിലുമാണ് പോസ്റ്റർ പതിക്കേണ്ടത്.\nമുസ്ലീം ആയതിനാൽ തനിക്കെതിരെ ബലാത്സംഗ ഭീഷണി ഉയർത്തിയ ആൾക്കെതിരെ ഖുശ്ബു.